text:
Friday, August 5, 2016
怒呻
激氣事不嬲都有,但呢件事都要記底去先.
本來已經少寫blog, 但唔呻下我會勁辛苦,所以都係呻左先算啦. 我唔係想再講人地,不過影響到我既野我唔可以唔講.
事緣係,我99 打算10月返大陸探親,咁我地緊係要arrange下點樣接送小朋友. 我個陣返hk, 已經拎左兩星期假,跟住我又岩岩轉左地方做野,同埋上個月佢地去旅行我又要遲到早退返工去接送hannah,趕到我!所以一早mark 左62 去幫我手接送佢地去學校. anyway, 本身99 想10月頭去,10月尾返,點知個d殘障突然同佢講話,oh, 我地book左機票去玩,10/10先返,搞到99 d schedule都亂哂,因為佢本身係10/10同佢自己亞媽慶祝生日嘛, 而家我唔知點lu. 咁因為我99 去旅行,咁佢地就要搵人湊d小朋友啦,咁我就話,上個月我已經遲到早走,無可能成日都係咁,所以我叫左62 去接送hannah同emma, 佢話無問題, 咁問題就黎啦,佢地就係度勁bitch, 話佢地無咁多假,叫左婆婆請一星期假,其他個d就自己拎幾日,都仲差幾日,就叫我地請幾日去接送hannah, 講真,我請假應該唔係問題,問題係佢manage我d野我就勢係假.佢地無假係佢地自己事,邊個叫佢地拎哂d假去旅行,點解我要成日都圍住佢地走?神經病. 咁佢地自己有假,又明知99 要返大陸都唔留比自己用,咁佢地咪on 9 囉! 只係識得享受自己,完全唔會理人地d schedule. 好黑我憎. 咁琴日我同99 反映完叫佢地自己搞掂,佢地就好唔gur, 跟住99 話佢地有假都唔留d比小朋友,佢地就話我地既時間識自己manage, 唔駛你理. 係,識manage自己去玩時間, 但唔會理人地囉. 跟住我99 就話叫公公請幾日幫手,佢地就話,佢唔洗做呀?咁我同我老公又唔駛做咩? 痴痴地線. 總之,有d人逆佢地意就勢係假. 問10 個parents有10 個都會留d假比小朋友,佢地直頭唔係parents tim, 佢地個陣返hk去左兩星期,岩岩去carribbean又去左一星期, 跟住10月又話去10日, 用假咁chur, 咁梗係啦,所以呢d人唔駛幫,都唔抵幫. 我99 話佢地去旅行影響唔到我地,我咪話佢地就係因為拎哂d假去旅行而家無假咪影響到我地囉!我講得無錯架! 我地個家,有咩事我地都自己搞掂,唔會影響人地,而家佢兩條廢柴因為自己要享樂而影響哂所有人就勢係假! 所有d公公婆婆嫲嫲爺爺永遠都要圍住佢地轉,我就算想搵人睇住佢地一晚我地都唔敢望,除左我亞媽黎我先可以算係休息個兩星期.
多謝大家聽我呻,佢地兩個應該放係高登比人地搜查下佢地d衰野.
Tuesday, July 26, 2016
7月札記
自從返左新office後,
無得寫blog之餘連internet都上唔到, 日日要扮做野都幾難過,不過就好productive, 好快就做哂d野, 雖然我老公話咁你打工就應該係咁,但我都想有時做下自己野嘛.
Anyway, 7 月咁快又過得7788, 呢邊既summer基本上係得7,8 月,所以個個summer都會將d activity排得好密,無計啦,天氣一凍就唔可以出室外玩,
唯有趁呢排天氣暖就chur盡去. summer第一次去沙灘+bbq, 其實都幾辛苦,因為又要帶好多食物,同埋燒野個度唔係沙灘入面, 所以基本上好難玩到沙同水, 下次都係齋去沙灘玩算.
有個wkend無咁忙, 就同佢地去屋企附近個park玩, 雖然唔平,但佢兩姐妹一齊坐住玩,都好開心呀!
老公cousin係LA飛過黎,因為佢個女想過ny讀書,
想過來睇學校. 我係度諗,如果將來我個女話要去第二度讀書,我應該跟住佢呀, 定係放手比佢自己去呢? 我之後又諗,想當初我自己一個飛去老遠留學, 我又會夠膽而我父母又無所謂既? 或者佢地放心我唔會亂黎卦. umm.. 咁多年後,真係到時先算啦,哈哈.
99 話我知佢要同樓下去旅行,即係叫我自己湊番d女, 我岩岩轉工,又要遲到早退成個week, 佢都係諗自己架啦. 佢開頭話叫62 湊hannah返學放學,我怕,所以唯有自己頂硬上,
返到屋企仲要煮飯洗碗,一個星期幾難捱, 不過係屋企食飯就開心d, 唔駛對住d唔想見既人. 係99 飛左後,意外就發生, 一朝早兩個女係度玩門,emma匿係closet門後, hannah就關門,點知emma隻腳指甲比度門整反左, 心痛c我呀! 不過佢係喊左幾聲就無野,照玩,我都唔知話佢强定貪玩! 咁好彩62 同佢睇醫生,醫生都無咩野,但我就無左3魂7泊,好驚好驚!
上個weekend去左朋友仔生日會,天氣好熱,
熱到我都無咩心機,好彩個度岩岩噴水淋花,d小朋友就有d野玩, 哈哈,額外娛樂都幾開心呀! 我兩個女有野玩就開心架啦,熱唔熱對佢地黎講係無咩所謂!
Wednesday, June 29, 2016
Hannah學期尾表演
Anyway, 不知不覺又學期尾啦,學生至中意梗係放暑假啦,不過我地呢d要返工,唯有帶佢地去summer school啦,哈哈. 琴日就請左日假去睇hannah 表演,一早已經打哂底話佢知唔駛驚,同自己加油,不過我相信係我驚d, 因為經過上年喊住收場,我幾驚佢會重蹈覆轍, 可能真係大個女啦,真係估佢唔到呀! 媽媽絕對感恩呀!
Monday, June 6, 2016
2016 香港遊 - day 10
今日自由活動呀,一開始因為亞媽唔放得假(要湊小朋友), 所以就叫我亞爸請假同我地玩,講真,我同亞爸唔算好close,
佢又成日唔知自己講咩,所以好多時都唔想同佢講野, 不過佢請假車我地去玩就放便好多既. 可能之前同我亞爸講左幾句話亞媽都唔得閒陪我, 亞媽就抽到一個lunch時間陪我地去飲茶,唉,真係多到呢.. . 之後我地就去左元朗個playhouse到玩, 嘩,一開始時佢地訓左覺,之後到左佢地就醒, 見到個playhouse咁好玩真係開心到無朋友呀, 不過要亞爸坐係度陪玩就真係悶到發癲. 講下個playhouse, 我覺得真係幾好玩呀,不過我地大人就真係攰d, 要彎腰咁同佢地爬來爬去,真係唔好講笑, 個度有好多唔同既野玩,但最開心係有個波波池,真係玩得好開心, 而見到d color咁色彩繽紛我地都開心哂. 呢度可能係佢地返hk至好玩既地方,價錢都唔算貴, 玩足一日咩都抵哂啦. 不過朋友話可能因為wkday 所以唔多人,咁都係,無拿拿邊有人去玩, 我地真係霸哂成日波波池咁架,勁正! 不過到放工時間又好似多d小朋友來, 但個d時間我地都要走lu..... 不過佢地玩得好開心,我又比佢地玩得放心,highly recommend!!
夜晚我約左朋友食飯,而老公同佢地就自己同屋企人食. 難得既我無小朋友食飯,好開心呀,跟住又約左兩個blog友仔,
嘻嘻,多謝你地呀! 其實今次都係第一次見面, 不過因為之前係blog度已經了解好多,所以又唔覺得好陌生. 大部份既blog友都係識於微時, yahoo blog既年代真係令我認識唔少朋友, 但而家要睇過新朋友blog, 如果唔係有人介紹既真係唔知點樣可以認識. 好多謝oli山長水遠都過來元朗同我食飯, 又多謝yan你比我有機會見到matthew and chloe, 佢地真係十分得意呀!!!!!!! 雖然佢地兩個今次無機會同hannah and emma去玩,希望下次有機會啦,不過唔知係幾時既事lu, 嘻嘻. 食餐飯傾一陣就已經夜啦,時間過得真係快, 好彩返到屋企小朋友已經訓哂,唔駛我再做牛做馬,哈哈哈. 我地就儲足精神準備明天,因為明天要去海洋公園呀!!!! 期待!!!!!!!
Wednesday, June 1, 2016
2016 香港遊 - day 9
唔駛講,指定動作就係一早起身啦,真係想訓多一陣都無可能. 不過今日行程十分豐富呀,所以休息真係no way.
我家姐一早就book左一家人去影全家褔,係呢邊都無做過,
所以去試下啦. 一家10 口去影,你估有無難度? 4 個蒸生瓜,唉,比佢地舞到我暈呀! 一開始時,可能唔知發生咩事, 佢地都少少合作,不過笑容就當然欠奉啦. 佢地個樣係,發生咩事呀? anyway, 到影左一陣後,emma已經不受控制,c都唔肯比我抱,要落地, 唉,佢一扭,其實無人可以控制到,因為佢又大力,又狂lur, 掙扎得好勁,以我d功力係完全唔夠佢爭,所以搞搞下又喊又性, 唉,真係頭都痛哂,跟住其他d小朋友都開始發癲,唉唉唉.... ... ok, 唔影我地先,諗住比emma calm down下先再影,跟住佢d狀態都係咁上下,一係好hyper, 一係就狂喊,我真係無佢呼呀,之後到我地一家4口影, 佢又係走夾唔頭,因為佢唔中意比人捉住佢,呢輯相, 絕對係出哂汗之作,又走來走去,又扭到發癲咁, 我個日真係比佢地搞到痴左線,連dd精力都真係無哂! 之後我地都放棄左,是但掉d恐龍,蛇比佢自己影, 襯番佢d恐怖性格,個攝影師話我地係佢影過咁多人中,係top 3 難搞,我心諗,你自己都無野氹佢地啦, 至叻咪就係開架爛鬼ipad囉,跟住收到d相又話touch up過,我真係一ddddddd都唔覺,我自己執應該仲靚d, 哼.
影完相,我地就食個lunch就亞爸車我地去深井meet up我d blog友, 其實我係一個好怕羞好慢熱既人,
第一次見咁多未見過既人我真係有d擔心,因為我講野唔叻, 又唔係多野講,係blog上可以任我點講都得, 但係現實生活我係一個好靜既人,除非我同個個人好好好熟啦, 所以可能係個blog gathering上我係比較靜,加上我朝早比人發癲完一輪, 我真係其實有d攰. anyway, 我都好期待呢個gathering呀, 我好記得我知道會返hk後,好多blog媽媽都問我幾時返, 想約我出來,我都好興奮呀, 雖然呢個檔期係比我家姐講左幾句話我weekend唔係應該陪屋 企人咩,但任性既我覺得除左屋企人外,朋友都重要, 所以我抽左幾個鐘頭見到我d blog友. 其實朋友我已經唔算多, 真係係yahoo blog開始就識呢班blog友and而家仲keep到, 我覺得好安慰,加上大家都係睇住大家d小朋友大, 我更加覺得好似見到親人一樣呀. 首次要多謝檬媽做搞手,佢真係好唔話得, 我覺得打搞到佢唔好意思,不過佢兩個小朋友都好乖,好聽話, 好得意,好開心見到佢地一家, 而我好surprise係我地係門口唔識路, 我打比佢佢出黎接我地,hannah居然比佢拖住手,又會咁既? 因為平時既佢真係cool到爆架,檬媽果然有一手,嘻嘻. 入到去後就見到肚b一家同 南瓜仔一家,真係好似見到d好耐無見既朋友呀, 不過hannah同 emma唔係好熟其他小朋友,所以都係自己兩姐妹玩多, 唔緊要啦,真係純係想見下面架咋. 錄續d blog媽媽都來啦,真係有好多小朋友,而佢地雖然係第一次見, 但真係感覺識左好耐咁, 仲有好榮幸燒腩媽咁大個肚都抽時間單拖見我地,真係好幸運呀, 又好彩佢仲未生咋,如果唔係就緣慳一面. 跟住見到一仔媽,小寶媽,anki媽,巨family媽, 妹豬媽, 小b媽, 個個都係yahoo時代識架,真係睇住佢地大呀. 如果未能同你地傾到計,真係唔好意思,話哂要睇住兩個小朋友, 都有d難度架,雖然係一個房入面, 但我比我老公train到隨時要alert, 好煩. 唔知係咪emma食左chocolate關係, 心情hyper到不得了,好似癲左咁呀! 我幾驚佢打人又推人. 佢真係滿場飛,叫佢坐就企,叫行左就行右,呢隻馬騮真係難纏呀! 我見其他小朋友乖乖咁坐定,唉,真係失禮哂. 跟住玩左陣,影陣相,我地移步去隔離玩slide, 而係隔離房就見到little k 媽媽, 呢個emma見到slide真係發癲咁, 見到slide即刻沖去,仲要唔睇就sir落去, 嚇到d爸爸媽媽都嘩一聲,佢真係十分瘋狂呢! 希望無推撞到其他小朋友啦! 開心時間過得好快呀,一開始集左小小郵後,有d就唔記得左影, 希望下次返hk再有機會約大家啦, 不過真係唔知幾時既事lu...... 好多謝大家抽空來見我呢一家呀, 都多謝大家係hk時比左好多資料我!
走個陣落大雨,好彩亞爸接我地,
如果遲幾分鐘上車就真係好呢hea. 我地夜晚去join家姐佢地去半島食飯, 其實唔知係咪佢地慣去d咁既地方食野呢? 對我來講好grand, 好靜,如果我選擇,我會中意去d大排檔地方,哈哈. 食物方面,ok啦,無驚喜, 得個靚字. 環境舒適既,但太靜好唔慣,哈哈哈! 未食dinner前,因為兩隻野訓左,我同老公就去行左陣, 不過個一陣真係搵完路都要返車,感覺上係好似旅行團咁, 要幾點去返邊到等.... anyway, 終於食到我想食既綠茶雪糕,不過食完後都好飽lu, 難怪dinner覺得無特別啦!食完飯後既感覺係, wkend完啦,即係我地就快要飛返ny啦,有d不捨, 雖然hk既生活已經唔係好似以前所響往,但始終自己係hk出世, hk生活咁多年,同埋屋企人係個度,唔捨得.... 應該係人之常情吧. 雖然唔知幾時會再返,但係hk既hk生活永遠係我腦袋入面.
睇呢兩個亞姐,真係成隻馬騮咁,勁難搞!
難得同肚B既一張相,不過無左hannah
大合照,無左D餅同糖真係吾駛影!
全女班,個個都好靚女呀!
以為好斯文
原來好open....個口je, 哈哈
睇佢個樣就知道玩得幾開心啦.......吾止開心,係癲咁呀!
Monday, May 23, 2016
4 歲生日啦
等我skip 一skip 香港遊先,講下個女生日先. 話咁快就4 歲啦, 真係好似眨吓眼就過. 媽媽希望你聽教聽話,健健康康, 唔好成日發牢騷, 幫下媽媽手,照顧妹妹, 開開心心. 其實今日本身打算係星期六搞生日會,但偏偏我又病,
hannah又病,我真係唔好意思叫人來啦, 唯有postpone到下兩個星期啦. 好彩佢星期五都有返學慶祝到佢個birthday, 同成班同學仔慶祝,又真係特別d既.
Hannah公主,我既小寶貝,希望下年再搞birthday party唔好再病啦! 至怕你地病呀!! 不過係hannah生日正日, 輪到妹妹病啦,無陰公,唉, 搞到好掃興呢. 本來我地去左個museum, 因為妹妹突然間發燒,已經呆呆滯滯, 咁唯有走啦. 我知hannah仍然想玩,
但佢都好明白因為妹妹唔舒服而無點扭,好彩好彩! 我諗大家既生日願望就係一家大細都唔好病,健康快樂呀! 媽媽會為你補祝你個生日,放心啦!
Wednesday, May 18, 2016
2016香港遊 - day 8
終於等到weekend啦,可以陪下屋企人,
我地一早就plan好星期六去disney, 我地一家10 口 就一齊衝入呢個夢幻樂園啦, yeah! 去到時雖然都係岩岩開門, 但見到已經超多人,驚呀! 跟住我地就跟住我家姐去玩, 因為佢有pass, 所以都來得多,熟路過我呀! 我地第一樣野就排去玩揸車,佢話條隊唔係好長,但去到之後, 真係覺得比佢握左,我地排左成個鐘先有得玩呀,咁都話唔長, 佢話平時仲耐,唉,真吹脹, 算啦,話明一家人去玩,咁我無理由唔去je. 跟住排排下隊,有好多人係後面行去前面,下,咁都得? 跟住個d人就話我亞媽係前面呀,blahblahblah, 呢d風氣真係幾差,我之前去過美國disney, 真係未見過有咁既事囉,又或者係d菲傭去幫手排隊咁,咁即係點? 我地唔駛玩啦!可能thats why要排咁耐囉. 其實我全日都見到d人係咁由後面行去前面架, 一d又話唔記得拎衫,有d話d朋友係前面, 我最記得係我地玩木馬個陣,有d b6 係前面,後面就有d人打尖, 跟住我睇下個牌,真係有句話叫人唔好打尖, 可見個度d人真係經常打尖先係咁啦, 仲有d工作人員會叫d人出番來囉,我覺得好搞笑,其實去玩je, 排個隊又唔係好難,更何況我見個d b6, 係大人,即係20 幾歲個d後生仔女,排一陣唔會腳斷卦,唉. 返來之後,我覺得呢邊d人真係算有禮貌, 搭升降機有小朋友會讓你架車入先,開門會幫你hold住, 跟住你幫人人都會講聲thank you, 係hk有d咁既待遇? 一次都無!! anyway, 玩完車車後,我地就去隔離玩埋個巴斯光年, 細膽既hannah嚇到想喊, 真係... 其實只不過黑d同見到有d alien, 唉, emma唔駛講啦,玩得十分有12 分興奮,佢兩個可唔可以mix下呀?? 不過慘慘係我父母基本上去係陪坐同陪b, 因為佢要幫我家姐手睇住個女,咁佢先可以一齊玩, 好彩中途都有我姐夫睇左bb一陣, 咁先可以同父母去睇過小小世界咋. 雖然大部份既野我都睇過, 但有小朋友後真係第一次同佢地去旅行同去disney, 所以都好開心呀. 中途落雨,我地係food court出面避雨,咁我地有小朋友, 落雨當然擔心小朋友凍親咁啦, 個度d工作人員係咁話叫我地唔好阻住條路,大佬呀, 落咁大雨唔避雨個個都stupid啦, 咁想點? 跟住我姐夫又推住個bb車, 佢就鬧個個工作人員話佢知我地去得邊? 落咁大雨又推住架bb車,佢仲好燥底咁問佢咩名,要投訴佢等等, 嘩,真係驚! 我老公都係燥,但我會拉住佢囉,但我姐夫真係連環地噴火咁,唉, hk人真係好燥,仲要係兩句唔埋就投訴,ummmm.... 好彩最後工作人員都無再出聲,如果唔係又麻煩啦! 其實玩既野真係唔算多,我印象中,係玩過賽車,巴斯光年, 騎木馬,teacup, 小小世界, 好似就係咁咋, 不過行下食下休息下再shopping下,就咁又一 day, 不過都開心陪亞爸亞媽同家姐成家一齊去玩, 真係唔知幾時再有機會呀.
唔知係咪玩左成日太攰,我地個晚好鬼肚餓,
因為我家姐知我想去食海膽, 佢就帶我地去一間我姐夫識人既日本餐廳,真係食指大動呀! 間鋪雖然唔係話十分靚,又唔係係街鋪,但佢真係日本人開既, 同埋d野好新鮮,好鬼正! 我地唔識叫架,我姐夫就叫哂所有野,真係好好味呀!!!!! 來左香港咁多日,真係先係第一次食得落野, 好彩個日個胃都算聽話,真係食極都有呀! 我至愛既海膽真係好鬼好味! 搞到我都食左幾舊,但真係太飽啦,跟住佢d魚生又好新鮮又肥美, yum yum, 而家諗番都好想再去食呀!!!!!!!雖然之後find out價錢都幾拿利,但原來係hk食野,呢個價算係咁, 之後好幾次想係呢邊食番呢種感覺,真係搵極都無呀! 唔好話睇價錢,唔睇價齋食都唔覺得係好味囉,仲覺有d唔抵呀! 盡興左一日,真係好開心, 雖然係好攰呀,但同一家人一齊玩,唔個係無價, 見到d小朋友一齊玩,我都覺得好開心.
下一日就講到約左班識左幾年既blog友啦! yeahhhhhh
呢個小朋友,食到幾污槽!
海膽同魚生真係十分鮮味呀!!!!!!!
Subscribe to: Posts (Atom)


c: text/html

text:
一連八日嘅新年假期終於都結束,今日真係要開工大吉啦!
原來今日係開工嘅吉日,咁就真係希望我嘅工作係依一年可以順順利利,好似依三包維他奶所講啦~
今日除左有開工利是逗之外,有位老師請我地食蛋糕,好好味嘅ANGRY BIRD呀~
哈哈哈...希望食左啲ANGRY落肚,今年工作可以冇晒ANGRY...只有HAPPY啦!
依八日真係廿四小時同小小豬一齊,日日陪佢玩,陪佢午間小睡(次次我都係槑槑吓同佢一齊瞓埋).全天候嘅照顧,雖然有時真係仲辛苦過返工,但就一定比返工開心幾十萬倍.
今日返工嘅時間冇小小豬係身邊,都真係唔係好習慣,勁心掛掛咁,真係好想繼續放假,又同小小豬一齊呀.依個機會要再等到八月放暑假先先可以再感受到......希望啲時間快啲過啦!
放學之後,當然要去TEA一TEA,醫吓個肚啦!因為陪小小豬上堂都真係幾攰,尤其係最後嗰PART大肌肉訓練遊戲,又要睇住佢又要扶住佢玩,所以真係可以令個人散晒呀!
繼上次小小豬係太興練習寒冰掌玩得咁開心,所以大肥豬就又話要再去太興,等小小豬有得玩(真係慈父嚟呀!)
小小豬話要自己ORDER嘢食呀~
主角出場,睇吓小小豬見到碟冰幾開心~
其實今日天氣咁凍,我都唔多想俾佢玩,不過大肥豬都係嗰句:只要小心睇住就冇事啦! 所以小小豬就繼續有得玩.
今次同上次玩嘅唔同,因為唔再係叫小小豬係啲冰上面插來插去,大肥豬係教小小豬一粒粒咁邊數數邊執起啲冰放入個碗,等佢有得玩之餘又可以學習數量.(依啲咪就係大肥豬設計嘅活動教學之一)
小小豬都算OK,教左一次之後都識得一粒粒執起,又識得邊讀ONE,TWO,THREE….雖然我估佢都應該未明白數數嘅意思,不過佢肯專心咁做,都可以話係叻叻啦~
玩左一陣,小小豬雙手都已經玩到好冰冷,當然要即刻停止唔俾佢繼續玩啦.
玩得正開心嘅時間阻止佢,小小豬當然唔制,要扭吓計啦~
扭完計亦都係我地離開之時, 下次有機會先再嚟玩過啦!
今日又嚟返學日子,今堂終於可以明正言順咁影企小小豬上堂個情況,唔洗偷雞影相啦!(因為依間機構只可以係第三堂同最後一堂影相)
雖然有得影相,不過我地都只係用IPHONE影,同埋影得都唔係好多,因為大肥豬話叫我地要專心啲,唔好影響小小豬上堂,真係俾佢激C呀!
係上嗰兩堂小小豬個情緒都唔係咁好,怕怕羞羞得咁.不過今日真係好叻仔,上堂完全冇扭計,老師叫嘅指示全部做到,仲玩好開心添~
今堂俾左兩支類似啦啦球嘅棒棒俾小朋友玩,等佢地聽住音樂搖支棒棒,小小豬都不知幾鐘意,不停搖搖搖呀~
見小小豬玩得咁開心,都想自己係屋企都整返個俾佢玩吓呀!
之後第二個活動就係要小朋友伏係地上面塗顏色,話係訓練佢地用前臂支撐身體~
睇吓傻豬仔幾專心~
依幅就係小小豬嘅大作,冇塗到出界,已經好叻叻啦!不過因為支顏色係新關係,要好用力先有出到色,所以幅圖畫就好似唔多上色,其實小小豬係好俾心機咁塗呀~
之後就係食餅餅同大肌肉訓練時間,同上兩堂都係差唔多,所以冇乜點影相.
整體上小小豬今日嘅表現都真係幾好,希望嚟緊幾堂都好似今日咁就好,繼續努力啦!
等左真係好多日,今日終於見到太陽伯伯出嚟啦!太陽伯伯出嚟,所以我地都唔好浪費個陽光,同小小豬落公園玩一陣.
唔知係唔係好耐都冇落公園玩,一入到公園,依個小小豬就已經好興奮,仲第一時間走去佢至愛個轉轉拼圖玩呀~
玩左一陣,小小豬又再周圍走~
依個百厭嘅小小豬之後就走去玩瀡滑梯,不過就唔係正確嘅方式,係由滑梯低行上去,真係俾佢激C呀~
睇吓佢兩父子幾開心~
落得公園,又點少得玩泡泡.公園入面都有好多小朋友,所以最後個個小朋友都走埋嚟一齊拍泡泡,大家都好開心呀~
開頭仲怕小小豬會驚,點知.....驚嗰個係我,佢越玩越大膽~
想知佢有幾大膽,請睇片~
未坐定就要瀡落嚟,真係佢唔驚我驚呀!所以我都懷疑佢係膽生毛,好似乜都唔驚咁!不過另一個角度睇,我都教左佢兩次就識自己玩,所以有時都唔知係激C定笑C!
話說依個新年小豬爸同小豬媽跟旅行團去左番禺玩三日,原本佢地都都同埋我地三口子一齊去,不過因為小小豬仲細,我地都唔放心帶佢上內地,所以今年就冇跟埋一齊去啦!
佢地其中一個目的地就係長隆動物園,小豬媽仲對個馬戲團表演十分讚賞,講到我都心思思想去睇吓.不過我都知短時間內都應該冇機會,起碼要小小豬再大多少少先啦!
佢地係長隆入面,買左份禮物俾小小豬~
就係因為見件衫咁得意,所以今日去SOGO FACE都有著住嚟影左一PART,真係好CUTE,希望影出嚟嘅相都係一樣咁好啦!
雖然紅假期已經結束,不過我就請多左兩日假,直到年初八先返工.不過因為我地下午有特別節目,所以大肥豬都一齊放假多一日啦.年初一至三小豬爸同小豬媽都去左旅行,所以我地今日就返去同佢地飲茶拜年.
今日嚟左一個三口子中國裝,都幾靚呀~
小小豬去到酒樓第一件指定動作........就係拎紙同筆學人寫字啦~
睇吓佢寫得幾興奮~
食嘢時間到啦....依個為食豬真係古靈精怪呀~
小小豬主動同我地分享佢嘅食物,真係勁SWEET呀~
飲完茶我地就返小豬媽屋企同小小豬叉叉電,等佢小睡一陣就出銅鑼灣做我地嘅特別節目.
哈哈哈....我地嘅節目就係去SOGO FACE影我地嘅親子照啦!(再一次多謝朋友仔轉贈COUPON,等我地有得去影靚相.)
影左一個鐘多啲啲,感覺上冇上次咁好,上次嗰兩位哥哥好用心咁引小小豬笑,不過今次就.......同埋我係要求主要都係影三口子,不過到最後都係影晒小小豬單人,係要我講個攝影師先幫我地影合照,印象中有一套親子衫都只係影左一張相,所以都真係唔係幾合我嘅原意.
依家約左下星期三睇相,講真我都唔敢抱太大期望啦!(到我收到相再詳細同大家分享啦!)
已經係屋企悶左兩日,所以今日真係唔可以再係咁,要出街走走咁先得啦!不過...個天氣又真係實在太凍,加上間唔中又落少少毛毛雨,所以都唔去得太遠,係屋企附近搵節目.
去玩但又唔想去室外,當然第一時間就諗到去冒險樂園玩,所以我地係附近餐廳食完LUNCH之後,就去玩啦!
睇吓佢兩父子玩得幾開心~
依個小小豬真係特別鐘意玩揸車車,仲玩得入晒神添~
玩左一陣之後我地就返屋企小睡一陣,夜晚就出APM搵食.
去到APM見個小龍嘅佈置,所以都影吓應一應節啦~
原本我地打算去食日本拉麵,不過真係勁多人,起碼要等成十幾張枱,為免小小豬等太耐,所以最後我地去左美食廣場嘅PEPPER RICE食我地嘅晚餐~
真係大鄉理,依間開左咁耐我都係第一次食,不過又真係幾好味,下次有機會都可以再食過.
依個為食嘅小小豬見到我地食嘢又點會唔想食呀?原本我地都一早準備左啲餅餅俾佢自己食,只不過我地見啲白飯都幾柔軟,所以我地就俾少少佢自己食.
大個仔就自己食啦..拎住個匙好似有文有路咁,不過個傻仔仔食到面仔都有飯~
食完飯飯就要食水水,睇吓大肥豬幾有心機..哈哈~
食完飯之後,我地行左商場一陣,之後就返屋企,就係咁就過左一個平淡但開心嘅年初三啦!
每日嘅早餐就係大肥豬負責,嚟個香煎蘿蔔糕,個樣都真係煎得幾OK呀~
原本都打算去行吓,唔好成日留係屋企,不過個實在真係太凍,一嚟怕凍親小小豬(因為我地之後幾日都有節目,病左就唔得啦),二嚟留係屋企開住個暖風機就最舒服,所以都係好乖咁係屋企休息吓啦...哈哈!
等到夜晚落去奶奶屋企食飯拜年.
尋日著套中國新衫個個都讚小小豬有型,所以今日就著多一日啦(其實如果唔再著就唔啱著啦),不過今日就加埋細路之前買嘅迪迪尼米奇帽,戴左之後就仲CUTE呀.依個小小豬完全唔合作,唔多願意戴住俾我影多幾張相,真係激C我啦!不過唔緊要,頂帽仔都算大,出年可以再戴過~
落奶奶度食完飯之後,因為要去吉吉島幫小小豬買啲日用品,所以我地就行左一個圈,就係咁...我地就有宵夜食啦~
哈哈哈...係唔係好似好富貴呢?有刺身做宵夜,不過真係超抵,以上三件加埋都唔洗$60,可係係因為我九點幾去到吉吉島,佢地都差唔多收,所以先咁抵,不過選擇就唔多,我買到刺生我都覺得勁好彩呀!
雖然係咁抵,不過同我平日食嘅都係一樣,都尚算新鮮,食完又冇肚痛(哈哈哈),所以都真係勁抵呀!
每年嘅年初一我地都會好忙,因為上午就要同小豬媽拜年,之後夜晚就返奶奶度食飯.不過因為今年小豬媽佢地嚟左個小旅行,所以我地早上就冇節目,加上又好凍,所以我地都冇乜特別地方去,留係屋企HEA吓等到夠鐘先落奶奶度.
一早起身就見到我盤水仙花開始開花,今年應該都幾好啦~
新年又點少得煎糕,今日因係要食素,所以只係煎左年糕同馬碲糕.話時話我都好耐冇煎過嘢,不過都好在我依個新春第一煎個樣都幾好...哈哈哈~
一向我都唔俾甜嘢小小豬食,不過新年哦,所以破例一次咁多啦!我俾左一少少少少嘅一舊仔年糕俾小小豬食,等佢快高長大(放心...小小豬依一舊我蒸熟嘅,唔係煎嘅,咁就冇咁熱氣啦)~
等到夜晚,我地就換件靚靚新年衫,去嫲嫲屋企拜啦~
哈哈...件中國衫係上年朋友仔送,今年著就剛剛好,好醒目呀!
今日我地提早同小豬媽食團年飯,嘉汶表妹同姑媽都有嚟一齊食,人多啲開心啲嘛!
不過....今日最開心嗰個都應該係小小豬,因為嘉汶表妹帶左份大禮物嚟送俾小小豬.依個小小豬一見到盒大禮物,我地都未講佢就好似知道係佢咁,爬左上左攬住份禮物啦~
哈哈哈....有新玩具哦,依個小小豬當然好開心咁即刻玩啦~
新年要著新衫,所以我嘅艾瘋都有新衫換~
我覺得都算OK,拎起手個手感幾好,只係覺得張相望落去淡色左少少.
講起依個電話殼都真係有啲唔開心,件事都應該係追溯返上年十月,嗰個月因為LULU妹生日,所以佢換左部IPHONE 4.既然有新電話當然要買返個新電話殼,當時正好係其中一個團購網有得整DIY電話殼,所以我就訂左兩個,一個就整俾LULU妹當生日禮物,另一個就緊係整小小豬張相.
我依住佢個日期SEND相俾佢地,收到E-MAIL回覆話十個工作天之後就會整好,點知我等到成大半個月都完全冇消息,最後打左不下幾十次先搵到個負責人,佢話批貨有問題要十二月初先有.唉..咁都算啦,當埋聖誕禮物啦!
等到過埋元旦都仲係未收到,咁當然係即刻打俾個負責人,點知又話批貨有問題要再做,真係等到人都傻呀!
終於係今日收到,前前後後都等左成四個月先有,真係呢...我上次嗰個都係經團購整,都唔洗等咁耐,可能係依間公司問題啦!
不過團購整又真係平好多,原本我都想係快圖美整,不過要成一百六十幾蚊,我依家整兩個都唔洗依個價,所以都唔好要求咁多啦!
就係因為尋晚電視『勁食日本一』介紹左啲又大又靚嘅士多啤梨,所以今日小豬媽同大肥豬都不約而同咁買左啲士多啤梨返嚟做飯後果,真係粒粒都又紅又大,好味呀~
有好嘢食又點少得為食嘅小小豬,佢係我個肚入面嗰時都已經食唔少,不過到左今日先真真正正第一次食士多啤梨,亦都因為係第一次食,所以唔敢俾太多佢食,只係揀左一粒最大又最紅嘅俾佢,等佢試吓先.
因為係新嘢,所以開頭都好似好斯文咁慢慢食~
食左幾咬之後,知道係好味道,就狼吞虎咽咁~
仲食到好似血淋淋咁,唔講都唔知佢只係食緊士多啤梨呀~
雖然小小豬表現得好鐘意食咁,食完依一粒之後都好想我地再俾佢食,始終都係因為第一次食,唔知小小豬個腸胃受唔受得,又或者會唔會引起啲濕疹起,所以我地都唔敢俾佢食多,等佢試左依一次之後,過幾日都冇事,下次先再俾多幾粒佢食啦!
雖然士多啤梨都係有益生果,不過...始終都係小心啲好嘛!
早前係FACEBOOK LANEIGE專頁有一個『LANEIGE Water Sleeping Pack_Ex 水漾奇蹟分享』活動,分享你用依個Sleeping Pack嘅感想,就有機會得到禮物一份.
其實除左用SKINFOOD之外,LANEIGE都係我另一個常用嘅品牌,尤甚係佢個Sleeping Pack我一直都有用開,因為真係超方便,只需要係睡前十五分鐘左右薄薄塗上一層就可以去瞓,等到第二日用清水洗淨後都FEEL都好潤,真係超啱我依啲懶人.
我鐘意用Sleeping Pack另一個原因就係,我唔太鐘意用紙面膜,因為曾經試過做緊面膜時小小豬突然起身,為免俾佢見到個白面人已嚇親,唯有即刻除左塊面膜,就咁就浪費左.但用依隻面膜就冇依個問題,所以就KEEP住用啦!
既然用開,又有遊戲玩拎禮物,當然又要發揮師奶仔本色玩埋一份啦!
哈哈哈…好好彩地我抽中左一盒呀~
有得玩遊戲贏禮物嘅遊戲真係好,希望多啲咁等我地玩多啲拎多啲禮物啦....哈哈哈!
今日小小豬又表演左一件醒目事俾我地睇,就係換完片片之後,自己自動自覺將條片片去掉垃圾桶~
事緣尋日小豬媽幫小小豬換完片之後,小豬媽仲忙跟執返好啲棉花,水,同凡士林嗰啲嘢之際,就見到小小豬已經拎起條片片,行緊入廚房準備拎去掉.
當小豬媽講我聽時我都真係唔能夠相信,半信半疑,咁我返屋企之後又再試多兩次,小小豬一樣都係識得自己去掉,睇見佢依個狀況,我真係又忍唔住,小小豬真係好叻叻呀!
我地之前都冇教過佢,真係完全估唔到佢識咁做,所以真係一個大驚喜呀!
我地估可能係見得我地做得多,所以就學識左依件事.不過咁都好,之後嘅片片都會叫佢自己掉,等佢自己負責返佢自己嘅嘢,亦都開始訓練一吓自理能力都好呀!(當然...便便嗰啲係唔會俾佢咁做啦!)
但亦都因為依件事,令我地都覺得小小豬嘅觀察同模仿能力都比我地預期中強,雖然我地係佢面前都已然好檢點,不過以後都係要繼續小心啲,唔可以做一個壞榜樣俾佢睇呀!
放學之後,我地就去醫肚先,都因為落雨關係,所以我地都唔有太選擇,近近地去左太興食個下午茶餐.雖然以下午茶嚟計太興都算係貴左啲啲,不過勝在坐得舒服,唔洗迫迫夾夾咁,所以貴都有道理呀!
係成個下午茶時段小小豬都好乖乖,我俾塊餅餅佢就自己企係度食.不過隨著佢見到大肥豬杯飲完嘅冰鎮奶茶之後,情況就有少少改變.
小小豬用左好多方法去捉摸嗰碟冰,總之就古靈攪笑乜都出齊.最後大肥豬話等佢嘗試接觸不同種類嘅物質,所以就俾啲冰佢摸吓.
開頭都以為小小豬會怕凍只係摸一摸咁,點知...佢一啲都唔怕,仲好開心咁將隻手插嚟插去,好似練緊寒冰掌咁呀~
依個小小豬真係完全唔怕凍呀~
今日上幼潛第二堂,不過因為天氣唔好,攪到我地搪唔到車,所以遲到添,小小豬就咁錯失左個玩玩具時間,下次一定要早啲出門口先得.
今堂終於都由我陪小小豬上堂啦!大肥豬仲幫我偷影到上堂情況添...哈哈哈!
今日第一個活動就係將三份不同種類嘅玩具砌同除,小小豬都做到指示,不過就係砌嗰度就要教幾次先得~
之後就到另一個活動,就係做勞作,老師俾啲水彩小朋友點點點,又俾啲貼紙貼係上面~
依一個就係小小豬嘅勞作,靚靚花燈~
依一PART我真係幾唔鐘意,首先要我地係張膠地毯上面做勞作,要小朋友烏低個身嚟整好似唔係咁好,嗰度都有好多學生枱,都唔明白點解佢地唔用.另一個就係佢地嘅水彩好難先洗得乾淨,用啲濕紙巾不停咁抺都仲有啲顏色係手度,雖然老師話係安全,不過都好似唔係咁好嘛.
之後都餅餅時間,由於隻仔都有啲顏色印,所以我都唔俾小小豬食咁多.不過依個為食小小豬一食完一粒就即刻舉手同老師拎多一粒,前後都舉左三次手要添食呀!
最後就同上星期一樣,玩遊戲訓練大肌肉,可能上星期已經做過,所以小小豬已經做幾好,仲可以好開心咁自己一個人玩添.
整體上,小小豬個表現比上次好左啲,當然仲間中有少少扭眼瞓咁,仲有少少怕怕羞羞咁,不過都算肯合作,希望下次上堂可以再好啲啦!
今日我地又去interview啦!講真...經過上兩間面試嘅經驗再加上個結果,我地都已經唔再緊張,只係當一個活動,等小小豬可以去玩吓見識吓.
我地今次就去跑馬地IN,不過遲啲就會搬入小西灣,所以我地冇乜留意個學校環境.其實我地選擇依間都係因為佢有直屬小學,依個係我地考慮最大因素呀!
一入到去就排隊登記同交報名表,好在都唔算太多人,唔洗等得太耐.登記左之後,係playground玩左一陣,有小小豬最鐘意嘅車車呀~
(因為唔可以影相,所以我偷偷地影呀..哈哈哈)
玩左一陣,就要入課室面試啦!
班房入面有四張枱,放左好啲玩具俾小朋友玩.其實佢地主要都係觀察家長同小朋友嘅互動.之後有一位老師嚟同我地傾計同要小小豬做指示,好彩佢都好合作,都算做足晒,只係開頭老師問問題時俾天花上面啲吊飾吸引住,不過好快就可以乖乖番.尤其係老師叫佢名時,佢好快咁舉手,真係要讚佢叻叻呀!
整體上,我覺得小小豬今日都算好聽話,同老師有互動,玩玩具時都好投入,當收玩具時又可以自己收兼冇扭計,所以都係very good啦!
等兩個星期左右就會收到信知道個結果,經過上兩次嘅失望,我地都唔抱太大期望.有嘅就當然開心,唔收都唔會太緊張,因為收與唔收到有好多因素,始終佢係細仔,只要我地知道小小豬表現好就足夠啦!
九月時得到JESSICA BABY雜誌嘅的邀請,想我參與Blogger's Pick有關試用愛麗她的用後感.我當然好乖乖咁試用完之後,將我小小嘅感想SEND返俾佢地.
過左幾個,都冇收到佢地嘅回覆,我仲以為係我嘅文章寫得唔好,佢地唔打算登出嚟,為免我失望所以唔通知我.
就當係我冇左件事嘅時候,今日LUNCH完行過7-11見到有本雜誌,見個標題係講關於「寶寶睡眠」,所以就買左一本嚟睇~
睇睇吓.....點解有張相咁熟口熟面,原來係我同小小豬張相,同埋我嘅小文章都刊登左係依期度.係完全冇心理之下睇到自己係雜誌出現,個心情真係勁興奮呀~
雖然都只係細細一段唔係寫得幾好嘅文章,不過見自己係雜誌出現,都真係幾開心(哈哈…有少少虛榮心添),再加上又有一種失而復得嘅感覺,總之係開心啦...呵呵呵!
係度真係要再一次多謝JESSICA BABY嘅邀請,希望嚟緊仲有機會可以再嘗試.
基本上如果天氣唔凍,小豬媽都會帶小小豬出去飲茶..買餸,等小小豬可以活動一吓,唔洗成日都困係屋企,又可以見多啲嘢唔洗對周圍嘅事物咁陌生.
通常係會由小豬爸渣車車佢地,所以依個小小豬都已經識得到小豬爸部車,每次一見到就會好開心咁一支箭行去車度.當然,除左知道一上車就代表有街去之餘,亦都有另一個原因,就係一上車就有嘢玩啦!
因為工作關係,小豬爸車上面一定有好多紙仔同筆,所以小小豬一上到車就會問小豬爸拎啲紙筆嚟寫只有佢明白嘅字/符號.
今日如常地一上車就要拎啲紙筆嚟寫,小豬媽見小小豬玩得咁開心,所以就即刻影低佢WHATAPP俾我(哈哈...原來出郭IPHONE俾小豬媽最大好處係成日可以WHATAPP小小豬最新動態俾我睇).我地睇見到真係覺得勁搞笑,所以都要同家分享吓.
小小豬十足一個小伙記咁幫我地落單叫嘢食~
請問你食乜呢?
喂...我好忙哦...仲唔快啲ORDER~
好啦...等我寫低先~
冇問題...啲嘢食好快到啦~
哈哈...依個傻仔仔唔扭計時又真係幾可愛,啲古靈精怪表情真係氹C人呀!

robotstxt: allowed

filter: keep


text:
依定天氣都帶點濕濕笠笠,都係時候要煲多啲祛濕解毒嘅湯水.講到最好嘅祛濕湯就一定係牛大力土伏苓,我之前都有煲過牛大力土伏苓粉葛豬骨湯(按此重溫),由於帶有啲豆味,所以小小豬就唔算鐘意飲,只你應酬式飲左一碗.
前日帶小小豬去興趣班時,等放學嘅時候行過食材店,店主姨姨教緊其他客人煲牛大力土伏苓茶,話煲出嚟有益之餘,甜甜地又有蔗味,絕對啱各位大小朋友.見佢講到咁正,所以我又買一份嚟煲俾小小豬飲啦~
上次我煲嘅牛大力同土伏苓就係濕貨(即係新鮮嘅),今次嘅就係用乾貨(即係中藥材店嘅),我都發揮問題少婦咁不停問店主姨姨兩者有咩分別,原來乾貨(即一般嘅藥材店買到嘅各材料)就係經過切片晒乾或者先蒸熟再曬,咁佢就冇咁寒涼,適合唔同體質嘅人仕,尤其更加啱小朋友飲呀!
材料:牛大力一両,土伏苓一両,糖冬瓜約十條及腰果半碗~
將所有材料清洗乾淨~
煲內放入8碗水~
然後加入所有材料(糖冬瓜除外)~
待煲滾後,就可以加入糖冬瓜,然後用大火加蓋煲約10分鐘~
最後加蓋慢火煲30分鐘~
煲好後先隔去材料,待涼後就可以飲啦~
上次飲牛大力土伏苓粉葛豬骨湯就十萬個不願意(因為煲出嚟烏卒卒),不過今次出奇地小小豬勁鐘意飲,飲完一杯再一杯,唔洗一晚就成支500ML完成品俾佢飲晒.
不過其實又真係幾好飲,入口丁點藥材味都冇,仲有勁香嘅竹蔗味,所以唔止小小豬,就連多多要求嘅老公都讚好!
只要兩位老細鐘意,尤其食個係咁簡單又易煲兼好好飲嘅涼茶,我都唔怕密密煲啦!


text:
我本人係一個眼淺既人,一講起呀嫲更加眼淺.
.
父母早就離左婚另有家庭,所以呀嫲喺我出世10日就湊我,不過我細細個身體好差,有次我一病發佢嚇到即刻漏夜揹住我去醫院.我最記得呀嫲日日喺醫院陪住我陪到好夜,連隔離床個姐姐都記得佢;然後一朝早就會見到佢坐喺床隔離,用熱水壺準備左啲粥水我食.我依家問返先知原來佢一定會最早黎同最遲走,不過我屋企喺粉嶺,醫院喺沙田,每日都要帶粥,水,衫過黎,根本唔夠訓又好操勞.
.
去到大個啲呀嫲開始湊我返學,有次好好笑,我明明係讀官立小學,佢就死都要幫我買件公立小學校服,話我係讀公立,最後第一日返小學已經比人笑足成日.仲有佢平時會買定啲零食,比我用食物盒裝住帶返學校食.上到中學呀嫲依然好擔心我身體情況,叫我著肉色絲襪返學保暖,當時比人笑到面都黃,直到今時今日都仲有人會提返起笑我😂但我費事逐個解釋,由大家開心算數啦.總之我嗰陣覺得佢管太多,成日好想快啲上大學唔使煩.
.
終於第一次自己一個人出黎住,year 1我好開心,覺得終於有私人空間;year 2仲係好少返屋企...year 3 暑假完左由屋企搬行李走,第一晚我喊到死,我同男朋友講話:「我....我好掛住...嫲嫲」.去到嗰刻先開始諗返起嫲嫲個樣,呢幾年唔知係我唔喺屋企訓,冇人同佢傾偈,成個人瘦左白頭髮又多左,好怕佢有一日會離開我...一諗到呢度我又忍唔住喊到仆街.最後year 4我決定要返返屋企同佢住,佢話去邊就去邊,想食咩就食咩.
.
最近佢講起遺囑既野 (佢好健康但想交代曬先),話咩死左唔要火葬,話好驚火,我一路好正常咁答佢一路都忍住,一講完又返房爆喊.雖然知道生老病死係人生必經階段,不過我想像唔到自己要面對既時候,我仲可唔可以繼續堅持落去.所以依家我成日偷影呀嫲,又借啲意攬下佢,整鬼佢咁樣,就算佢表面上係好埋怨咁既語氣,表情都係偷笑緊.
.
佢唔係嗰陣好潺既呀婆,同佢摔角係旗鼓相當 (你冇聽錯,佢好中意挑我機),鬧人嗰陣夾雜曬粗口,又大聲夾惡.試過有次佢以為我偷佢錢,要我跪喺觀音前面,仲大大力摑左我一把lolllllll......之但係唔鬧交就好好多,例如我話藍莓鬆餅好好食,之後每朝枱面都有一個;話九龍塘啲餅乾好食,貴一貴都買比我食;話燕麥奶好飲,佢第二日捧左十幾支!係十幾支返黎!到依家我想減肥,佢話要買啲最高級既雞同露筍比我食,唉,其實我唔想佢對我咁好,佢應該對自己好啲.
.
曾經有人笑我咩都要提起呀嫲,聽佢話,但我寧願比人笑係裙腳妹,都唔想因為網上啲人講一兩句就錯過我同佢可以相處既時間.樹欲靜而風不息,子欲養而親不在,唔係比到家用就大曬,有時送野比佢,帶佢食好西,陪佢返大陸旅行,佢已經好開心.
#突然想說教
#EE哦哦好多野講
_______________________________
For 台灣,馬來西亞及大陸讀者的中文版本:
這篇沒有中文版本 不便之處 敬請原諒
#hklovestory#love#hkboy#hkgirl#hkig#hkiger#hkigers#852#hk#hongkong#instafollow#暗戀#分手#鬧交#拍拖#表白#愛情#眼淚#心痛#心理學#lovestory求愛


text:
Adobe嘅Lightroom洪流破解版下载. 你而家可以得到 Lightroom嘅洪流 喺你Mac同所有高级功能解锁. 我哋喺尽最大嘅努力为你带嚟最好嘅洪流文件 Adobe嘅Lightroom嘅洪流. 你可以好易噉下载呢Adobe洪流Mac一次点击.
下载Adobe嘅Lightroom洪流
Adobe嘅Lightroom嘅Mac洪流
啲喺Adobe Lightroom嘅PS图象处理软件新选项包一个工具嚟建置幻灯片你嘅影像同创建簿或者相书打印并喺网络上分享. Adobe嘅Lightroom嘅另一个令人兴奋嘅功能一直系PS图象处理软件,呢系脸谱丝网同Flickr整郃, 帮助你直头喺相编辑器中发布社交网站上面嘅图片.
用Lightroom, 你都可以执同老编你嘅相同你想要嘅任何地方. 你可以老编任何图片., 从同你蜂窝设备一齐摄影嘅相, 原先图像由你嘅数码相机. 呢啲工具系有效且通用嘅., 你可以同步你褪单位加埋你个电脑嘅老编..
你都可以钟意: QuickBooks嘅洪流
专家加强创建简单
如果你喺度寻找任何资源嚟纠正同老编相, Adobe嘅Lightroom系PS图象处理软件自己.. 唔记得绘图或者布局选项, PS图象处理软件与Adobe嘅Lightroom你会有一个自动数字进步嘅房喺你指尖.
最新更新 Adobe嘅Lightroom嘅洪流 包提高效率同更加好地利用图形晶片., 电脑化面部识别与及新嘅全景同HDR相特征. 重要嘅系, 佢带嚟咗喇,全新嘅数码相机嘅图像格式嘅帮助.


text:
賽季黎到最後階段,比賽睇一場就少一場,英超焦點除左係李斯特城之外,榜尾形勢都一樣咁緊湊.除咗今季俾人戲稱為「亞視東維拉」嘅維拉早早棄權,篤定降班之外,另外兩個降班席位就咬得好緊,主要由東北雙雄嘅紐卡素,新特蘭同諾域治爭持,而水晶宮同史雲斯都未上曬岸,邊隊來季要英冠再見,真係要鬥到最後一輪至知.邊隊要護級成功,就要睇幾樣野︰一,陣容;二,對手;三,士氣.三者缺一不可.
講陣容,紐卡素無疑係人腳最好果隊,韋拿杜姆,柏比施施斯,艾約斯,施素高,迪奧提,呢班人腳喺英超理論上都係中型班之選,係差在後防史提芬泰萊同高路仙尼今季狀態跌得太犀利,加上季尾出現嘅龍門荒,先至稍稍削弱陣容嘅完整性.新特蘭人腳麻麻,呢幾季嘅主要問題都係入球能力低,難以撕破對手防線,好難贏波,史提芬泰萊離隊之後,入球重責就落到老將嘅迪科爾身上,佢今季入咗 13 球,成為入球隊首席射手,但單天保至尊就比較難,次席射手已經係入4球嘅波連尼,你話幾難入到人地波丫?至於諾域治,算係三隊之中星味最弱嘅一隊,球隊實力平均(咁弱),睇牌面最難睇好.
講對手,諾域治亦係最難踢嘅一隊,剛輸畀前四嘅阿仙奴,之後仲要對曼聯,認真幾難搶分,之後兩場就對住無慾無求嘅愛華頓同屈福特,如果對住兩支強隊唔駛大敗,分數上又未俾人拉開,咁都仲有一線生機嘅.新特蘭嘅對手就比較易哽,多數對手都踢緊風流波,前線生性嘅話,都可以搶到唔少分數.而紐卡素贏到水晶宮,拉埋對手落水,加上之後對住已經降班嘅維拉,最後一輪對可能已經奪冠無望嘅熱刺,有機會連連搶分,成功護級.
講士氣,三隊其實差不多,黎到季尾都唔多谷得起,好似諾域治主場 0-3 輸俾新特蘭,早幾場紐卡素試過 3-2 輸俾諾域治,新特蘭又咬唔入紐卡素,只能夠1-1打成平手.幾場護級大戰踢完之後,無話邊隊特別著數(如果唔係,可能一早上咗岸啦),先搞到今時今日咁嘅膠著局面.
好喇,長篇大論完,究竟邊隊要降班?除咗諾域治凍過水之外,士氣極頹,分心足總盃嘅水晶宮如果贏唔到史篤城,應該有機會「奇蹟」降班.點解成篇文無咩提過水晶宮,又爆冷估水晶宮降班?呢啲咪叫 think out of box 囉!


text:
做政客真係要好小心㗎,特別係開會嗰陣,雖然普通打工仔開會嗰陣都可能會恰下眼瞓或者玩下電話咁,但係話晒你哋人工高咁多,就算係做其他嘢都唔可以太過份嘅,一陣畀市民睇到就唔好啦~
不過有時幾小心,都好難避得過豬隊友嘅「神助攻」嘅,啱啱13號係英國國會嘅第一次會議,咁大件事啲議員梗係要打個卡,順便側面show下自己幾唔妥隔籬黨咁啦.
喂阿姐,影相單聲得唔得?未Ready好喎!咩未Ready?前面位手足部電話未Ready呀!幅相一Post,大家都忍唔住問,究竟呢位阿哥睇緊咩呢?
放大少少睇,好似好多肉色咁啵!唔通佢好似我哋某位尊貴嘅議員咁,見出面夏日熱辣辣,所以要睇返啲著得好清涼嘅女女降下溫?
有另一個網友就試下加強啲顏色,睇下可唔可以搵到多啲線索嘞.跟據毛毛多年鑽研愛情動作片嘅經驗同埋對人體嘅學術性研究,呢張相入面嘅⋯⋯係女嚟㗎喎!哦!你衰喇,開會睇女,我話畀老師知!
呢個時候有正義嘅網友走出嚟,話真相只得一個,女就女喇,但係件事笨唔係你哋諗咁㗎!
佢仲Post咗張100% match嘅原圖畀大家睇𠻹,真係有女喎,不過望落唔多似係呢個年代喎.唔通而家連丁圖都興復古?
網友話,其實呢幅圖係一個歷史Page嘅Post嚟㗎,呢個Page成日都會Share啲有返咁上下歷史嘅靚相,嗰位議員應該係開會碌下Twitter,咁啱撳咗呢個Post嚟睇就畀後面隊友影低咗喇.果然唔怕神一般嘅對手⋯⋯
好彩今次有網友神速搵個真相出嚟咋!唔係呢位政客真係水洗都唔清呀!不過就似乎有唔少跟車太貼嘅網友炒咗車喇⋯⋯
封面圖片及資料來源:Anna_Soubry/twitter,RedLeftAndy/twitter,NickyRyan/twitter,DieZauberer/twitter


text:
係香港,人人都知ASSO 係一班升唔到大學既人,呢班人有時真連自己都呃埋,你以為自己讀City Asso 就等於City 畢業?你讀Kong U Space 就等於Degree 畢業?唔好咁天真好唔好?
話說公司請左個讀top-up degree 既fresh grad ,平時做野已經夠哂隨隨便便,有次見客傾計講起,佢竟然同個客講自己讀kong u …我立即係個心笑出來,佢最好笑既位係,完全無心虛,我都無言以對,呢個世界有種人係可以咁樣.
後來我再唸一唸,香港呢個教育局制度真係好令人心酸,升唔到大學,讀左Asso 又抬唔起頭,都唔敢同人講,唯有當自己都係degree 啦,到底呢種內在既自卑感有幾重,我真係唔知,但咁既香港真係好令人覺得心酸.
而係香港讀Asso 既學生永遠都抬唔起頭,佢地只可以呃埋自己,我係讀Kong U ….Space 留返係個心到,或者我地City,都算係你師妹.但我更欣賞人話我知佢係讀City Asso 如果佢好做得野,你唔做得野既,其實你讀咩都無關係,遲早大家都會明白兩者有分別,或者我都不滿degree 同top up degree 混埋一齊,因為我地當年高考好辛苦先考入大學,而唔係有錢就讀top up degree 既人,我唔係想將佢地放低一點去睇,但兩者係有分別.
唔需要標籤,但請誠實面對自己.


text:
評論
-
-
台灣中文版預告 :
-
港版預告 :
-
-
港版預告 2 :
-
睇完覺得自己浪費左2個半鐘.無論劇情,角色定動作畫面都做得好差!!!
以下內容劇透~~~
變形金剛系列劇本一向唔係寫得好,但今集簡直當觀眾係弱智咁,前後矛盾嘅劇情成套戲都係,開始嘅時候無厘頭咁放晒狂派嘅人後面又同狂派打起上黎,睇緊個陣一路心諗:做咩姐你地?? 原本要殺死柯柏文嘅古代騎士因為男主角變左把劍出黎全部即刻變晒做自己人??我HI你地有冇自我嫁?? 仲有一直打個你死我活嘅主角同班軍人突然間下一秒即刻搭埋同一架船??之後先再俾求奇作個理由出黎,講到幾大義凜然咁.睇到好嘔心 喂,大佬啊!你成套戲咁長,交待得好少少好冇,係咁飛鏡頭,完全投入唔到落去套戲裹面.
角色好多,但有喲角色係為出現而出現,個英國爵士前面有好多伏線,但到面原來係個智障黎,一個人拎住一支槍企係最前面想同咁多個狂派打??抵_你死啦白痴,後面成支軍隊係度你一個人想點??之後同個管家機械人嘅對白又想點?博唔到同情反而仲引起觀眾反感.
以為有得睇下特技同打抖場面,成套戲做得最錯嘅就係缺鏡頭,你講唔到咁長故事就取捨下,唔係喎,偏偏又要擺晒落去電影裹面,唔駛交代咁多嘅無用劇情又放大黎講.一開始梅林個故事拍咁長有_用?有咁多時間打3場面唔好cut啦,跳黎跳去咁睇到眼都花埋.
呢套真係我近一年睇過最垃圾嘅電影,要數對上一套已經係自殺特工,導演話自己唔再接拍變形金剛系列,總算可以期待下一套唔好再做得咁差.


text:
好多同輩朋友都會話:叫屋企人投票好煩.啲上一代好多都唔理政治,唔識政治,又或者已經俾泛民搞到好灰心同犬儒,覺得「冇用嘅,做乜都係咁咖啦,投票都冇用啦,少我一票唔少啦」.今日我想分享下我點樣「教育」家中兩老,點樣鼓勵佢哋投票.
首先,其實我唔會將屋企收到嘅選舉通函掉晒佢掉淨自己支持嘅候選人嗰張.我會由得佢哋成疊咁放喺茶几或餐枱,等屋企人有意識就快到立法會選舉,知道「係喎,而家係競選期,嚟緊就要揀個嚟投」.你成疊掉晒佢,得返一份擺喺度,反而冇乜意思,屋企人根本唔會睇,可能只係當平時人哋sip信箱嘅宣傳單張咁無視.就算你房門,書枱,餐枱,雪櫃全部貼晒你撐嗰個候選人嘅單張,喺屋企人眼中,嗰件都係「你個人嘅事」(最多咪知你好buy呢個政治人物,咁點啫);但如果你俾佢見到屋入面好多通函,反而可以提返佢呢個選舉係「選民嘅事,香港人嘅事」.
不過點樣擺都可以有啲技巧嘅.我嘅做法係將我支持嗰啲貼喺雪櫃(可以連埋張投票通知卡),當係提自己9月4日去投票,同埋低調咁俾屋企人知你buy邊個.至於其餘嗰疊,我會將最柒或最賤嗰啲擺面(前提係你知道你屋企人都唔buy佢),啲扮溫和扮中立呃得下上一輩嘅就收埋少少(等屋企人少啲猶疑嘛lol).總之,我唔係要舖天蓋地咁用單一候選人嘅單張洗佢哋腦,我只係要佢哋有意識 i. 就嚟選舉,ii. 佢哋有責任投票,iii. 有啲候選人好唔掂,iv. 我其實有心水有睇法有取態,有人問我我就會講.
同樣道理,喺社交媒體唔好瘋狂share單一候選人或政黨嘅宣傳片/論壇片/政綱出嚟,咁樣做對於非政治宅嚟講係非常噁心同厭煩,硬銷得嚟太煩膠.反而可以試下share下其他區一啲你欣賞(至少唔討厭)嘅候選人俾佢哋,作用同樣係提醒佢就嚟到選舉,同埋俾佢知道「嗱其實都有啲候選人幾okay喎」——俾返少少希望佢哋嘛,唔係佢哋繼續以為嚟嚟去去都係班泛民老屎忽,仲邊有心機諗投邊個.我舉個例:我屋企係新界東嘅,但咁啱有晚同爸媽睇咗一陣九龍西論壇喎,佢哋又對大陸朱好好奇喎,咁其實大陸朱有幾掂有幾正係唔關我哋呢啲新東人事,但我見到網上流傳大陸朱寫政綱手字好靚嘅圖,都會share俾佢哋睇,旨在keep住remind佢哋:就嚟選舉喎!人哋九龍西有個阿伯出嚟選喎幾掂咁喎!我哋都可以留意下新界東有咩選擇喎!——咁囉.
另外嗰啲喺佢哋睇本候選人簡介或電視論壇時隨時standby「指引家長」,適時解話同debrief就唔多講啦,基本嘢嚟.我明白有時係好冇耐性咖,我家兩老都搞亂區議會同立法會嘅選區咖,咁點啫?唔通鬧佢一輪港豬之後不屑同佢論政咁咩~梗係溫柔解答,等佢知道去投票,盡公民責任嘅門檻其實唔高啦.至於講到話出晒面肉緊拉票喎?其實我都會做,但唔係咁早做…多數去到臨尾幾日就直接講喇,私下whatsapp拉票都指名道姓咖喇,仲要預返少少buffer俾佢哋消化同研究政綱(如果佢有心望幾眼).當然啦如果你屋企啲長輩本身就好關心政治,好肯討論,甚至你覺得佢哋有機會再幫你拉啲上一代嘅票,咁就早游說早著啦~(我屋企人唔得啫,太早餵太多嘢好易反彈~我只能慢慢嚟,逐啲滲~)
我講嘅唔係咩獨到見解,唔算係咩策略,只係少少心得,未必人人適用.重點係:呢啲招數係我呢啲平日孝順又與人為善嘅人先用得著,嗰啲日日屌人港豬懵撚嘅人學唔嚟.為政治而斷六親嘅人,再有高見再有洞察力都冇用——都冇游說對象——所以我不嬲唔鼓勵大家同非政治宅(唔好成日港豬港豬咁難聽)劃界劃得太清咖.


text:
香港地咁細,高官真係要謹言慎行.好似煲呔咁,又有新搞作,今次唔係飲飲食食,而係有網上討論區圖文並茂踢爆煲呔上個禮拜去米埔影雀.煲呔係龍友係人都知,佢無論睇國慶閱兵或者東亞運足球決賽,都相機不離身,今次去影雀更加帶齊長短火專業裝備,但就被眼利嘅網民發現,佢用嘅一支鏡頭上面貼有政府新聞處個嘜頭,即刻惹來議論,質疑佢係咪公鏡私用.煲呔微服出巡幾乎次次都出事,所以今次去影雀都好低調,除咗老婆曾太之外,就只係帶咗司機同兩個保鑣,但就撞到個龍友,仲被拍下一舉一動,放埋上網.
出動觀鳥專家架生 放大圖片
煲呔用嚟影雀嘅鏡頭,貼住 GIS PHOTO SECTION,被網民質疑公鏡私用.
細心睇吓煲呔影雀嘅裝備,就知佢專業,其中一支鏡頭係觀鳥專家嘅專業架生,米埔啲保育專家都有用佢監察候鳥.但佢用嘅其中一支鏡,清楚見到貼住「 GISPHOTOSECTION」(政府新聞處攝影組)嘅膠貼,令人質疑佢係咪用公帑買嘅器材嚟發展個人興趣.咁嚴重嘅指控,八方梗係即刻向特首辦問個究竟,特首辦話,煲呔想寫一篇有關候鳥嘅網誌,目的係帶出保育訊息,所以順便影啲雀仔相,諗住上載喺網誌度,先同新聞處借批攝影器材,用完就立即歸還喎.
煲呔(右)最近熱衷做龍友,上個禮拜仲專程去米埔濕地影雀.


text:
信不信由你,只要閣下生於小康之家,$7000 都可以同港女女朋友「BB」過得開開心心.
住
首先,一定要做個孝順仔.所謂小康之家, 一定要住私人樓,最少都居屋.住間屋有個房仔係必要的,一來慳返炮房錢,二嚟,最起碼俾BB有個小小的私人空間,喺度過夜,起左身唔出廳都總叫有個地方Hea.BB問你點解唔搬出去?你答想照顧啊爸啊媽,佢即刻吹你唔漲.
食
做一個細心嘅男朋友,幾時都要入得廚房.平時只要減少出街食飯,又慳一大筆.你可以大條道理話俾BB聽乜嘢係識食,香港根本好多餐聽都係垃圾,食嘅嘢全部唔駛點整,專呃遊客錢,BB一定話你係叻叻豬.加上行街嘅時候多啲去超級市場,睇吓食材,佢一想買A, 你話A街市買新鮮啲,想買B,上網訂平啲,想買C呢,你答759都有,要幫助良心老闆,又過一關.
Shopping
作為一個精打細算嘅香港人點可以無淘寶 account ? 總之唔好怕煩.平時開始潛而默化佢,而家祖國強大,全世界嘅名牌70%都係 Made in China,連 Prada 都係啦,所以,要買Made in China 最醒目就係同返大陸人買.香港咁貴租,係啲強國人咁聰明要喺大陸落嚟,幫地產商交租,俾十倍錢買返件大陸貨返大陸,仲要排隊輪米咁輪,買完鬼咁歡喜,因為佢自己已經用行動證明咗,大陸真的強大起來.同BB講,我地係聰明嘅香港人,唔好同啲鄉下佬一樣中意去名店.
行
無數經典嘅戀愛故事,總少不了一場男女主角,係巴士,電車邂逅嘅場面,同BB講,你想見多佢幾面.一個唔覺意,是但一個住喺天水圍,來回三個鐘車程,喺車瞓埋喺屋企要瞓嘅時間,屋企又可以打多兩鋪機.久唔久帶BB去石塘咀答電車落筲箕灣食車仔麵,又多日行程,又唔怕BB發茅亂洗錢,一舉兩得.
禮物
女仔當然要 tum 架啦,禮物一定要送.但唔一定要送手飾,手袋,因為物輕情意重.得閒留意下 7-11/ Circle K 有乜印花儲,換齊一套 Hello Kitty 瑣匙扣,BB 一定開心到上天.最重要係,你可以係Facebook吹雞要印花,錢都慳埋.
生日
平時慳埋慳埋,大時大節就真係唔慳得喇,帶BB出去食餐好架啦.但慶祝又唔一定要食晚餐,因為Lunch 一定平過Dinner 好多,又唔駛懶浪漫咁開支波爾多紅酒.詐詐帝帝叫佢off 一日去食個lunch, 然後帶佢去石澳下午茶.點解去石澳?因為得一間爛鬼茶餐聽咁嘅地方有茶餐食,有靚景又平,掂晒.夜晚同BB講話有驚喜比佢,食飯前返屋企.返到屋企呢,拎個細Size 嘅 Tony Wong 枚瑰花蛋糕出嚟,包BB一定心花怒放,最重要係,兩個人食蛋糕梗平過出去食Buffet啦!大時大節梗喺屋企煮西餐,煎塊心形牛扒,幫襯老蕭間超級市場賣支紅酒,兩塊扒,一餐唔駛兩嚿水.
港女BB其實好易 tum架咋


text:
2016年6月14日星期二
罐頭鯖魚
早排去超市買嘢時無意中俾我見到有罐頭番茄鯖魚賣,一見到罐嘢就即刻諗起 Manngchi 個 camping stew,見罐鯖魚又唔係貴,幾蚊雞買一次試吓再整多次,順便清埋啲泡菜,咁就可以重新再醃過新泡菜喇!
2016年6月9日星期四
紫米素粽
學老表話齋,原來唔經唔覺已經九年!!
近呢幾年,無論我去探佢定係同人講起件事,我都已經無再有好傷痛嘅感覺,無再喊,無再流淚,但原來其實自己都仲係未完全放得低,噚日去探佢時,睇睇吓張相,又試不其然咁流淚,證明我呢段時間情緒真係好唔好!
同輔導姑娘傾偈時,呢個話題一定走唔甩,因為呢樣嘢先係主角,為今時今日嘅我正式揭開序幕!同姑娘傾傾吓都可以泣不成聲,完全講唔到落去,真係無諗過自己個反應會咁大,仲以為 "泣不成聲" 只係當年警察及醫護人員正式將佢帶走,真真正正咁離開咗我,知道我倆永遠分隔兩地嗰一刻先會出現!記得姑娘當時都話已經相隔咗咁多年,依家提番起都仲係咁傷痛,仲問咗我一句:「你無事嘛,你得唔得?」不過,姑娘話俾我聽,其實媽咪一直都同我繼續生活緊落去,因為原來我一直都帶住媽咪嗰一份信念去生活,所以先至會對一路不斷遇到唔開心嘅事變得 "麻木","理所當然",感覺上唔覺得係一件咩事,但其實始終都係對我有一定影響!
學識包粽之後,以後每年我都會包素粽送俾媽咪,就當係我倆一齊 "做節"!
2016年6月7日星期二
混血 bagel
今日整咗個混血 bagel,老竇係 bagel,阿媽係 focaccia,你哋明唔明我講乜呢!?!?
其實係將整 focaccia 嘅副材料,包括新鮮迷迭香,橄欖,蒜蓉同黑椒全部擺哂落去個麵糰度一齊搓囉!
2016年5月26日星期四
乳酪蜂蜜英式烤餅 Yoghurt Honey Scone
早前見老表喺 Facebook 度分享咗一個韓國飲食製作短片,係教整 scone,成品個樣望落好似 KFC 嗰款 scone 咁樣.Scone 食譜都試過好幾個唔同做法,反而呢款就真係未試過,見做法都好簡單,即管又試吓先!
2016年5月19日星期四
蕎麥包 Buckwheat Bread
經 blog 友小月介紹之後,依家蕎麥已經成為咗屋企嘅長期存貨,多數會用嚟整沙律,間唔中就會加入米內一齊煮飯,今次又有新嘗試,貪得意將蕎麥打成粉後整麵包.
參考過一本麵包食譜,原來蕎麥比裸麥更少麩質,所以用量唔可以太多,最多只可以佔總麵粉用量嘅 20%.可能就係因為用量較少,而且本身味道亦比較清淡,所以成品味道唔係太濃,不過仔細嚐味的話仍然可以食得到味道嘅.
2016年5月18日星期三
蓮子黑糯米渣咋
2016年5月17日星期二
鬱金香
2016年5月15日星期日
茄醬雜菜
2016年5月11日星期三
新街市
歷時超過一年,「領展」喺蝴蝶灣嘅 "皇宮" 卒之都重建完成,以後買餸就好似以前咁方便同多番好多選擇,起碼檔位大番好多,檔主都可以入番多啲貨品俾居民選購.
翻新後嘅街市當然靚好多啦,但都係嗰句,羊毛出自羊身上,貨品價格明顯比之前貴咗.見麵檔哥哥唔單只照舊賣粉麵,依家仲賣埋豆腐芽菜㖭,佢話無辦法,要買多啲嘢先可以賺多啲去 cover 租金,我問佢加咗幾多租金,佢話同舊街市比較貴咗差唔多一陪哦!!
2016年5月8日星期日
時間都去哪兒了
呢一,兩個禮拜都好忙,忙到今日係母親節都唔記得,所以連花都唔記得買!
早前同老表傾開偈,佢驚覺原來咁快已經九年,係呀,時間真係過得好快,眨吓眼就已經九年!!
早前同老表傾開偈,佢驚覺原來咁快已經九年,係呀,時間真係過得好快,眨吓眼就已經九年!!
訂閱: 文章 (Atom)


text:
2010年11月28日 星期日
香河越南餐廳
好老實講,咩叫一山還有一山低,今次絕對表現出黎,而且如果唔係對呢間咁不滿,我都唔想寫呢間老字號.因為之前係我心目中,呢間雖然唔係好食,但係又未至於要俾黑面,但今次真係又要出動黑面,唉.
一入到舖,真係唔明,下層咁多位,職員又唔俾我地坐下層,要我地上上層,咁我地要求坐下面啦,佢又好似好唔忿氣咁,如果妳同我講下層俾人book哂位,我無野講,但佢又唔係.另外,可能我麻煩,要揀位坐,但好正常者,裡面有位,我相信好多人都唔會揀大門口位坐掛.
越式蒸粉卷,睇個賣相都好ok,但係一上枱,已發覺點解係凍既,味道算ok的,呢個已經係全晚最好食個樣了,本來諗住食完呢幾樣野,再落order的,但係食完呢個粉卷之後,未等黎緊既野食,已決定食完即走.
這個牛柳粒紅飯,我相信每間越式餐廳都有既飯都有可能整得好食過佢,牛柳粒應該充滿牛油蒜香味的,但係又係凍既,牛柳粒唔好食不特止,係超靱,真係少d牙力都咬唔開,真係無咩牛油蒜香味,紅飯都可以接受既,再睇下牛柳粒底下既生菜,真係咩胃口都無埋,好似用左好多次咁,乾巴巴又變黃,而且仲係有少少飳既,咩越南野唔係成日都用生菜架咩,估唔到連最基本既菜都處理得咁差.
最後黎個個仲不值一提,求求其其煎下d雞翼,上面擺d蒜蓉就叫蒜蓉椒鹽雞翼,而且仲有一隻係反轉擺,根本連出品都唔望一望就拎出黎,唉.連最基本既牛油雞翼都無,可能呢到覺得牛油唔需要寫出黎啦,不過真係食唔出有牛油味囉.
兩個字形容哂呢間舖,很差.可能我食唔中佢地d招牌食物啦.
地址:銅鑼灣波斯富街89號
訂閱: 張貼留言 (Atom)


text:
今日難得有空閒時間,朝早煲落湯後無乜嘢做,於是就蒸吓蛋糕啦,今次就蒸咗個芝麻黑糖糕,我係跟呢個食譜整 o架!
當初喺圖畫館見到本書時,就俾佢個封面吸引到,所以就借咗返屋企 scan 起個食譜,到依家先至得閒整咋.
材料:
低筋麵粉
糯米粉
泡打粉
梳打粉
雞蛋
蜂蜜
橄欖油
芝麻
黑糖蜜:
黑糖
麥芽糖
蜂蜜
水
先將所有黑糖蜜材料拌勻,然後煮滾,攤凍後備用;雞蛋拂打成蛋液,之後加入之前準備好嘅黑糖蜜同蜂蜜一齊攪勻,將所有粉類過篩兩次後,逐少加入蛋液裡並拌勻,當麵糊完全拌勻後,就攞小部份出嚟同橄欖油撈勻,再倒番入去啲麵糊度一齊拌勻,跟住就倒入蛋糕模度,喺面頭灑少少炒香芝麻,就可以拎去蒸啦!
之前用疏乎厘杯蒸嘅就送俾媽咪,呢啲用撻紙蒸嘅就拎俾 Winnie 同佢媽咪食,因為我又要麻煩佢媽咪幫我整小小嘢,順便當係 Winnie 嘅 " 遲來的生日蛋糕 " 啦.
呢個大嘅就自己食,可能係因為將最尾剩番嘅麵糊倒落去蒸,啲黑糖蜜沉低,所以顏色特別深,特別靚!但係整完出嚟個蛋糕味道比我想像中淡,唔係好甜,唔知係本身個食譜整出嚟都唔會太甜,定係我用嘅黑糖,蜂蜜同麥芽糖都唔夠甜呢?
由於落咗糯米粉,所以個蛋糕特別軟糯,好軟滑,下次將糯米粉嘅份量增加,睇吓會唔會有啲煙韌感覺先.
P.S. 落咗梳打粉,真係有 " 浸 " 鹼水味,可能個食譜係想用佢嚟加深顏色.


text:
2017年1月24日,今日嘅東京非常好天氣,喺東橫Inn食完早餐就寄存行李,等今晚先返嚟攞
朝早嘅歌舞伎町好冷清,只有清潔工人運走一夜間所產生嘅垃圾
琴晚好旺嘅男公關店,依家乜人都冇
最紅嘅男公關龍虎榜
早上嘅新宿街頭,冇夜晚咁多人
似家新宿最多嘅係藥妝店,仲多過便利店,好似銅鑼灣咁
仲有多咗好多流浪漢通街瞓,以前佢哋只係夜晚先出嚟,日間就去晒公園,依家就日夜都唔走.
行去新宿西口揾車
依度就係「君の名は(你的名字)」嘅場景之一
本來今日去伊豆熱海嘅「文學之旅」比一場風雪打亂咗,改為我同媽咪去河口湖,芊芊就自己一個去佢嘅動漫之旅.記憶中新宿西口有巴士去河口湖,一於行去揾吓先.
嚟到新宿西口,以前去河口湖個巴士站唔見咗,即刻上網揾資料,原來由16年4月開始,巴士站改咗去新宿駅新南口4F嘅巴士總站
原來依家新宿嘅高速巴士總站改咗去新南口,集中晒喺一齊,好過以前D巴士公司各自為政,散收收吖.
不過我哋今次冇訂飛,班去河口湖嘅富士急行巴士又比人訂滿晒,惟有喺現場等後備,開車前10分鐘會通知執唔執到死雞(訂咗飛又no show),好彩今次又執到.
跟住喺B5閘口上車
約行個半鐘巴士就去到富士急樂園
嘅富士急樂園望到半積雪嘅富士山,我覺得半積雪嘅富士山係最靚嘅
巴士再行15分鐘就去到河口湖駅
喺個駅買咗周遊巴士券,可以兩日內任搭環湖嘅周遊巴士
架河口湖周遊巴士行到去「富ノ湖ホテル(富之湖酒店)」,又望到富士山嘞
依個位最出名係見到到「逆富士」,即係睇到富士山嘅倒影.不過今日有風,湖面有波浪,睇唔到吖.
約坐30分鐘,就去到河口湖自然生活館
首先行去花街道睇吓
行冇花嘅「花街道」,春,夏應該會好靚
又係冇花嘅「花富士」
行到花街道尾可落去湖邊睇吓
喺湖邊執起咗一嚿未溶晒嘅冰
喺河口湖自然生活館食藍莓雪糕
生活館前面係大石公園,有一大片薰衣草花田,不過冬天冇花睇吖
跟住搭番周遊巴士去カチカチ山(天上山公園)
喺「カチカチ山ロープウェイ」搭吊車上山,喺佢個網站可以Download定手機割引券,買飛時喺係嘅售票機嘟一吓就有9折架嘞.
天上天公園都係以日本童話「カチカチ山」嘅故事嚟佈置,故事大慨係有一對老夫婦救咗一隻狸貓,但後來狸貓恩將仇報,將婆婆害死,後來由白兔幫老公公復仇.
山上有一個牌描述日本著名小說家太宰治曾喺河口湖住過一段時間,而他亦曾改編「カチカチ山」為短篇小說,並收錄在「お伽草紙」一書中
不過今日山上山公園爆咗水管,好多地方都封咗,冇得睇
「たぬき茶屋」即係狸子茶屋
天上の鐘
喺山上嘅展望台望向河口湖
依度望向富士山好靚
睇完之後就返河口湖駅搭富士急行巴士返東京駅
跟住一齊行落地下街嘅Jump shop買動漫嘢
日本D電視台,好似富士,NHK,朝日.....都好鍾意開專門店,sale佢哋嘅自家產品,東京駅嘅地下街都有幾間.
東京駅係一個百年車站(1914年開幕),車站内外古色古香,2003年更獲日本政府登錄為重要文化財.
跟住上埋去KITTE6樓嘅展望台影吓,我覺得依個位影東京駅全景最正!
用埋魚跟和長時間曝光就仲正!
KITTE嘅商場,由原本嘅郵政大樓改裝而成,室內設計係建築大師隈研吾操刀,玻璃嘅天幕引入自然光,配合每一層嘅主題,好值得慢慢欣賞吓.
我哋今晚喺KITTE商場B1嘅「本家あべや」,食秋田比內地雞,店舖喺秋田縣有自家農場,養殖比內走地雞(類似清遠走地雞).不過又真係幾好食.
媽咪叫咗個親子丼
我同芊芊叫咗個雞鍋
食到差唔多完就追加白飯,然後煮成雜炊
再追加烏冬
食完就返新宿攞行李搬酒店,又見到兩處「君の名は(你的名字)」嘅場景
攞完行李就搭山手線去上野入谷口Super Hotel,不過原來上野駅好大,跟住D指示行上行落成10分鐘先去到入谷口,再行5分鐘先到酒店.
今晚我哋住嘅3人房好大(比平時嘅房大成倍),有個客廳仔,打間個喼執行李一流.


text:
利益申報先,我讀緊大家心目中嘅神科.
不過,無乜人知道,其實我係讀咗一年大家口中嘅頹科再用GPA報non-jupas入港大.
即係話,大家口中嘅天堂地獄我都試過.
或者係因為我比較特別嘅經歷,其實我好討厭神科頹科呢個分法,即使我而家讀緊所謂神科都係咁話.
如果用入學門檻嚟標籤一個學科,咁樣其實就係以入學成績將所有同學嘅大學生涯扣帽子,即係一碌鳩打一船人.
因為你DSE失手入咗engine,之後你個四年都會俾人話你係頹科,覺得你個人好懶,去function roundtable個陣受到神科人白眼,啲女仔睇你唔起.
因為你會考有25分入咗恆商放棄女色清心寡欲一味讀書,之後讀神科BBA Law,跟住即使你有幾懶GPA有幾低你都係一個人哋眼中好俾心機讀書好叻好醒目嘅神科人,仲會有好多女埋身.
呢三年大學生涯我遇過好多人,有師兄因為興趣渣住幾支A去咗讀所謂頹科,之後攞到scholarship去牛津深造,亦有神科人拎住神科個朵四處溝女最後GPA差啲唔過二.當然亦有無心向學嘅頹科人同好俾心機讀書又肯教人功課嘅神科同學.
喺放榜前夕寫呢篇嘢,目的係想大家喺聽日放榜知道其他人讀咩之後盡量放低有色眼鏡,因為無人知道邊個會笑到最後.
原文連結


text:
15 MARCH 2014(SAT)
買左新玩意當然要即刻去踩踩佢啦,所以係返屋企前去附近嘅足球場玩返轉先,著晒成套裝備(仲個護手冇帶,因為著長袖衫覺得唔洗用住),係唔係似模似樣好有型呢~
上一篇都同大家分享過,其實我地想買滾軸俾小小豬玩好耐,都行過幾間反斗城,不過一直都搵唔到啱小小豬,就係冇預期嘅情況吓,又俾我地買到啦~
依一套比我地之前見到嗰啲仲啱小小豬,除左有齊晒所以保護配件之外~
當然最重要就係對滾軸鞋~
我地之前見過好多滾軸鞋都係一字排輪,如果初學者一定比較難掌握個平行,所以我覺得依對滾軸鞋最好就係以三角輪,咁細細個嘅小小豬玩起上嚟都可以平行好啲,又可以安全啲啦~
落場玩當然係準備著裝備先啦~
首先就教小小豬企定定,捉到個平行點先~
之後就慢慢帶佢行一轉先~
之後大肥豬就慢慢教小小豬玩~
開始識得自己行啦~
識行幾步就扮叻啦~
趺倒唔緊要,努力再嚟過~
請容許我唔知醜咁讚吓小小豬,因為以第一次玩嚟講,教左一次就已經可以自己行幾步,都真係幾叻仔啦~
今次小小豬嘅表現真係比我預期好好多,因為小小豬都係一個觀察型小朋友,新事物都要識應一段時間先會去做,加上滾軸鞋對佢嚟講又真係好似難左啲,平日小小豬行路都傻吓傻吓咁,所以都開頭我都估小小豬唔多肯玩.
但又真係估佢唔到肯試又肯自己行,跌倒又會開心笑住嚟話再玩過,所以都真係要讚吓依個百厭豬呀!
雖然小小豬鐘意玩,不過始終都係第一次,所以都係玩左十分鐘左右,等佢玩多幾次熟練啲先再慢慢加長時間啦!


text:
屋企男人搵錢, 好似我咁日一份夜一份, 返到屋企因為D芝麻綠豆事情無啦啦被鬧到零晨4點都無得訓, 總括我被鬧情況如下:
1. 話我 say sorry 態度唔好 - 小弟一向都係咁, 會 "Sorry lor" 就被覺得無誠意, 我有無誠意, 唔使用一個尾音去決定嗎, 我唔係最清楚?
2. 話我唔氹 - 好啦, 之前大大聲聲叫我留返D心機去諗下點樣照顧BB仔仲好, 唔使氹!
3. 話我唔幫佢按摩 - 之前都係大大聲同我講叫我等佢叫先至去幫佢按, 現在叫我唔好問, 真係我唔識點跟.
4. 我唔想比人鬧, 我樣樣都係等人叫我先做, 自動波果D我都會, 但只係概定範圍, 好話我只做成日做既事, 多就唔做, 好! 我等人開聲, 都係唔想做錯, 有咩問題 (我係半夜先開工做家務)
5. 成日話我固執, 一定要人講先知, 我自問唔係佢肚內條蟲, 你唔講我又點知你想點. 我有咁醒, 我唔會結婚啦!
6. 我要返工搵錢, 夜晚做完家務要訓教好正常, 就搵人地既老公同我比較, 點解人地老公可以日日捱夜唔訓, 你唔得? 我真係好想回應, 你去搶人地老公啦, 我係唔得架啦, 我病住都渣車車出車入, 唔攬炒係屯門公路已好好彩.
今朝, 我係元朗公路, 差D比部巴士欄腰撞, 好彩人地停得到! 但真係可惜, 無法撞死我, 令我老婆可以搵個果令佢生活比佢做女好, 又可以請工人服待佢既老公.
多謝各位睇完, 放心, 我唔會 del 帖, 而且如果JM想插我既, 可以隨便, 反正我心情超差, 我一定反擊到底! 而我絕對有離婚既打算! 人地2公婆會互相包容, 而唔係互相指責不是, 但我就晚晚放工都返屋企被鬧, 話搵錢大晒, 對屋企零付出, 我只求返屋企係休息, 而唔係搵交鬧, 都係不能及既事!


text:
出嚟官場打滾 父蔭唔係靠一世㗎黃之鋒
2015/5/20 — 17:37
自從劉鳴煒3月尾開始出任青年事務委員會主席,每隔幾星期傳媒茶敘或者訪問,都話要了解下年輕人嘅意見咁樣,想同學生領袖交流,周不時我都被點名,唔知劉生想做公關定點啦,不過點完名又對我無咩影響就一於少理.
本來公開對傳媒講話要見面都算,之但係劉生上個月廿二號先夠曬「騎呢」,話「考慮相約黃之鋒及羅冠聰一同跑步交流」;交流意見就交流意見啦,跑緊步又點交流呢,跑到步就講唔到嘢,講到嘢就跑唔到步,亦唔明跑步同交流點解會扯上關係,如果劉生帶我去澳門行返轉咁就話可能同「交流」有關姐(笑).
劉生「跑步交流論」一出,當時好多記者打電話嚟問「黃之鋒你會唔會見佢呀?你覺得點解佢想搵你呀,點解嘅?點解嘅?點解嘅?」,我當時重複左N次嘅答法都係:「佢搵我先算啦,佢根本都無搵過我……」.
好啦好啦,前日做張寶華訪問,除左教大家「睇少啲戲,去少啲日本」就可以買樓之外,又重提「想約黃之鋒傾政改」,但當然劉生都係無搵過我,結果記者又好慘咁打嚟問我:「見唔見呀?佢又提起你有咩感受呀?有無進一步回應呀?」
最難頂嘅係,劉鳴煒上任都依家成日都話「想見黃之鋒」,但睇返報導,發現原來佢從來都係得個「想」字,被張寶華chok多兩chok又話「Er…我冇佢電話呀,我會喺適當時候透過適當嘅朋友……途徑,去接觸呢啲朋友.」
一句到尾,新官上場做下公關show話想約學生,扮下「好肯聽年輕人意見」真係無咩所謂,但唔該話約就真係約,唔好成日講話要約,實質又唔夠膽,家陣上任至今兩個月,次次「約黃之鋒」都得個講字,勞煩班記者打嚟問東問西,根本唔肯付諸實行,搞到被邀約見面嘅人(即係我)對你印象因而負面都算,你浪費我回應記者問題嘅時間都係其次,但真係唔好浪費班幫你鋪路,捧你入政界做大事嘅叔伯父輩,咁樣喺官場打滾真係唔得掂.
無我電話要問記者攞唔難,再唔係email搵我都得,你add我facebook嘅話,我實accept你friend request,想做好公關形象跟上新一代潮流,你instagram inbox我或者snapchat都無所謂.
但當你講話「知道青年人對政治策略有訴求,會將呢啲訴求話番畀政府聽」,好希望你希望你明白,青年人唔需要一個咁離地嘅富二代幫佢哋同政府反映,我哋有訴求有不滿自已識搵政府講,唔該唔好以為靠關係做到青年事務委員會主席,就可以做青年人嘅代議士幫我哋反映.
從你今日嘅「萬五元月薪儲三千可上車」,已經睇得出你有幾咁離地,當然你嘅身世背景係唔會明白,到底今日香港嘅青年人點樣受到社會結構所壓迫,你只係永遠識得將青年人面對嘅問題,歸究於個人因素同際遇問題,所以先將我哋上唔到樓,同去旅行睇電影扯上關係.若然堅離地富二代要同年輕人交流,個心態唔應該係幫我哋反映聲音,反而係要了解今日年輕人所面對嘅壓迫,我哋無你咁幸福,可以一考完香港公開試就飛去英國留學(仲要係讀倫敦大學國王學院),大把同學仔仲喺考試制度之下嘗試掙扎求存,被無數grant loan追到喘不過氣……
最後,我勸你都係盡快諗清楚,點樣處理今日嘅公關危機.上輿論嘅嘢,唔係靠人脈就搞得掂,怨就怨你自已咁多個委員會唔做,偏偏喺政治分贓嘅過程裡面,做咗最易受網上輿論影響嘅青年事務委員會主席.
父蔭,靠唔到一世㗎.


text:
MC媽 發表於 17-2-23 19:12
我一直合埋眼,可能我有D緊張, 合埋雙眼只有黑色一片, 催眠師一路係倒數數, 但我完全進入唔到狀態, 試 ...
可以講返我老公催眠嘅經驗, 首先交代下背景 , 催眠過程完全係老公口述.題外話想造催眠治療既人, 其實一直心裏都可能有一D問題, 想要求答案, 又或者可能想治療疾病,例如失眠 ,所以先去做催眠治療. 大家不妨當一個心理治療的角度去睇, 我同老公就係咁樣睇.
當時催眠治療師張房嘅燈調暗, 冇音樂, 刪左d窗簾, 我老公半躺係一張好似沙灘椅咁長嘅櫈上,而我就坐係房既另一邊, 不太遠的地方, 免得騷擾我老公. 催眠師跟著坐係我老公身旁, 佢地當中的對話我唔太清楚, 聽到D聽唔到D. 由開始到終結大約半小時至 45分鐘 左右.
完成之後, 走咗之後,老公先同我講, 佢聽到催眠治療師數到大約60至70幾, 係黑暗中見到有一點光, 之後佢買慢慢走埋去, 原來發現自己企係一個石屋門口, 係有d似古希獵時代嘅石屋, 老公話應該係企係一個富有人家嘅後花園, 石屋門口隔離係廚房, 佢話甚至可以聞到廚房傳來的香味, 老公話見到自己只見米白色的袍, 腳繫著的草鞋,佢將隻手摸住牆壁, 佢甚至可以感覺到牆壁上的灰, 之後再慢慢行出石門, 係一個類似高臺的地方, 有一個金棕色長頭髮的女人, 係呢間屋既千金小姐, 千金小姐向佢行過嚟, 直覺話比我老公聽呢個千金小姐係同佢有感情瓜葛, 千金小姐身後有幾個保鏢, 千金小姐同我老公講, 唔再中意我老公, 因為我老公係下人, 跟住幾個保鏢就打咗我老公一身, 佢跌左落地下 , 老公話佢臨死前, 覺得好傷心, 因為呢個女人選擇左錢, 而放棄佢…… 第一個影像完結. 我老公話佢覺得嗰個千金小姐係奶奶,而我老公同奶奶既關係其實由細到大都唔麻麻地
太長一陣再打…………


text:
中環出更:霍震宇玩唔掂Galaxy Tab
廣東社團總會前日舉行周年會員大會,並為十九位獲授勳及委任為太平紳士嘅會員慶祝,獲頒大紫荊勳章嘅行政會議成員梁智鴻及幾位太平紳士都有到場.當大會頒發紀念獎座畀受勳人士期間,卓妮就發現台下嘅副主席霍震宇,耷低頭入晒神把玩手上嘅平板電腦,睇真啲原來係新出無耐嘅SamsungGalaxyTab.
張國榮聖誕海口打高球
雖然SamsungGalaxyTab係霍震宇新寵,但佢仲未好識用,見佢用手指喺部機嘅螢幕上篤篤吓,但篤來篤去都篤唔到,於是向卓妮求救.原來震宇想copy(複製)一份文件,正常做法係要用手指按實個文件圖案才能出現複製功能,但佢只係點一點個文件圖案就縮開手,所以複製唔到.震宇話,部機只係買咗三至四日,用嚟睇公司文件,但現階段仲學緊點用喎!
卓妮同場又見到會員之一嘅建滔化工老闆張國榮.佢透露獲觀瀾湖老闆朱樹豪邀請,聖誕節到被喻為「月球」嘅海南島海口觀瀾湖高爾夫球渡假村玩兩日,同行仲有主席王國強及律師簡松年等人,大家齊齊度過一個暖笠笠嘅聖誕節.
至於「金刀梁」梁智鴻就話聖誕節會留番喺香港,幾十年來如是,事關香港醫學會及牙醫學會每年喺呢段時間都有好多活動,佢每年都有參加,而喺英國工作嘅囡囡,本來打算返香港過聖誕,點知遇上歐洲大風雪,惟有取消行程,留番喺英國過白色聖誕.
贊助商:


text:
我相信,前晚有幸睇到葡萄牙對匈牙利嘅人,你哋係幸福.因為你哋能夠睇到今屆歐國杯第二場總入球多過3球嘅分組賽,而且戰情係峰迴路轉,扣人心弦,你一球我一球.而老實講,作為一個普通球迷,我哋都係最期待呢個畫面啫(當然最好唔係自己捧嘅球隊,因為睇人仆街最開心呀嘛).
而我又相信,前晚有幸睇到葡萄牙對匈牙利嘅人,你哋係煩惱.因為隨住戰情嘅急速變化,出線名次不斷變化,whatsapp群組每人一句你來我往,「咁依家係邊隊第二呀?」,「葡萄牙呀,因為得球多呀嘛」,「喂依家又輸返喎」,「3分都第3名出到線(好似係)」,「咁佢和呢?」,「冰島贏左!咁點?」……我相信你都唔想再重複呢種體驗,所以我下刪一萬字.
將歐國杯擴展到24隊加第3名可以出線嘅傷害可以幾大呢?我簡單講一個例子,前晚葡萄牙對匈牙利補時一分鐘,匈牙利隊長迪蘇斯沙克回後場拎波,然後開始同後衛祖夏斯不停互傳,而且係原地互傳,及後送後俾返龍門基拿利,睡褲門神不負眾望以一記花式回敬隊長(洗哂版架喇,自己搵).你冇想像過,一個只會出現係FIFA上網同人打season贏緊先會出嘅絕招,居然會出現係號稱排係世界杯之後最高水平嘅賽場之中.而最抵死係,葡萄牙真係無人埋去搶.點解?因為大家都明白3:3呢個比數對大家都最好,匈牙利點都係第一;而葡萄牙呢?冰島贏,就係依家呢個結果,第三名出線;冰島和波咩,仲上一格次名出線;好喇,就算奧地利贏波,葡萄牙都可以以三分力壓冰島出線.又點解葡萄牙咁坐定笠六,咪因為佢哋知道只要拎夠三分,而得失球差好過-2就一定出線.
咁到底,我係睇緊你踢波,定係睇緊你計數?
當初柏天尼係歐洲足協搞歐國杯同歐聯嘅改革,美其名就係扶植歐洲二,三線國家嘅足球水平.咁坦白講,好似我呢啲自命有品味又鍾意汁都撈埋嘅球迷黎講,聽到羅馬尼亞對阿爾巴利亞或者冰島對匈牙利,又真係會異常興奮.但係係人都知道,根本就係增加直播賽事撈更多油水,同埋針對固有嘅足球強國既得利益者,以保住自己係歐洲足協嘅地位(小國因為改革而成功係杯賽跑出,仲唔錫哂你,咩投票都揀你咩).其實當初歐聯外圍賽分成「冠軍組」同「聯賽組」,即係小國嘅冠軍一條隊(上屆就出左隊哈薩克嘅阿斯塔納),強國聯賽第三同第四名就一條隊已經擺明係為小國開路嘅一個矯枉過正行為.而相信佢見到今屆下線嗰種強隊混戰嘅壯烈程度,應該開心到瞓唔著.只不過人算不如天算,佢又點諗自己已經唔係個位到.
點樣解決呢個制度帶黎嘅沉悶,我嘅奇想係將6組24隊球隊都放入一個「聯賽」,即係類似依家決定第三名出線嘅方法,以最好成績個16隊出線,唔理乜鬼首名次名,既係同自己組鬥,又係同緊其他組鬥.然後,用NBA季後賽嘅對碰方式,第一種子對第十六種子,第二對第十五,如此類推,用今屆成績計嘅話,法國係第一種子(同德國同分但得球贏),對第十六種子嘅北愛爾蘭.係更多未知數,無線走情況下,起碼冇咁多坐定笠六,同埋強隊會更有決心贏波大炒.
最好,梗係取消呢個垃撚圾制度喇阿哥!


text:
如何在ebay或yahoo拍賣網賺錢如何在ebay或yahoo拍賣網賺錢 [color=blue][size=3] :em-a-13: 以下純屬個人意見,係我做6年拍賣經驗之談.不過都係入門野同埋要主意既地方,至於點賺錢就要靠你自己,要食腦同埋自己做research,要做好多方面既research,好多marketing 同採購元素係入面,呢方面我就唔講咁多.[/size]
[size=3][color=black][size=2]經ebay大力推廣同埋報紙雜志既實例,而家好多rookie都想試下網上拍賣,因為見到報紙雜紙好多成功例子.但其實實際唔一定好做,你貨多可以自己host 一個公司web site 仲好做,如果你貨唔多,想搵外快,其實只有三個選擇,ebay/ yahoo HK / 淘寶.你先要target 你賣既貨係比D咩人,ebay 國外,yahoo本地,淘寶大陸.[/size]
[/color][/size][size=4][color=blue][b]淘寶[/b][/color][/size][color=blue]
[color=black]淘寶好處係不需任何費用,不過壞處係因為不用費用,所以競真超激烈,你mark 價之後基本上3日內必有對家頂死你,佢地做research好密,一見你價錢低過佢佢立刻mark價平過你.做淘寶要經常看對手mark 價,要哂好多時間,賺錢唔多.在淘寶通常係賣香港貨,大陸貨你唔夠國內既人平,不過國內既買家好多都鍾意買香港貨,貪佢有保証,一般都係D日常用品呀,奶粉呀,香水,化妝品....etc,你登記後戶口名旁會寫明香港,所以大陸買家通常會找香港賣家既貨,不過大陸勁多香港賣家,競真太多,除非你做批發羅到平貨,如果唔係賺得好少.仲有香港寄內地郵費唔平,通常D香港D賣家都有專人帶貨返大陸先寄,因為平好多,又或者好似我,成日返大陸,自己帶過關,返到大陸先叫快遞黎大陸屋企收件.[/color]
[color=blue][size=4]ebay
[/size][color=black]無可否認,ebay係有機會賺最多錢,因為係全世界既,不過而家係ebay賺錢唔易,因為越黎越多人加入,競爭好勁,大家鬥平,而家以經冇咩肉食.幾年前賣咩垃圾都賺錢,一個月賺幾萬已經算少,但而家就唔得拉.賣大陸貨唔夠大陸同胞平,賣日本貨唔夠日本本土平,賣香港貨大把對家同你鬥平,加上所有貨幣勁跌,日元升,港元又跟美元掛勾,各國差價已不再存在,以前香港賣既平貨,因其他貨幣勁跌,佢地係自己本土買唔貴過你香港太多,所以佢地情愿係返自己本土買,起碼冇risk.如果你打算做ebay,你一定要賣D只有你有但人地冇既先可生存,又或者未有人發現,又或者係你來貨價比別人平你先有得做.如果係扣除ebay同paypal費用之前你只有15%以下利潤我建意你唔洗做拉.因為ebay同paypal食水極深,一般你預佢食你10%左右,ebay上架費,final value費,paypal費用,再加paypal比銀行低D既匯率,呢D已經斬到你一頸血,賺幾個%除非你賣好多貨,如果唔係得個做字.好多人看完報紙雜志D成功例子以為好簡單,其實好多都係gimmick或出下風頭,真正ebay高手係絕對唔會上報紙雜紙話比人知佢賣咩,因為賣咩係秘密,因為係佢地唯一既財路,話比人聽就即係拆自己財路,你都知香港人幾醒,轉頭就會跟風,大把新人同你爭市場,所以一般老手賣貨都會盡力收藏自己,也寫明貨不寄香港和大陸,以防行家踏場.新手而家先想賣玩具同電器就唔洗做,都唔怕話你知,也不怕你踏隻腳黎爭食,因為新手好難做.賣玩具已經比香港D老手賺左好多年,以前勁好賺,但而家…哈哈.個市已經比各大老手大家頂到爛哂,再加上日本同大陸既賣家爭食,而家已經冇得做,我2年前已冇再賣玩具,因為冇咩肉食又哂時間,賣其他仲好.電器除非你係做批發來貨比別人平先有得做,如果要同零售羅貨實冇得賺,競爭太大了.放且賣電器風險比其他野高好多倍,ebay有好多PK買家專買完話收唔到貨同paypal claim 錢,如果佢用credit card 經 paypal 比錢,百份百claim到錢,你百份百要賠錢,唔洗多,一個月兩三單已經要你嘔突賺既錢.你有tracking number 都冇用,paypal 一定會逼你賠比客.你仲要成受貨件寄失風險,冇買保險郵局只陪一千,買保險買家又唔一定肯,因為填原價買家國家海關要抽好貴既稅,仲有如果一個唔小心比ebay suspend 你account,你要破產都似.而家賣波鞋?算把拉,好多年前已經有大把靚仔係ebay做緊.遊戲機?剛剛出Wii 同 PS3 個陣已經比成班ebay 老手食左頭啖湯拉.所以一般貨品新手都唔洗想,賺錢既都比老手一早立左黎做,佢地成日都做市場research架.不過我唔係想打沉新手,不過如果你想做ebay最好就係賣自己設計既產品,或你來貨比別人平,或者唔多人有貨既野先好賣,仲要係毛利高既.報紙雜志個D唔好信,佢地生意額好大,但利潤極低,仲要幾個人分.
[/color][color=blue][size=4]Yahoo[/size]
[color=black]收費平,但係只係本地客,新手可以先係到試下,其實都唔係咁差,因為始終有好多人唔敢係外國拍賣買野,因為要先比錢,又唔知收唔收到貨,又唔知有冇壞,所以本地都有佢既市場,但毛利會低,係yahoo 10個買家10個講價,係大陸都係,不過你唔洗做包裝,會方便D.
[/color]P.S [/color][/color][/color][/color][color=black]而家好多seller 都被國內D賣家頂到上氣唔接下氣,因為大陸人真係mark 價mark得好盡,香港D seller 一般十元八塊幾十蚊一般都唔會做,因為又要包裝又要寫野,搞一大輪先賺雞碎咁多,但係大陸就唔係,D seller 真係賺10蚊佢都做,只要係老手同行家,其實大陸seller 來貨價我地都知道,見佢真係賺10蚊都賣,點同佢地鬥?所以老手而家都做得幾辛苦,除了經常要隱藏唔比香港同行同seller 發覺,仲唔會亂咁賣其他野,因為你賣既新野如果一踏入人地既地頭,就會引發連鎖反應,比對家起你底看你賣開D咩,之後跟你賣你既item同你搶食,結果得不償失.我做左6年網上拍賣,而家都要出返黎搵工,你話網上而家幾難搵食?[/color]
[size=2][color=blue]做ebay要注意既 (一定要follow,好多人一邊鬧一邊用,都冇法,因為得佢一個網可以賣海外,好多新手或者用左ebay一段時間既係度認叻話自己冇試過suspend account,話只係D人唔識做先比人suspend,但事實唔係咁,冇比ebay suspend 過account 只代表你賣貨量少,貨價唔貴,ebay同paypal都懶得監察你個戶口,所有老手必給ebay同paypal suspend 過,有D搞返掂,有D搞唔掂,所以你要盡所有方法唔好比人suspend左個account,如果唔係會搞到好麻煩,點麻煩我唔再從複講,係其他thread已經講左(一定搞到你一身蟻,超麻煩),總知新手一定要follow,冇點你:[/color]
- 唔好用人地部電腦log in 入 ebay
- 盡量唔好係網吧log in ebay(fix IP 問題)
- 盡量唔好係外地log in ebay[/size]
[size=2]- 唔好用朋友email[/size]
[size=2]- 唔好用朋友 harddisk
(ebay system 好敏感,任何ebay suspend account 用過既電腦,IP,電郵,地址,電話ebay 什至你電腦名稱同你harddisk 一D紀錄都有記錄.等一下無端端比人ban account 會死得不明不白,佢地絕對唔會聽你任何explaination)
-記輕既野唔用EMS 都一定要用掛號,2kg以下貨品可當信寄平D,不過一定要用掛號,以防有時有D PK 或癲佬屈你冇寄.當parcel 寄就一定有tracking number.雖然我講過話tracking no. 冇咩用,因為paypal係唔會認同你張receipt 代表你寄個件貨就係auction個件,不過如果個買家有良知既話,佢收到貨會同你close返個dispute,係dispute 其間,加果你提供唔到tracking number 比paypal,佢地就會係一段時間內自動退還所有錢比買家,如果你有tracking number 比paypal,可以hold 住d錢唔退住,係paypal內先凍結,直至買家收貨後佢close dispute 就會比返你.(如果買家唔玩野既話)
- 好多客會要求你係報關填平D價錢,等佢唔洗交關稅,因為好多國加稅重,抽樣抽中買家要打重稅,佢既要求你應唔應成你自己諗,報細數寄失左郵局只會賠你填既數,到時寄失你冇左件貨,重要嘔返D錢比買家,得不償失.但你唔填細數佢又可能唔買,因為稅重,所以呢D自己行量
- 買保險,寄野貴既要買保險,寄失有得賠,不過如果壞左好難claim,除非你寄到去個盒變哂形,可叫買家影底D相,包裝千其唔好掉左佢.要keep.寄西班牙SPAIN一定要買保險,個度寄失率係全球最高既,寄開野既人都知,寄10件預左5件會冇左,其實唔係寄失,而係到左海關或郵局之後有人……:em-a-5: .寄意大利最煩,要4張invoice先可以寄.其他國家,唔好諗住收左錢之後寄失唔關你事,買家收唔到貨都係你既問題,你要賠錢,所以一定要買保險.
- 唔好突然平時賣開10件平價貨,突然一日狂上架賣貴價既貨或同一貨品不停從複上架,ebay好敏感,會以為你想立錢走佬,想賣貴野數量又多要慢慢咁加上去,最好等買家留左feedback先慢慢加 QTY.
- 同ebay 同 paypal 有問題比人暫時suspend account 或 hold 住D錢時一定要冷靜,你爆哂粗或勁劣態度只會比佢地封殺你戶口更快,令你戶口永不超生,要有禮貌,解釋要有point,唔好就去打幾千字去解釋,冇人會睇,又長又沉.寫重點ok.(雖然佢地真係超級PK,答親都係model answer,每次答完等於冇答,係咁拖,調查結果不公開又閉門黑箱作業,基本上你打去explain任何野都係廢既,買家claim錢你一定要賠,戶口suspend你亦唔洗哂口水.但你要用佢service就冇法要忍佢,好多人一邊小爆ebay一邊都要用,冇法,得佢一個出名auction platform,不過好多人都頂住條氣黎用,如果將來有一個類似既auction site,我估會有好多人走.)
- 同買家有問題,有好多買家發爛渣,唔講道理,千奇唔好同佢argue,佢一complain 你冇好處,佢又可以留你壞評,又可以claim 你錢,所以要忍,先認同佢講法,然後賠少少錢比佢了事,通常佢地點嬲都好,都係為錢,做生意係咁,冇法,好過佢成件退返黎搵或發爛渣話冇收過到時搵黎搞,不過同佢做賠錢協議時附帶條件要佢同你寫一個好評,如果唔係佢羅左錢都留你壞評你都吹佢唔漲.
- 買家要係paypal 向你claim錢要在45日內,留壞評是2個月內,所以係呢2個月內如果佢未留feedback都唔好得罪佢.[/size]
[size=2]- 如果決定賣電器真係要好小心,有d PK買家真係會話冇收過貨,或者話你寄左件垃圾比佢呃佢錢之後向paypal claim 錢要你退款,你有tracking number 冇用,一般黎講寄貨單証明唔到咩.至於最常用招數就係話你既電器有少少問題,話有一兩個功能壞壞地用唔到,要你partial refund 比佢,一係full refund 比佢之後佢留個壞評比你,一係你回一部份錢比佢佢留一個positive feedback 比你.呢招好多買家用,變相打左折.通常賣家為左唔影響生意都要局住回少少水比買家.呢個係paypal其中一個漏洞,佢地一有dispute一定係幫買家,所以有唔少買家用漏洞搵食.
P.S 如果你只係賣幾十蚊幾百蚊貨仔,量又唔多,電腦ban account 問題可以不理.額唔大通常佢地都懶得monitor你個account.[/size][size=2]
[color=blue]最後提醒大家,就算ebay賺到D錢,都千其唔好唔返工,失業都要繼續搵工,過來人,真係冇點你,做ebay唔好彩比人ban account 或生意一唔好,到時你想搵工都好困難,每件你賣既貨都有一個生存期,一過左就會直線下插,每多一個競真對手你既生意分分鐘跌一半有多(平時點止一個),所以要成日轉賣不同既野,不過賺錢既野又比你搵到既真係好少,可能做幾個月research都搵唔到新野賣.係ebay賣野係resume 唔算係好reference,除非你做得好大.始終打工有fix salary.你太倚賴ebay,一ban account 你就即時坐係到係屋企望住四幅牆.所以記得做ebay之餘誓要保自己飯碗,唔好唔返工或比人炒,我以前係大公司做,我老板就勁唔like我,日日羅好多野返公司等lunch去寄,老板娘成日以為我偷公司野,好彩我D同事個個都幫我同佢地explain.不過我就係因為自己太自信,ebay個陣賺唔少,根本返唔返工都冇所謂,所以自己resign,而家咪賴哂野,競爭太激烈,搵新野賣又冇咩,剩返幾樣獨家野賣,但都賺得唔多,而家想搵返工都難.:em-a-13: [/color][/size] 我過路ONLY
如果有香港人有興趣在中國做Ebay,我可以幫[font=宋体][size=10.5pt]中國[/size][/font][font="][size=10.5pt] ebayer[/size][/font][font=宋体][size=10.5pt]現在有更多的優勢.租金便宜,廉價優質的大學生,儲存貨物少[/size][/font][font="][size=10.5pt]...[/size][/font][font=宋体][size=10.5pt]這就是為什麼我們幾年前成立了中國[/size][/font][font="][size=10.5pt]office.[/size][/font][font=宋体][size=10.5pt]如果有香港人有興趣, pls email to [email]pro-shineworld-CS-@hotmail.com[/email]
[/size][/font] :handshake :handshake that is great!! 现在易趣好像比淘宝有点距离了
頁: [1]


text:
嘉欣BB返香港喇!現年32歲嘅鍾嘉欣去年底同無綫集團前主席梁乃鵬嘅脊醫姪仔Jeremy秘密結婚,今年8月仲喺加拿大幫老公誕下B女Kelly.生完BB之後,嘉欣一直喺加拿大專心相夫教女,忙住湊女嘅嘉欣冇咩時間玩微博,對上一次更新微博已經係8月27日.而今日,嘉欣終於再更新微博,但佢都係冇上載自己同Kelly嘅近照,只係得啲B女嘅禮物相.雖然冇佢哋兩母女嘅相睇,但大家唔使失望,睇埋嘉欣BB嘅留言先啦! ...
嘉欣BB返香港喇!現年32歲嘅鍾嘉欣去年底同無綫集團前主席梁乃鵬嘅脊醫姪仔Jeremy秘密結婚,今年8月仲喺加拿大幫老公誕下B女Kelly.生完BB之後,嘉欣一直喺加拿大專心相夫教女,忙住湊女嘅嘉欣冇咩時間玩微博,對上一次更新微博已經係8月27日.而今日,嘉欣終於再更新微博,但佢都係冇上載自己同Kelly嘅近照,只係得啲B女嘅禮物相.雖然冇佢哋兩母女嘅相睇,但大家唔使失望,睇埋嘉欣BB嘅留言先 ...
現年32歲嘅鍾嘉欣去年底同無綫集團前主席梁乃鵬嘅脊醫姪仔Jeremy秘密結婚,今年8月仲喺加拿大幫老公誕下B女Kelly.
生完BB之後,嘉欣一直喺加拿大專心相夫教女,忙住湊女嘅嘉欣冇咩時間玩微博,對上一次更新微博已經係8月27日.而今日,嘉欣終於再更新微博,但佢都係冇上載自己同Kelly嘅近照,只係得啲B女嘅禮物相.
雖然冇佢哋兩母女嘅相睇,但大家唔使失望,睇埋嘉欣BB嘅留言先佢話:「謝謝你們對我一直以來的支持和愛護我的女兒.我今年年尾會回香港,到時見!期待!!!」嘩!嘉欣年尾就會返香港喇,唔知佢會唔會帶埋囡囡返嚟見大家呢?


text:
26 AUGUST 2016(FRI)我地同兔斯基影完相之後,小小豬已經急不及待嘈住要去房間,當然啦...因為跳床係佢其中一個期待節目嘛~
真係唔明白點解小朋友咁鍾意跳床,或者正正係因為屋企唔可以做,一到旅行時就來個大解放.唉…算啦,小朋友係要盡情去玩㗎嘛!
一去到所屬樓層,小小豬已經飛奔去搵我哋嘅房間呀~
房間都算幾大,而且個環境都好舒服~
酒店都提供咗一啲飲品同食物, 原來澳門銀河酒店有一樣好好嘅安排,就係飲品食物第一次係免費,如果有需要添置先另外收費呀~
跳完床嘅小小豬就坐定定欣賞風景~
有我地係31樓望出去,可以望到官也街一帶嘅風景,又真係好靚哦~
休息過後我地又繼續出發,齊齊去睇「百老匯奇幻Show」~
依啲表演初時都好擔心小小豬唔啱睇,要佢乖乖坐定定45分鐘欣賞,對一向坐唔定嘅佢嚟講,其實都真係幾難.
坦白講,初初嘅歌舞表演雖然都幾精彩,不過就唔太啱小小豬口味,佢都不停問我幾時做完~
不過,一到啲魔術表演時,佢嘅精神就返晒嚟. 好似依個表演者佢可以將自己個頭轉移到肚腩,小小豬不停問我點解~
另一對男女表演瞬間換衫,小小豬同樣不停問點解~
小小豬金睛火眼咁睇到實一實,仲幫我數住佢地換左幾多套衫添~
依兩位穿上雪屐嘅表演者真係睇到我自己嘩嘩聲,著住雪屐嘅同時仲可以用自己條頸嚟做支撐,另一位就係度不不轉轉轉,我睇到都有啲驚呀~
最後一部分亦都係我地大家都覺得最精彩一部分,表演利用光與影再加上少少特效,上演一場鐳射舞,好睇指數真係直迫十粒星星呀~
由初時嘅擔心到最後拍手不絕,表演真係好好睇,絶對一份喜出望外嘅感覺呀~
節目完結時小小豬就俾左個大驚喜我,就係我鞋帶甩左,小小豬見到就即刻捉我埋一邊,仲主動幫我綁鞋帶,嗰一刻我真的冧C左啦~
最後我地當然唔少得同表演者來一個合照留念啦~
睇咗一場咁精彩嘅表演,又係時候要去搵食啦,我地一行六人就浩浩蕩蕩去食Buffet啦!


text:
2010年11月10日 星期三
新景園咖哩小廚
灣仔區有一間食咖哩豬扒食到出哂名既舖頭,佢地既豬扒,超級好味,好鬆化,一咬就可以咬開,而且肉汁還在,醃料味道令我更加愛上.如果你第一次去,你一定覺得這間舖頭環境真係好一般,仲有D殘舊添,一看入去,可能都未必想入去.坐下看看兩邊價錢牌,真係有股衝動想走添,因為一個咖哩豬扒飯要五十元,真係好貴.但只要你肯駛一次錢去食,一定愛上.
其實係附近番工既人都知道一樣野,午市係有特價外賣架,價錢平一半,咁正所謂一分錢一分貨啦,其實個一分貨只不過指豬扒既份量,堂食係有兩塊大豬扒,外賣只有一塊豬扒,質素當然一樣咁好啦.
呢到既豬扒配上咩汁都咁好味,如上所說,豬扒鬆化,味道好好.外賣咖哩汁比較稀,而且有D唔似堂食個D咁好味,似快餐店個D咖哩汁.
粟米汁好好味,想清D食呢個就岩啦,好Creamy的,配上豬扒真係一流.
呢到既茄汁係用新鮮蕃茄即刻炒既,味道絕對唔會好似只用茄汁煮出來咁假.
其實整體質素比以前都有少少下滑,不過好在豬扒沒有走樣,仍然咁美味,間唔中都會入去堂食,不過因為太多人既關係,我都以外賣為主.另外,呢到既干炒牛河都好好食,不過都係一句"貴得黎物有所值".
地址:灣仔春園街20號
訂閱: 張貼留言 (Atom)


text:
今次真名符其實快閃之旅,星期五夜晚凌晨機飛過去,到左羽田機場已經係5點鬆d,再坐七點到巴士去富士山河口湖.基本喺機上完全訓下醒下,唯有喺巴士上果兩粒幾鐘盡量快補眠.之後幾條友喺酒店放底行李,喺附近行下影下相,就去前夜祭會場.真係奧賣吉,會場門口已經聞到加碳情侶陣除《Pizza與Pasta》,兩個月前東馬先食足三日九餐,見到個胃已經巴黎鐵塔反轉再反轉,但都冇法,唔食第二日一定冇力到 hihi.最癲既係班日本人全部係咁隊啤,大哥大姐你地聽日好似跑最少都71k,仲隊?唯有令自己好訓少少我都飲左半杯~都冇.成晚其實地唔知佢地up 乜春,佢地企起身痴牙士,我地咪照跟,係度揮多士,咪照跟.食完渣渣林返酒店,求其淋下個身就未夠9點上床訓,真係小學時都冇試過咁早.
訓左四個零鐘,點半幾條友喪屍咁爬起身換衫去食宵夜(早餐?).食完坐兩點十巴士去會場拎 bib.但真係好忟水.因為架車仲要接埋其餘果一兩間酒店既人,落車已經成3點幾,拎完 bib 準備兩個寄存點既野都係得半粒鐘時間,賴住屎咁上線.
我,Kat 姐 Eric : 五湖118 K
小鳯 Peter: 四湖100K
Karen: 三湖71K
Amy: ?湖?K
五湖最早起步,四點好Q凍,得三度呀,睇天氣預報又會升溫,局住背心加薄風褸長tight手袖,仲有對暖手套,但真係頂唔順.日本仔真係唔係善男信女咁款,個個都高手高手高高手既樣.同 Kat 姐預定好策略,6分鐘1k,咁到後邊drop 都唔駛死得太快,仲有就係slip 到少少上前諗住唔駛咁塞人蝕左時間,呢次爭分奪秒,少一秒都死人冧樓.
前邊既馬匹已經準備就緒,一開閘呢...
次次又係例牌跑個圈先走出運動場,條街冇街燈,烏燈黑火,要靠其他人頭燈去睇路.一黎就上段斜,再落斜,好似幾爽咁喎.跑左一粒鐘天開始光,先兜左去最大個湖~山中湖~跑左14K先到,沿住湖邊都有人緩步跑.跑完山中湖其實要路經返起點出邊,所以之前落斜果d ,嘿嘿有排找數,而且返到去時已經係跑左40K,但已經chur左我好多體力,太多上落暗斜陰乾晒.好在每隔3公里 或5 公里都會有cp水站同食物提供,奈何 Kat 姐頭60 k 真係快到癲,同佢長期保持百零米距離,玩山真係唔同d,總之拍住跑互相鼓勵就會易捱好多,邊個先到cp 就先等,但休息唔超過兩分鐘就起行,想拉拉條脾隙都冇時間.
之後跑左半邊河口湖,到左56K 第一個寄存行李位,撞到Eric,同時即刻袋返4包gel 保命先.出左Cp 就上果條幾百米斜,同舊山頂道一樣咁甘.之後跑過西湖,精進湖,都keep 住有暗斜上落斜,呢個時候我終於明白點解對腳Q攰同重,腦入邊彈左郭承基教練 Winter 把聲叫「擺手,擺手呀!!」(心諗點解老遠都唔放過我)就係我頭果段冇擺手全部用晒腳力去跑,蝕卓左.之後果50k 我都keep 住擺手跑,對腳輕返晒.(佢把聲係不斷loop 左咁多K)Kat 姐問我係咪食左禁藥
到左72k,我地同跑100k 既暫朋友暫時分開,要跑去最後一個湖本栖湖.果條長長既斜真係落得好爽丫丫,喺75k 第二個行李位又再入gel 同放低件風褸,因為有太陽同埋溫度高返d,件野好影響我流暢而優美既跑姿但我發覺係一個極極極錯誤既決定(稍後提及)
18k就係多左跑呢個湖,最值得既係,只有跑呢度先見到富士山個全景.其實之前果日好多雲完全睇唔到,點知跑果時咁好天仲望得好清楚
呢18k人數少左好多,cp 水站既野食都少一大截,偏偏呢個時候個肚空空地,局住隊幾粒朱古力頂住檔.
睇到個景,邊跑邊唱下富士山下
「前塵硬化像石頭 隨緣地拋下便逃走
我絕不罕有 往街裡繞過一周
我便化烏有」
歸家需要幾里路誰能預算…..
唱到呢句都咪話唔頂癮
兜完本栖湖返到剛剛第二個行李點,就向返終點方向走,跑返頭先爽翻天果條大長斜去翻同100k 分叉點位置,終於完左91k,個心開始由28k 倒數.長期冇出現既心理關口竟然走左出黎,因為跑馬多左,好耐冇再出現呢個問題.心諗點解自己要咁攞苦黎辛,好想跳船唔跑,但見到身邊經常喺你左右出現既跑手,就會繼續頂埋佢.對腳雖然入左自動跑步模式,但真係好差攰,同好眼訓.
其實沿途都好多櫻花樹,最後半邊河口湖係最多櫻花,同埋……到呢度係會跑經我地酒店出邊
好想返上房訓呀
好辛苦去到最後一個補給點113k,之後就要上4K 斜.Kat 姐冇補給就先行一步,而我到呢個位莫講話jog,連行快兩步上斜都氣端.但 Kat 姐行上斜好快唔見左人
同埋太陽開始落山,著住背心加手袖頂唔到凍,早知唔應該喺第二個行李位放低件風褸,唯有用盡奶力加快兩步行,足足凍左2k.果下我小左聲,仲咩會整個運動場喺山上邊架?高原訓練咩
而我都希望 Kat 姐快d 返到終點拎行李,因為真係凍多秒都好易出事.
另外最有趣既係 117k 會有個 check point 比你踏過,究竟用意何在?
最後1k日本仔算有人性,全程落斜.返到運動場,已經好多人企喺度凍住同自己打氣,有種我已經死返黎既感覺
喺終點見 Kat 姐同 Amy 已經等緊我,辛苦佢兩位凍住等
沖線時真係喊左少少,因為真係好辛苦
最後完成時間14:37:23 ,對比我第一次自隊116k 快左7個鐘,算對自己有交代
呢鑊超馬對我黎講對我意義重大,自我內在對話少不免,跑果時完全勾起返晒初次跑馬拉松練習同比賽時既感覺.經歷期待》辛苦》跳船》堅持》完成果種喜悅,這些經驗用多多錢都買唔到.就好似跑到80多公里,如果唔堅持落去,根本唔會見到富士山咁靚既景色,果刻感受最深,身所有疼痛全消(果刻)但也很值得.
人生如此,堅持唔一定可以見到你想要既結果,但唔頂落去,就乜都唔會見到.
最後多謝 Kat 姐一齊拍住頂落去,唔係既可能返終點時間好鬼忟水
多謝小鳳一齊老連咁早去會場,明明條友晏過我地起步
多謝Amy 全能既安排同等左我地幾個成日同影相
從來冇諗過自己完唔到,只要敢想就有可能!

多謝埋我對腳,容許我著對 adios 薄鞋強姦佢走咁遠,真正帶我邊走邊看風景.
仲有,短期內都唔想再見到d 梅……食足廿九個CP……..
附:富士山五湖超馬 賽道
更多:
Fitz.hk Facebook專頁
[出走到天涯海角] 悉尼 Royal Coast Track
[怯~你就輸了!] 一對踏上大賽頒獎台的地球人
沙灘@Fitz.hk
Fitz Running 跑步
分享連結:


text:
部首外笔画数:10 :鰲 鰪 鰥 鰝 鰜 鰱 鰡 鰢 鰟 鰭 鰬 鰯 鰣 鰤 鰨 鰧 鰷 鰮 鰞 鱃 鰩 鰫 鱁
部首外笔画数:11 :鱉 鱑 鰴 鰿 鰶 鰹 鱂 鱇 鰳 鰻 鰵 鰾 鰽 鰸 鱋 鰺 鰼 鱌 鱈 鱅 鱆 鱄
部首外笔画数:12 :鱍 鱕 鱝 鱖 鱎 鱗 鱪 鱓 鱔 鱚 鱏 鱘 鱙 鱦 鱊 鱛 鱒
部首外笔画数:13 :鱫 鱤 鱞 鱥 鱟 鱯 鱠 鱧 鱢 鱐 鱮 鱡 鱣
部首外笔画数:14 :鱨 鱭 鱱 鱴 鱬 鱶
部首外笔画数:15 :鱳 鱲 鱵
部首外笔画数:16 :鱷 鱸
部首外笔画数:17 :鱹
部首外笔画数:19 :鱺
部首外笔画数:2 :魞 魛 魝 魜
部首外笔画数:22 :鱻
部首外笔画数:3 :魡 魟 魢 魥 魠
部首外笔画数:4 :魬 魤 魴 魵 魧 魱 魪 鮔 魯 魲 魹 魩 魶 魮 魦 魫 魨 魰 魷 魣 魭 魳
部首外笔画数:5 :鮁 鮊 鮑 鮅 鮘 鮉 鮗 鮄 鮒 鮕 鮌 魽 魺 鮈 魿 鮎 魾 鮍 鮃 鮂 魼 鮖 鮐 鮀 鮇 魻 鮏 鮣 鮋 鮓
部首外笔画数:6 :鮟 鮩 鯎 鮆 鮞 鮥 鮯 鮭 鮜 鮰 鮫 鮚 鮳 鮬 鮤 鯅 鮛 鮙 鯈 鮦 鮪 鮠 鮮 鮝 鮴 鮨 鮧 鮺 鮡 鮢
部首外笔画数:7 :鯆 鯁 鯀 鯇 鯽 鮶 鯌 鯉 鯏 鯍 鮸 鮾 鮼 鯄 鯊 鯋 鮹 鯓 鯂 鮻 鮷 鮵 鯃 鯗 鯒 鮽 鮿
部首外笔画数:8 :鯧 鯙 鯛 鯟 鯡 鯝 鯚 鰎 鯨 鯦 鯤 鯠 鯬 鯪 鯥 鯩 鯭 鯘 鯢 鯰 鯕 鯜 鯖 鰙 鯵 鯴 鯣 鯯 鯞 鯺 鯔 鯮 鯫
部首外笔画数:9 :鰏 鯿 鯾 鰆 鰈 鰐 鰒 鯸 鰗 鯶 鰀 鰉 鱀 鰔 鯻 鰊 鰌 鰍 鰁 鰇 鰓 鰠 鰘 鯷 鰖 鰄 鰃 鰛 鰕 鯹 鰋 鰑 鰅 鰂 鰦 鯼


text:
如果大家有打開籃球嘅話,都知道最近幾年籃球鞋絕對陷入「低潮」,小弟所指嘅當然係籃球鞋越出越「低筒」啦﹗冇計嘅,當Kobe Bryant,Kevin Durant甚至James Harden等都「玩低啲」嘅時候,作為籃球界「尖瑞」嘅你地,又點會唔跟到足呢?
實際上著Low-cut鞋款,喺做切入動作上係相對靈活嘅﹗特別好似Harden玩開Euro-Step (歐洲步) 嘅球員嚟講,低筒鞋比起傳統嘅中筒 (Mid-Cut),又真係啱佢多啲嘅﹗所以佢而家代言果對HyperChase,Low-cut程度比起足球鞋真係還要Low-cut﹗
不過大家要記得,Harden係新一代NBA嘅「鬼之切入」,而我地呢啲80年代早期出產嘅出土文物(當然係指冇操開果班),落得場嘅唔係中年發福就體能嚴重下滑,打場波唔抽筋已經算係咁架啦,仲分分鐘咬埋柴提早退役添啦,Low-cut鞋呢啲咁冇保護性嘅裝備,說真的我真係唔敢試…
所以上年,當Jodran 28同埋Kobe 9一出,突然玩超高筒果陣,我堅係好想買番對傍身,可惜呢兩對鞋,俾班潮人一句:「夠Fashion襯到衫喎」,結果佢地嘅炒價同個鞋筒一樣,都係向「超高」呢個方向發展…
到早幾日Kobe 10出Elite High-cut版,仲要玩埋Flyknit面,我心諗唔係唔買吓嘛,梗係即刻上Nike Store訂啦﹗點知一到手,我淨係想問一句,點解個鞋筒,可以薄過張A4紙嘅,個人即刻對佢冇哂信心,跟住試上腳,雖然都算係好著,不過我都係覺得搏唔過….
好彩Nike Store而家有退貨服務,而小弟同呢對Kobe 10嘅短暫緣份,亦唯有講句到此為止啦﹗
更多:
Under Armour 37億買起你嘅卡路里
女孩子一刻感動值廿億?
Fitz裝備文章
分享連結:


text:
中環出更:記錄飄色打鐵高燕拍片搶救非遺
已被列為國家級非物質文化遺產嘅太平清醮就嚟舉行,唔少人陸續拉隊去長洲玩.香港大中華非物質文化遺產傳藝會顧問高燕最近亦密密去長洲,不過唔係去趁熱鬧,而係帶攝製隊去拍攝長洲飄色師傅黃成就嘅打鐵過程.事關黃師傅做完今年飄色活動後就會退休,日後由佢獨家製造,識轉動嘅飄色支架技術可能失傳.
高燕早幾日大清早就趕入去長洲,用咗一整日時間拍攝黃師傅打鐵嘅紀錄片.飄色巡遊最大特色係諷刺時弊,通常造型構思完成之後,打鐵師傅就會根據角色嘅姿態同埋動作,打造識郁嘅鐵枝,畀扮演話題人物嘅小朋友喺上面時可以郁動.
「識郁」鐵枝技術恐失傳
黃師傅係唯一嘅飄色打鐵師傅,佢講到明今年最後一次打鐵就收山,高燕話,咁即意味日後飄色巡遊嘅小朋友只可企定定,少咁啲傳統特色,十分可惜.所以佢急急腳搵人去拍紀錄片,至少日後若有人想做番,仲有影片可重溫.
高燕話,當日睇住黃師傅做一支支架要四,五個鐘,佢只係企埋一邊睇都覺得攰,難為七十二歲嘅黃師傅一腳踢,真係戥佢辛苦.搶救非遺嘅工作似乎應由政府帶頭,但港府最近先至成立非遺辦,起步好慢.高燕都話希望港府可以重視啲.
講到搶救非遺,自細喺內蒙古長大嘅佢感嘆話,小族語言消失嘅速度仲驚人,就連蒙語都有好多蒙古人唔識講,好似佢個女鍾凱婷喺香港出世,都一樣唔識.
生得好似混血兒嘅鍾凱婷就笑笑口話,覺得蒙語好似拉丁文,又讚自己識得講普通話已經唔錯o架喇!
卓妮
贊助商:


text:
被不信任,點算好?
有啲唔信任係來源自一啲有跡可尋嘅蛛絲馬跡,但亦有一啲朋友嘅猜疑係空穴來風嘅,佢條猜疑筋一旦活躍,就停唔到落嚟,以致好傷感情.假如你另一半無論點都覺得唔舒服,懷疑你有第二個,而你又真係無,你可以試下咁樣幫大家:
1. 增強溝通
如果溝通出現咗問題,佢一定覺得好無安全感,所以當佢問你嘢時,正經而扼要咁答(又唔使講太詳細,免得too much information,搞到佢多嘢諗),唔好求其應或懶得意咁答啲爛gag.
2. 俾佢知多啲
你唔同佢一齊時,日常返工返學發生咗咩有趣嘢,都當話題咁同佢分享下,俾佢有個你同佢一齊嘅感覺.
3. 俾佢見你啲朋友
如果你有啲朋友係成日見嘅,就搵機會俾另一半見下,咁佢腦裏面有咗幅圖畫,就會安心啲;如果佢覺得你啲朋友即係佢啲朋友,佢就唔會覺得受到威脅.
4. 表示關心
多啲欣賞,肯定,提醒佢你好重視佢,少啲批評,對方自然會感覺被愛.
5. 訂立共同目標
坦白同對方傾而家呢段感情面對嘅問題,俾佢知你好重視呢段關係,請佢同你一齊努力.
6. 多啲耐性
被冤枉又真係幾氣頂,但如果你想幫助呢段關係,始終要多體諒,嘗試喺佢嘅角度去睇,或者會發現邊啲位要加強溝通,邊啲位易引起誤會,俾一段時間去建立返個互信,呢個目標唔係無可能達到嘅!


text:
2010年9月30日 星期四
金源小館
我個人覺得灣仔區既食肆俾人既感覺都係好高級,但係其實都好多平民化既食肆的,係灣仔大王東街就有一間極度平民化既小店,環境同出品都有著香港人坐大排檔既特色,而且價錢十分便宜.呢度有一道菜式,響譽三十年,就係山東燒雞.
呢到既山東燒雞非常入味,雞肉鮮嫩無比,塊雞皮實在非常吸引,正正因為好多人怕肥,唔敢食,只可以嘆他們走寶,加上那個蒜蓉豉汁,非常美味.另一個好好味既餸就係香醋骨,十足十以前屋企煮既味道,好有屋企feel,酸甜味道剛剛好.
一睇到呢碟叉燒炒蛋就知吸引啦,仲有好多蛋汁黏住,一食落口就知嫩滑,有d蔥花吊下味.椒鹽骨鑊氣夠,夠香脆,唔太咸,可以用黎送飯.個肉餅蒸得火喉剛剛好,有D馬蹄粒增加口感.
下圖既金沙蝦,表面好吸引,但係都係覺得金沙蝦都係細細隻好食,成大隻都係差少少,雖然蝦肉結實,但太大隻要剝殼,哂左D金沙汁.梅菜扣肉既梅菜好味,扣肉唔太肥,不過都好好,肥瘦相間,一舊好靚既五花腩,整得好,真係好鬆化.咸肉炒四季豆表面睇黎好似叉燒炒,不過慢慢食落係食得出係咸肉既.
黎到呢到食飯,除左食飯之外,一定唔可以錯過佢地自家製冒甜品,有好多既,最出名既係木槺布甸,不過我就至愛佢既係焦糖雞蛋布甸,味道好正宗,焦糖唔太甜,但係同個布甸好夾,除左呢兩樣外,佢既榴槤雪糕都好多人叫黎食架.
呢間食肆我會不斷黎食,因為平靚正,lunch黎食又平,又夠飽,晚飯都唔錯,只差在環境上,十分殘舊.
地址:灣仔大王東街3號地下
2010年9月29日 星期三
小酒窩餐廳
最近經朋友介紹,去到佐敦近尖沙咀警署一段既廟街,有一間外表平平無奇,但內有乾坤既小店,明明寫住係印度餐廳,點知食既野係Fusion,完全唔清楚佢究竟係一間咩餐廳,不過點都好,野食好味就是皇道.
2010年9月28日 星期二
阿一天下
茶餐廳賣鮑魚,只此一家,呢間就係阿一天下,整體黎講絕對係一間高級茶餐廳.鮑魚大王為左推廣鮑魚文化,與人合作將鮑魚平民化,等多D人可以享受呢種美味.
呢到有好多個餐,例如:阿一鮑魚餐,鮑魚三寶餐及人氣包翅花膠炒飯餐等等...今次食了幾種餐,價錢都係88-168左右,阿一鮑魚餐包括一煲翅,一個鮑魚花菇,一個茄汁洋蔥雞扒,一個杏汁官燕及一碗飯.煲黃燜大鮑翅,味道真係幾好,不過比較杰身,用黎撈飯都唔錯,鮑魚雖小且係鮮鮑,但味道鮮美,茄汁洋蔥雞扒就真係只係用黎間場,送飯食,最尾個個杏汁官燕,都幾足料,不過略淡,只有少許杏汁味.
另外叫了一個買一送一既人氣包翅花膠炒飯餐,即是148有兩份餐,包括餐前小食,砂煲紅燒包翅,豉油皇雞中翼,花膠水晶特式炒飯,時蔬及雜果珍珠撈.餐前小食係XO醬煮鮑魚肝,味道幾得意,有新鮮感,紅燒翅既味道比黃燜翅更加好味,加30蚊可以加大煲翅的,份量多好多架,翅既湯身比較稀,其餘既用了一個大碟裝起,炒飯,時蔬及雞翼擺得好企理,炒飯乾身,唔油,塊花膠都OK既,不過要彈既絕對係個杯雜果珍珠撈,我覺得一D都唔好食,好似罐頭果汁咁.
最後個個餐實實在在俾我最驚喜既心情,雖然只是一盅燉湯同一碟炒飯,但係最出色既竟然係個炒飯,燉湯係蟲草花人參燉竹絲雞,顏色清澈,味道鮮甜,一盅好好味既燉湯,那碟炒飯有一隻小小既鮑魚擺係飯面,呢碟炒飯表面睇落以為好細碟,但其實係好大碟,炒飯內既材料豐富,有鮑魚粒,咸肉等等,炒飯最緊要乾身唔油,食落又濕潤,呢到食完成碟炒飯之後,油都唔多一滴,一個好出色既炒飯.
我覺得呢一間餐廳,未食過,可以試下,食過都可以得閒再食,間唔中一次半次,應該有驚喜既.
地址:尖沙咀北京道71-77號誠信大廈2樓
2010年9月27日 星期一
海鮮島
呢個月,秋風起,應該係食蛇既,不過除左蛇,梗係食海鮮啦.而家d海鮮肥美鮮甜,今次同朋友一齊入到布袋澳,食左海鮮島.
入到去,佢地安排我地坐在係頭個邊,好在呢個時候,有d涼風,唔係真係熱死.我地都係點左一d好普通既海鮮黎食,不過都係好鮮甜肥美既.白灼跳螺,用水烚一烚,鮮甜無比.豉椒炒聖子王,大大隻既聖子配上濃味既豉汁黎炒,惹味得黎又不失聖子既爽脆.
食得海鮮又點可以少左椒鹽鮮魷,味濃得黎,又唔會話太咸,整體黎講岩岩好,外脆內軟.至愛既菜式黎啦,砵酒焗蠔,不過呢個比較失色,覺得唔夠乾身,如果可以乾身d,就可以脆口d,而且食唔出有酒味.
薑蔥炒蟹,本人因為太懶,唔太願意去食,因為食完要洗手,成日d汁因為有生粉既關係,黏住隻手,好討厭,不過食左個蟹蓋,爆膏,十分好食.豉椒炒蜆同聖子一樣,都係好惹味,食完唔口渴.
豉油王蝦碌,味鮮,都幾入味,但是有d好細隻,細過一隻尾指.芝士焗龍蝦,主角當然係個伊麵底啦,哈哈,食哂d麵,d龍蝦都未食完,龍蝦都幾厚肉
楊州炒飯料多乾身,都真係好好味,不過因為太大碟既關係,食到成枱都係,亦係每碟必叫既食物,炒菜賣相好,可是太油膩,油光泛泛咁,雖然夠翠綠,可是真係好油.呢餐海鮮餐,真係好美味,價錢又唔係想像咁貴,可能無叫魚啦,哈哈.
地址:西貢清水灣布袋澳7號B舖
2010年9月24日 星期五
堂記腸粉專門店
之前講完添記,咁就梗係講堂記啦,每次都會一次過食哂兩樣,先食堂記填下個肚,之後就去添記填飽佢,因為係堂記落單,一係就落多D,等佢慢慢整,一係就食完一轉,即走,因為一碟腸粉係要等好耐既.唔知真定假,每次有叫粥既人都會比無叫粥既人快D有腸粉.
點解明知食碟腸粉要等咁耐,都要咁哂時間去等,因為實在值得,每碟腸粉都滑不溜口,而且配搭新鮮.下圖個碟只係最普通既牛肉叉燒腸,呢碟真係普通左D,不過都係堅持個一句"滑不溜口".
2010年9月23日 星期四
添記法式三文治
添記法式三文治既舖頭位置絕對係一個叫偏僻既地方,如果你唔係揸車的話,真係唔係好想入黎,因為無論搭咩車都要行入黎,雖然唔係太遠,但係要轉黎轉去,好討厭,可是佢又值得我特登入黎喎,簡直矛盾.其實除左添記外,堂記亦係我既心水腸粉店,稍後會擺埋上黎.
佢既法包三文治真係做得好好,係出面食左咁多間,都係無呢間咁出色.一個Order完即刻再入焗爐焗脆既法包,夾著淋淋種種既肉類同醃好的蔬菜絲,真係一大美味.肉類大致上有扎肉,五香腩肉,咸豬手及法式嚼肉,咩叫嚼肉,就是豬肝加上豬肉攪碎之後製成一片一片既肉凍,口感勁似鵝肝,但又十分惹味,而蘿蔔及青瓜絲係酸酸甜甜的,配合上d肉類,十分夾,整個包外脆內軟,外熱內冷,十分得意.
2010年9月20日 星期一
味吉拉麵館
呢間拉麵館係一個連鎖集團既,應該就係UCC啦,不過無論由外面同裡面都睇唔出係出自UCC集團.今次去到既就係MEGA BOX那一間.MEGA BOX內裡表面好似好多野食選擇,但係其實都係無咩邊間好食,咁岩經過呢間,佢地又開左無耐,又未試過,所以就入去試啦.
太約六點四十五分左右,裡面已經坐得八八九九了,我地被安排到一個面對住停車等客區既位置,雖然地方唔迫,但係都唔係太舒服,因為坐位都排得幾密.
首先要講既係佢地既串燒,無論擺盤同味道都好好,外層燒得香口,內裡則肉汁豐富,而且有淡淡既一股鹽味滲出,因為我地叫了鹽燒,呢到係可以Order汁燒的.
2010年9月17日 星期五
鳳華路邊雞飯店
由於屋企無煲湯既關係,間唔中都要有D湯水落肚,所以有時我都會去D有燉湯既舖頭食飯.係九龍城就有幾間啦,當中路邊雞呢個名已經有好耐既歷史,但係你問我九龍城有兩間都係叫路邊雞,而邊間先係正宗既,我就唔清楚了.兩間無論係出品同環境都如出一轍,我向屋企人查問,佢地就話另一間應該係耐D既,不過我覺得最緊要都係食物好食就得了,所以我都無考究過邊間先係正宗.
呢到最出名既梗係雞同燉湯啦,三個人叫了兩個菜干豬肺湯,一個淮杞牛展湯,兩款燉湯都好足料,而且味道好鮮甜.其實呢到仲有好多款湯選擇,要試勻哂,都要黎好多次,而且價錢一D都唔貴,十分抵食.
今次叫了一個霸王雞,一碟雞什同一個菜,雞肉嫩滑,略嫌味道不足,相反雞什味道好鮮,而且又夠入味,可見準備工夫好充足,兼清洗得好乾淨,當中以沙薑汁入味,令到碟雞什更升了一個層次.最重要既係,呢到價錢一D都唔貴,仲有好多特價小菜,所以好多九龍城街坊都當係飯堂日日黎食.
地址:九龍城龍崗道20號地下
2010年9月16日 星期四
滿記甜品
一講起甜品,其實點可以唔講一講榴槤甜品既始祖呢,我想佢都係唯一一間有劃分開榴槤區既甜品舖,以前中學時,黎食o個一刻真係好開心,因為入西貢係一個好遙遠既路程.
黎得呢個又點可以唔食佢既榴槤甜品呢,今次就叫了榴槤糯米滋,表皮煙煙靱靱,裡面香濃無比.另一個係芒果糯米滋,同樣煙煙靱靱,而且芒果鮮甜.
其他既都係白雪系列,即係雲呢拿汁,其實呢個我覺得好普通,無咩特別,如果真係要講特別既係,佢唔同平時出面食既甜品咁,用果汁做底,呢到就唔會係咁樣,感覺會比出面既有新鮮感既.
雖然滿記周圍都有,但我只鍾情西貢呢一間,可能入到西貢會有一種悠閒既心情,好舒服,食個甜品都寧舍滋味.
地址:西貢普通道10號A,B,C地下
La Maison
來既Lunch時間,突然好想不斷去試食新野,所以就找到一間樓上舖既法國私房菜,雖然係lunch set,但係質素一d都唔會將貨就價.每個星期都會轉既餐牌,係一個包餐飽,餐湯,前盤,主菜同飲品既set,而且仲可以以優惠價錢$28去追加一個法式甜品,整set價錢由$58-98不等,男仔都絕對食得飽,因為整個餐都好豐富.
一坐低,waiter就會放低一樽水,並且好有禮貌地向我地介紹是日餐牌,今日就有5個set選擇,我地一行7人,大部份都對西冷牛扒情有獨鍾,所以叫了6個西冷set,一個雞扒set.而且今日既頭盤係薯仔沙律,味道幾好,而且仲好大份.
餐湯則有兩款,一個係南瓜蓉,另一個係蕃茄湯,但係好奇怪地,單睇表面,基本上分唔出邊一個係南瓜湯,邊一個係蕃茄湯,唔講唔知,上面既圖係蕃茄湯,下面則是南瓜湯,再配上一個熱辣辣既新鮮麵包,十分美味.
主菜到了,西冷七成熟配薯菜,原來呢到次次俾既薯菜都唔定的,今次唔係薯條,而係薯餅,十分有趣,另外,仲有一件焗釀茄子.那件西冷牛扒,絕對唔似普通既貨色,食落juicy得黎又有味道,絕對唔會係將貨就價.
另一個雞扒食落好正,好嫩滑,表皮微微焦香,加上白飯及焗釀茄子,配搭還可以.
呢到地方雖然細小,不過環境都唔錯,多人時係會比較嘈,但係俾人既感覺好舒服.係一天繁忙既工作中,呢到會俾到你一個喘息既機會,十分悠閒.最緊要係食得開心,又放心.
地址:灣仔汕頭街2號廣泰樓1樓
訂閱: 文章 (Atom)


text:
唔講政治.不如真係實務D,「為左香港好」,講下係我眼中香港經濟發展既困局吧.以下並無艱深經濟理論.一切都係按常理推斷.(係咁多人仲講緊777給她的意義果陣,呢D認真文,係預左無人睇)
人人都話房屋係問題.但係我眼中,房屋唔係問題,樓價高先係問題.但如前文多次提及,樓市作為港人認可既投資工具,就必然會好似股價一樣,有高有低.有人捱唔到貴樓既另一邊廂,有人靠佢發緊達.而地價亦係香港最主要收入來源之一,地價高昂,就係簡接稅,變相令薪俸稅同利得稅壓得好低.呢個就係香港經常標榜既「好有競爭力」既經濟環境.
要打破樓價高問題,其實政府無野可以做.增加供應真係無用呢.因為一,政府控制唔到人口流動;二,政府無政治能量去再玩移山填海;三,政府無辦法係呢個時候提及擴闊稅基;四,香港人會同你死過.認真.你問我,樓價一路升,政府可以做既,就係望天打卦,只要又黎多次金融風暴甚麼,樓價自然會應聲下挫.但到時困擾政府既,就唔再係買唔起樓,而係失業率高周低打爛飯碗既問題(即2003年老董因應腳痛下台囉).
呢個真係唔係咩新鮮問題,亦都係各國經濟體面對既困局.香港有好多錢儲備,係可以唔再保守,大駛特駛,問題係有D問題如果錢就可以解決到,就唔係問題啦係咪?好喇,於是香港就成日心郁郁,想搞產業政策,唔好只係靠地搵食,想走高科技,想學新加坡,希望可以將個GDP追上去係咪?
鬍鬚曾話同香港人發左個夢.其實我都好認同,因為好多人香港人除左識炒股炒樓,好多都唔用腦.第一,你要搞產業政策,就要有年輕才俊幫你做膽,因為上一輩既人係呢個資訊世界,無人識做係咪?政府唔識做,好多舊舊地既大公司亦都只可以跟住做.好喇,你香港人有無人肯黎先?首先,政治因素已經令佢地卻步.再其次,香港亦唔夠人(個個都要做法律醫生呀嘛~).好喇,其實依家先發現教育政策已經浪費左差唔多一個generation.
數一數,1997年出世既,依家都20歲,係可以出黎做野.但係佢地只可以繼續跟住玩炒股炒樓果種模式.個個都想講diversified economy,但無教育政策去配合,而家長風氣拜金至上讀X無錢途金句一出,問你點頂?結果人人被垃圾功課迫死,寧願跳樓.
自己無人,唔緊要,用銀彈搶人返黎,總有人唔理政治係乜,有錢就得既.OK架.但輸入人才,不論高技術定係低技術,就係外勞,呢個唔單係經濟問題,仲要係政治問題.又回到起點:政府有無足夠既政治能量,去好似新加坡咁叫成一百萬人非香港人黎做野呢?政府可唔可以突然走在填左個維港,將甲級寫字樓既租金降番低去吸引外資呢?又好似唔得.
經濟發展,最講「阿仆街」APK.A就係productivity,P就係capital,KULEI即係labour.科技你又無人做,人又無人等人口老化個個等全民退休補貼,咁得番capital accumulation.但你去到基建,無得搞,全部都唔係你想鍾意既野:
港珠澳大橋,高鐵,...全部都係要配合所謂國家發展所需.中港經濟融合係咩一回事,已經唔算係呢度既討論範圍.經濟問題往往其實到最後,都係政治問題,因為呢個係財富分配既問題.港資好少理,依家有高價,就賣貴屋俾你,賣貴商廈俾大陸人.有人接就得.你想玩本土,就等於有人想避開李嘉誠一樣,行果條都係水泥地,係佢間公司既,問你點搞.
我地仲未講埋更加重要既一個問題,就係港幣既問題.
香港人發緊夢,除左去旅行,係唔會知咩係匯率風險.但又唔怪得晒我地,因為香港自198X,已經行左聯繫匯率.呢個亦都係差唔多係中國開始玩改革開放既時期.中國改革開放左3X年,聯繫匯率都有番咁上下長.但係美元同港元1對7.8,唔駛講都知人民幣已經完全唔同晒樣.
成日有講中國末日論.當然,佢死左,就梗係世界末日啦.但係香港五十年不變,亦都係走左接近一半.究竟以後美元,港元,同人民幣既長期關係係點(尤其是去到2026-36年),會係好耐人尋昧.之前任總就曾經係中大發表一篇文章,講始終都有一日要諗下聯繫匯率係點,即刻俾HKMA打沉.因為已經有market 即刻speculate 係咪有implications.香港,currency board 就真係金科玉律,掂都唔掂得.
根據impossible trinity,定左匯率,就無貨幣政策,而且經濟要透過物價調整.係美國經濟同香港經濟如果係一個中長期時間,SAY10-20年愈走愈遠,都未到2046,聯繫匯率只會對香港經濟愈黎愈不利,甚至大過佢想穩定匯價既好處.到時點?有無幻想過自己係香港買一層樓如果港元突然急跌20%咁點?你無幻想過,當然,你以為果日永遠唔會發生.係既,上一代就死左架啦,下一代,我就真係唔知喇(話唔定有WWIII呢!).
屌,驚咩!依家香港仲有X千億儲備,X千億外匯基金...係香港人(甚至好多政客)都以為,好多$$呀,可以夠搣一世.稅又唔俾加,其他地方你就大花筒.捱到五年十年,但二三十年後亦一定出事(不妨諗下點解經濟體閒閒地都負債>100% OF GDP?).洗晒D錢,真係唔靠中史打X你都唔得囉到時(又,人民銀行會唔會俾HKMA有實質貨幣政策權,俾你SET利率,玩印鈔呀拿?).
新任CE話,政治問題太複雜喇,不如搞左D易D既先.老實講,我真係唔知佢講緊乜.民選政府有民意支持,都尚且要係左中右派不斷翻船仆街.我就唔知香港呢隻食鴉片生金蛋既雞,佢可以點樣搞喇...
政府當然有問題,但有D香港人無邏輯得黎,亦真係太仆街...自己玩死自己.所以依家現眼報係阿爸幫番仔買樓,將自己舊時呃番黎既錢嘔番落個仔度.你無有$阿爸阿媽送你去外國,有咩國際視野(+埋護照),你就真係,哈哈哈喇.


text:
重庆餐饮公司网
- 武隆县瑰昱雅情餐饮服务有限公司
- 重庆新辣派餐饮管理有限责任公司
- 重庆琦薇都餐饮文化有限公司
- 重庆王凝馨餐饮有限公司
- 巴南区郑静餐饮服务部
- 重庆睿时餐饮管理有限公司紫荆路店
- 重庆馨琪餐饮管理有限公司
- 渝北区龙涎香铭亚餐饮店
- 重庆市龙涎香餐饮有限公司
- 重庆林羽堂餐饮有限责任公司
- 重庆宛溪里餐饮管理有限公司
- 重庆市万盛经开区火炉噜噜餐饮经营部
- 渝北区予予餐饮店
- 重庆市夏影餐饮有限公司
- 重庆市品臻餐饮管理有限公司
- 重庆臻品餐饮有限公司
- 重庆菜香源餐饮管理有限公司渝中区民族路分公司
- 重庆帝丽雪斯餐饮管理有限公司
- 重庆薇醺餐饮文化有限公司
- 重庆福满佳餐饮文化有限公司
- 重庆宏茂餐饮文化有限公司
- 重庆琦味苑餐饮文化有限公司
- 两江新区王咏梅餐饮店
- 重庆何王氏餐饮管理有限公司石坪桥店
- 重庆叁江醉餐饮管理有限公司
- 重庆市万盛经开区响水岩餐饮农家乐
- 江北区伙力全开餐饮店
- 酉阳县乐淘淘餐饮服务有限公司
- 重庆沁园餐饮管理有限公司五里店永辉小吃店
- 重庆沁园餐饮管理有限公司五里店国美小吃店
- 重庆味难寻餐饮管理有限公司
- 重庆市饭兜儿餐饮文化有限公司
- 重庆心舒小厨餐饮有限公司
- 贝拉吉奥(武汉)餐饮管理有限公司重庆第一分公司
- 北部新区土老财餐饮店
- 石柱土家族自治县鸡毛小店餐饮服务有限公司
- 重庆十亩之间餐饮文化有限公司
- 重庆市铜梁区黄桷楼餐饮服务有限公司
- 重庆藤氏餐饮有限公司
- 重庆兴红得聪餐饮管理有限公司渝北区金龙路餐厅
- 南岸区豪婕馄饨餐饮店
- 江北区沈力餐饮店
- 重庆市万盛经开区吃得亏餐饮农家乐
- 重庆厚香餐饮管理有限公司
- 重庆市大足区七七餐饮文化有限公司
- 渝中区易来福餐饮店
- 重庆霸鱼丰餐饮服务部
- 重庆鲜禾餐饮有限公司
- 万州区余家镇佳香味道餐饮店
- 重庆九雅火尧餐饮管理有限公司
- 重庆市尚牧餐饮文化有限公司
- 重庆市渝北区邹唐兵餐饮店
- 石柱土家族自治县王师傅餐饮文化有限公司
- 重庆市开州区香缇雅筑餐饮有限公司
- 重庆市万盛经开区一串生情餐饮店
- 重庆牛一串餐饮管理有限公司
- 重庆巢南枝餐饮管理有限责任公司
- 重庆乐嘟嘟餐饮文化有限公司
- 重庆市锦厨餐饮有限责任公司
- 重庆市綦江区沿河北渡鱼餐饮有限公司
- 开县味千居餐饮有限公司老卤店金科店
- 重庆市万盛经开区田军餐饮农家乐
- 重庆礼宴天下餐饮管理股份有限公司九街分公司
- 重庆叉叉裤餐饮服务有限公司兰馨分公司
- 重庆叉叉裤餐饮服务有限公司
- 重庆市万盛经开区禾家乡餐饮农家乐
- 重庆富鲜阁餐饮有限公司
- 酉阳县大酉洞天餐饮服务有限公司
- 重庆市黔江区茂昌餐饮文化有限公司
- 重庆市宏远餐饮有限公司
- 沙坪坝区赖东餐饮店
- 开州区禾记小厨餐饮店
- 重庆市万州区小烹轩餐饮店
- 重庆嘟乐仕餐饮管理有限公司
- 重庆良厨餐饮管理有限公司圣湖天域分公司
- 重庆青葱范餐饮管理有限公司
- 巫山县平河乡金锉餐饮部
- 江津区四面山岳二餐饮酒楼
- 重庆蝶梦餐饮管理有限公司江北区北城天街分公司
- 重庆牛馨浩餐饮管理有限公司
- 重庆市江津区星之屹餐饮有限公司
- 重庆市光韵雪见餐饮管理有限公司
- 重庆金丰仓餐饮有限公司
- 重庆康滋餐饮有限公司
- 重庆忆军阁餐饮文化管理有限公司
- 重庆市渝爱尚餐饮管理有限公司
- 重庆厨匠餐饮管理有限公司
- 重庆市万州区凤歇餐饮店
- 重庆市芃翕餐饮服务有限公司
- 酉阳县皇可居餐饮店
- 重庆怡霖钦餐饮文化有限公司
- 重庆老磨楼餐饮有限公司王家坡店
- 重庆老磨楼餐饮管理有限公司王牌路店
- 重庆老磨楼餐饮管理有限公司
- 重庆同盛煌餐饮管理有限公司重庆第二分店
- 重庆深山老林餐饮有限公司
- 重庆林里餐饮文化有限公司
- 重庆九乡厨餐饮管理有限公司
- 重庆格兰经典餐饮管理有限公司谢家湾分公司
- 重庆市潼南区彩满堂餐饮有限公司檀香山店


text:
河北餐饮公司网
- 石家庄鑫隆餐饮有限公司
- 石家庄唐潮壹品餐饮有限公司
- 石家庄味兴餐饮服务有限公司
- 石家庄正佳餐饮管理有限公司
- 石家庄市林雨堂餐饮有限公司
- 石家庄乾古润餐饮管理有限公司
- 石家庄龙船人餐饮管理有限公司
- 石家庄百姓餐饮管理有限公司
- 石家庄康宝餐饮管理服务中心
- 石家庄仟佰新唯餐饮管理有限公司
- 石家庄领零餐饮管理有限公司
- 石家庄麦乐餐饮管理有限公司
- 石家庄米氏餐饮服务有限公司
- 河北尚品豆捞餐饮有限公司
- 沧州红达肥牛餐饮服务有限公司
- 河北锦山清雅餐饮管理有限公司
- 河北合禾美餐饮管理有限公司
- 河北亿达餐饮管理有限公司
- 河北大胖人餐饮连锁管理有限责任公司
- 石家庄盛发兴餐饮管理有限公司
- 河北海之璞餐饮管理有限公司
- 石家庄康鑫餐饮服务有限公司
- 石家庄沃州美食餐饮有限公司
- 石家庄市利口福餐饮有限公司
- 河北天珺餐饮管理有限公司
- 石家庄世涵餐饮管理有限公司东尚分公司
- 赵县绿丰源餐饮管理服务有限公司
- 元氏县安德餐饮服务有限公司
- 清苑县老好人餐饮有限公司
- 石家庄丰裕餐饮管理有限公司
- 石家庄味夫餐饮管理有限公司
- 河北苏北小院餐饮管理有限公司
- 河北晨彤餐饮管理有限公司
- 藁城市天辅餐饮管理有限公司
- 馆陶县新天地餐饮有限公司
- 元氏县尚品百味餐饮服务有限公司
- 沧州市伯依特餐饮有限公司
- 藁城市惠学餐饮管理有限公司
- 石家庄郝家餐饮管理有限公司正定车站北大街店
- 百纳承德餐饮管理有限公司
- 呷哺呷哺餐饮管理有限公司石家庄勒泰家乐福分店
- 保定市食博汇餐饮有限公司
- 承德市双桥王记老北京私房菜餐饮有限公司
- 保定市澳比诺餐饮管理有限公司
- 呷哺呷哺餐饮管理有限公司石家庄银座东购分店
- 石家庄逃客餐饮有限公司
- 新乐市京来顺餐饮有限公司涮涮乐店
- 石家庄呷客来餐饮服务有限公司
- 赞皇县老地方餐饮服务有限公司
- 石家庄博路国宴餐饮服务有限公司
- 正定县咖士呷哺餐饮服务中心
- 石家庄俏江南餐饮服务有限公司
- 石家庄高新区渝乡辣婆婆餐饮有限公司
- 呷哺呷哺餐饮管理有限公司石家庄盛世天骄分店
- 保定市巴渝食府餐饮有限公司
- 保定市渔人码头餐饮服务有限公司
- 保定市北市区金园泰餐饮有限公司
- 河北星星点点餐饮有限公司
- 保定市圣美餐饮有限公司
- 保定市恩康餐饮管理有限公司
- 石家庄尚禾餐饮管理有限公司
- 保定市万成餐饮有限公司
- 河北正迪餐饮管理有限公司
- 石家庄高记四菜一汤餐饮管理有限公司
- 石家庄美好时光餐饮有限公司
- 石家庄朋卓餐饮服务有限公司
- 石家庄市景超餐饮服务有限公司
- 河北三养餐饮管理有限责任公司
- 石家庄惹目餐饮管理有限公司
- 石家庄世涵餐饮管理有限公司长征街分公司
- 石家庄德润堂餐饮服务有限公司
- 皇郡金钱豹餐饮管理(无锡)有限公司石家庄桥东分公司
- 石家庄市高新区喜利来餐饮管理有限公司成安分公司
- 石家庄高新区喜利来餐饮管理有限公司大名分公司
- 石家庄市金鼎餐饮管理有限公司
- 石家庄枫叶餐饮管理有限公司
- 石家庄市洁雅利餐饮管理有限公司
- 石家庄中道餐饮服务有限公司
- 呷哺呷哺餐饮管理有限公司石家庄勒泰分店
- 石家庄圣地凯餐饮管理有限公司
- 石家庄市和记永和餐饮管理有限公司威县分公司
- 河北湘旺餐饮管理有限公司
- 河北天人一餐饮管理有限公司
- 藁城市佳香餐饮管理有限公司
- 河北进客哆餐饮服务有限公司
- 晋州市康慧餐饮管理服务有限公司
- 行唐县兴雅餐饮管理有限公司
- 石家庄封龙小镇餐饮服务有限公司
- 石家庄市海德餐饮服务有限公司
- 石家庄麦加餐饮管理有限公司
- 石家庄悦来天餐饮有限责任公司
- 石家庄至增餐饮有限公司
- 石家庄林溪晚亭餐饮服务有限公司
- 石家庄市湘君府餐饮有限公司天山大街店
- 河北丰泰餐饮有限公司
- 石家庄润泰餐饮服务中心
- 石家庄大食代餐饮管理有限公司
- 新派(上海)餐饮管理有限公司石家庄中山东路分公司
- 石家庄有家湘菜餐饮服务有限公司
- 石家庄千岛餐饮服务有限公司


text:
上星期,我用咗《撐警藍絲無得救》嚟做題目.係我唔好,我當時未睇得清個全局.我當時應該寫《香港警察無得救》.
星期三晚,香港人一齊見證歷史,睇住一支用數十年時間建立信譽嘅制服團體,如何被一個政權毀滅得體無完膚.38000名現役,退役警員以及佢哋嘅家屬,出現喺太子警察體育遊樂會嘅球場,出席一個佢哋聲稱嘅「會員特別大會」,浩浩盪盪,席間高呼要為七警討回公道,佢哋希望為咗七位濫用私刑嘅同袍奪回「公義」. 警察工會領導陳生話呢場係一場私人地方嘅私人聚會,唔受公安條例規範,最緊要,陳生話支持上訴,要七警堂堂正正返回警隊.
我絕對支持七警上訴,完全無問題,因為呢個係佢哋嘅基本權利,我樂意去睇佢哋喺上級法院會用咩理據去幫自己打甩呢一單有證有據嘅案件,而呢個亦都係體現法治精神嘅重要一環.但我好好奇,陳祖光喺大會上咁樣講嘢,萬一七警上訴到終審都係維持原判,警隊會點樣回應 (用佢哋嘅詞語,就係還拖) 呢?堅持七警無罪?包圍法院?定係再搞集會BBQ唱K散水?
呢一切,係梁特任內最成功種下來嘅禍根.佢無落下一個指令,要令到警隊成為邊個邊個嘅跟班,但係佢所行嘅政策方向,係一往無前,好聽就係觸碰既得利益者,事實就係懶得同香港人溝通,遇上反抗,就用公職人員作為維護政府嘅一堵牆.呢一種處事方式,加深社會矛盾,警察作為秩序同規則嘅化身,好自然要配合政府嘅管治方針,要維護政權嘅一切.最終,梁特摧毀咗一支三萬人嘅公務員隊伍,呢支隊伍成為政府嘅僱傭兵,可以以情緒被挑動為籍口,去做一切違反法律嘅事情,因為唔少警員已經有種諗法,就係執法者先係法律嘅操盤人,法庭要做嘅,係好似橡皮圖章一樣,確認「罪犯」嘅罪狀同埋判刑.
當晚集會嘅規模,隨時超過40年前嘅警廉衝突警察集會,兩次晒馬都好威威呀,40年前,求嘅係喺法外畀空間佢哋貪,今年,係為咗正當化受挑釁後嘅私刑,以至最終目的係畀理由689去特赦七警.我唔知最後689有冇咁痴線,但喺呢個禮崩樂壞嘅政府,咩都有可能發生.
集會當晚主軸本應係支援七警,唔理用咩方法啦吓.但事實上,當晚更多嘅時間係訴說警察日常執勤嘅苦水,集體X吓人哋娘親,又唱吓K,推動輿論支持設立辱警罪,等警察可以傲視條街,執行職務時要市民恭恭敬敬,成為街頭霸王.
梁特政權任內,聯同西環派系等人,不斷製造輿論,話警察地位低微,執勤經常被人侮辱,所以要設立辱警罪,其實就係同以上將警察變成僱傭兵嘅做法一脈相承,要用法律配合管治,而唔係按法律辦事,喺法律嘅框架下辦事.事實上,現行有阻差辦公罪,連有份撐警而放人飛機嘅葉劉淑儀都話,喺普通法之下,辱警罪好難告得入,因為普通法好難以言入罪,我就等睇吓一班西環系人士重會否堅持推呢條法.不過未推呢條法例,警隊中人就先後侮辱猶太人及自取其辱,令人難免失笑.
講起辱警罪,好多香港人亦都忽然發覺,其實應該各行各業都設立一條「辱乜乜罪」,因為大家每日都要冒住娘親被問候嘅風險返工,啱啦,呢個我反而支持呀,相信到時大家都會相敬如賓,全球最有禮貌城市指日可待.


text:
今日心情好沉重,因為o岩o岩參加完小王子學校嘅畢業彌撒.其實今年最高費學府全級6年級生,淨得小王子一個係5留返o係最高貴學府嘅中學部繼續讀,其他人都留返o係原校.
今朝見到藍精靈媽咪,佢同的講藍精靈去完小王子個Farewell and Birthday Party之後好5開心,因為佢好5捨得小王子.
琴日我問小王子有無後悔揀去Sydney度讀書?如果再比佢揀過,佢重會5會揀離開d好朋友?"
小王子話﹣﹣>
"5會!淨係有d 5捨得佢地,不過就算再比我揀,我都一樣揀去Sydney讀中學!"
我同小王子講﹣﹣>
"咁你o係Sydney真係要比心機練琴同讀書,如果5係~你就白白咁斷送左呢d友誼na!"
今朝一入到去教堂,一聽見d風琴聲,再睇到個Progame 所有6年級嘅大合照,上面寫住﹣﹣>
"Goodbye and all the best!"
我對眼已經濕哂,小王子小學畢業na~
小王子第一日返學前班~
第一日返幼自園~
第一日返小學~
小王子所有第一日嘅情景,我重記得好清楚!我5知道自己究竟係5捨得小王子長大?一或係5捨得小王子身邊幾段真志友誼?
試問人一生會有幾多個真朋友?又會可以遇見幾多段真友誼?希望小王子5會忘記此時此刻,更希望o係此時此刻嘅雞泡魚,肥仔Chris,占士甸,潺仔強,藍精靈.....重有好多好多小王子嘅好朋友,永遠都5會忘記小王子.因為~被遺忘係一件非常殘忍嘅事!
今日post嘅棒棒蛋糕相,係上個星期六Church開Christmas Party我整嘅~o個日的整左N咁多樣o野,淨係Cheese Cake我都整左5款,不過趕5切影相na~淨係影左棒棒蛋糕咋!我整嘅棒棒蛋糕係用我自己嘅食譜,5係好似網上o個d用Topping,cream cheese加蛋糕碎整嘅~o個d甜到嘔呀!我覺得我用我呢個方法嚟整棒棒蛋糕,好食N倍law!


text:
作為一個讀基督教學校讀足七年嘅人,我當然見識過唔少耶撚,亦曾經身受其害.利申我唔信基督教,但對個教義唔反感,只係覺得啲信到上曬腦嘅人好討厭.
身處香港,你當然有自由揀信啲咩,但你煩住曬同周圍派膠就係問題. 耶撚最煩膠嘅地方在於成日想傳教,最好就令到全世界嘅人都信曬.一次又一次叫我試吓祈禱,去佈道會,甚至返教會,我亦都半推半就咁試過,但真係冇興趣嘛.除非有新內容,如果唔係我都係繼續冇興趣,但耶撚就係永遠唔肯放棄.誠意唔一定打動到人,有時只會令人敬而遠之.
另一樣煩膠嘅位係開口埋口講耶穌.平日講嘢一堆基督教詞匯同術語不突止,一傾啲深入嘢佢哋就會拎住套教義嚟回應你.佢哋當然覺得自己好有道理,但我一來唔識,二來就算識都覺得聽唔入耳.明明大家開緊心事台,你忽然間就轉咗去宗教台,我只會覺得你係抽水同騎劫咗個傾偈嘅場合而唔係聽緊人講嘢,咁人哋點會唔覺得乞人憎?
其實耶撚嘅問題係活喺自己世界.返教會返得多,身邊又一大堆基督徒,就好易覺得全世界嘅人都係咁,冇意識到自己其實只係少數.我明白傳教對基督徒嚟講好重要,亦唔懷疑佢哋嘅出發點係好,但耶撚嘅做法只係會將啲人推向另一邊,結果就係大家離個教越嚟越遠,群起抽水之餘更形成咗偏見同刻板印象,令其他正常啲嘅基督徒都畀人標籤埋.
耶撚成為恥笑對象當然係自作自受,但我又見到好多人一邊恥笑一邊又做緊啲一模一樣嘅嘢,只不過佢哋信嘅唔係耶穌,而係一種叫「民主政治」嘅教.講真,只要比較一下就會覺得兩種人做緊嘅嘢非常相似.所以當基督教專出耶撚嘅時候,民主政治就專出「政治撚」,而且係同樣咁神憎鬼厭.
民主制度之下大家一人一票,你想實踐自己嘅政治理想嘅話,一定要令好多人同你諗法一樣先得,結果就係要不停去宣揚自己嘅理念.呢個就係關心政治嘅人落力「傳教」嘅動力,亦係今日周街政治撚嘅源頭.換轉係專制制度,我只需要搏命走入去權力核心然後就可以為所欲為,根本唔需要在意班蟻民諗咩.
正正係港豬實在太多,所以政治撚就有嗰種普渡眾生嘅使命感.具體表現為:面書成日些牙政治文,然後冇人讚好甚至冇人㩒過入去睇;成日叫人去遊行呀集會呀,人多先有力量呀乜乜乜;一傾偈唔夠三句就開始講政治,返工壓力大?政治囉!冇時間見條女?政治囉!港鐵又加價?繼續係政治囉!你話喇,呢啲行徑同耶撚有分別咩?
我當然知啲政治撚嘅心態係咩,但我望住啲耶撚嘅下場就知道咁樣唔會work.自己人睇到當然擊節讚賞,但其他人冇共鳴就只不過係圍緊爐,就算個爐睇落幾大,一跳出去就知道仲係遠遠唔夠.除非你已經打算放棄,唔係就要換個新方法再試,重覆做舊嘅嘢只係令自己感覺良好,於事無補.
我唔信呢個世界有咁多唔會醒嘅港豬,亦唔信有咁多扮瞓嘅人可以一直扮落去,因為我信民主.悟以往之不諫,知來者之可追,我曾經都係一個插過耶撚嘅政治撚,所以今日先會寫文嚟投稿,互勉之.


text:
啲妹豬聽到男朋友話為咗畫張生日卡畀佢而捱咗成晚通宵,或者為咗用ukulele彈首生日歌畀佢而練咗成個禮拜,就即刻感動到口水鼻涕一齊流,實在太傻豬豬喇!男朋友都係你今世情人啫,你老竇就由你做佢上世情人開始愛你愛到今世喇!外國呢個爸爸為咗個女嘅高中畢業禮物而準備咗足足12年,係咪仲值得感動先?
美國呢個廿四孝爸爸由阿女Mackenzie返小一嗰年開始,就每年開學日都會幫佢拍片,訪問下佢當日心情點樣,返學有咩好玩,連續拍咗12年,拍到今年阿女18歲高中畢業,就剪埋一齊,將呢條成長記錄片送畀佢當係畢業禮物喇!
12年前嘅阿女6歲,返學對佢嚟講係一件好新奇嘅事,話畀爸爸知今日喺學校油顏色同寫字嗰陣都不知幾興奮呀!
二年班嗰年,佢就話畀爸爸知佢同個會影相做樣衰樣嘅女仔一齊坐喇~
三年班,佢識咗個一樣都叫做Mackenzie嘅女同學呀!雖然呢啲聽落都係小事,但阿女就當係好重要嘅事咁要話晒畀爸爸聽,真係好有童真呀~
愈嚟愈大個女,講嘅話題都愈嚟愈成熟喇,四年班嗰年,阿女就爸爸講開學日派嘅功課只係個開始,第日仲會愈嚟愈多咁話啵.
升上初中,即係踏入青春期啦,爸爸都話開始覺得難同佢做訪問喇.唔通真係咁快就女大女世界,唔想同爸爸傾偈偈?
阿女咁多年嚟,好似都發福唔少,爸爸一定好錫佢,好驚佢餓親個肚仔喇!不過一升上高中,阿女就成個人唔同晒,婷婷玉立喇!佢仲唔怕話埋畀爸爸知佢最緊張嘅就係喺班上搵個cute boy𠻹,睇嚟同爸爸關係都唔錯!
小一同小二差唔多,小二又同小三差唔多,不過咁樣將12年嘅片段擺埋一齊睇,就見到阿女好明顯大個咗好多,由細路女長大成人喇.最後爸爸仲將每年同佢講嘅「I love you」由畢業開始倒數播返轉頭,好似象徵爸爸會一直好似當初咁愛佢,當佢細路女咁照顧,真係睇到有啲眼濕濕……
睇完成個故仔,又唔係做女又唔係做老竇嘅毛毛明白到一個大道理,就係唔好笑身邊每一個肥妹仔呀,佢哋分分鐘都係潛力股……
封面圖片,資料來源連結:Kevin Scruggs/YouTube,Daily Mail


text:
諗過讀傳理系嘅 Sabrina最後揀咗英文系,上年暑假仲去咗波蘭 exchange,「去咗近三個月,喺當地教小朋友英文,雖然未知自己畢業後做咩,不過呢個經驗好寶貴,好難忘!」
U花 U草
寧願唔住 hall 理大妹黐實孖生家姐
范瑋琪(范范)同陳建州(黑人)出晒名係模範夫妻,上個月生埋一對孖生 BB,日日 fb狂晒相晒幸福, sweet到俾傳媒封黑人做「炫娃狂魔」.
好事成雙,有得同孖生兄弟姊妹玩梗係開心,同樣有個孖生家姐嘅張蔓莎( Sabrina)亦同家姐好老友,唔使開聲都 feel到對方諗咩,靚衫又可以一齊着,難怪讀緊理大英文系 Yr.3嘅 Sabrina有出名好玩嘅理大宿舍都唔住,寧願返屋企陪家姐.
Sabrina家姐讀得演藝, Sabrina自然有一定演藝天份,「我之前做過話劇,有時劇本有問題都會請教讀演藝嘅家姐,加上我哋都好鍾意音樂,以前都參加過唱歌比賽,入到大學仲開始寫歌,雖然自己識少少鋼琴同樂理,但家姐就有鋼琴八級,所以通常我寫詞同作咗個旋律,就會畀家姐編曲,令個層次再豐富啲,平時一有時間就係喺屋企 jam歌,佢演藝有功課要諗 idea又會一齊度,晚晚臨瞓前都一定要 update對方今日發生咩事先瞓覺,見到家姐就好安心好舒服!雖然成日聽人講住 hall好繽紛,不過我寧願靜靜哋同家姐喺屋企寫吓歌傾吓偈,做自己想做嘅嘢!」


text:
如何回應陌生人的一句Hello
唔知大家有冇發現,無論係網上世界定現實世界,近排都多咗陌生人無端端同你Say Hello.有人話可能係假Account 想呃你炒乜乜金,都有人話真係有人想同你做朋友(媽,我有朋友喇!).點都好啦,人哋同得你打招呼,患有社交障礙症嘅你唔多唔少都有啲驚,所以小編就搵咗幾個應對方法俾大家參考吓,有用咪拎去用囉!
1. 保持冷靜
第1步當然要保持冷靜先,咁耐冇認識新朋友,難免會有啲興奮.如果對方張Profile Pic 仲要係1個靚仔,你隻小鹿實就快撞死添啦.冷靜啊Sizz!張相可能假㗎!
2. 唔好過份緊張
即係咁,哩個世界都有好人嘅,可能人哋真心想同你做朋友呢.你應返佢一句Hello應該唔會少咗忽肉嘅,小心保護自己嘅同時都可以正面啲同人溝通吓.
3. 隱形
好似以前啲Msn隱身咁呢~唔係有心做朋友的話,見你咁耐冇應都應該唔會再浪費時間等你應.現實世界嚟講,你就可以「你睇我唔到,你睇我唔到」咁閃人,又或者剎有介事咁問佢:「你⋯⋯睇到我?」
4. 記得大家嘅對話可能係陷阱!
唔好講多兩句就忘晒形,咩個人資料都俾晒人.電視都有講啦,騙徒手法層出不窮,提醒自己雙方對話可能係陷阱,記得時刻保持警覺!
5. 確認對方係同你講緊嘢
有時佢可能Add錯㗎咋,你知香港幾多人會撞名!現實世界你聽到人講Hello,就要先留意吓人哋係唔係用緊藍牙Handsfree,你傻豬豬Hi返人哋就變咗你嚇人㗎喇.
7. Chok個笑樣出嚟
應該難唔到服務業界嘅朋友,1個親切嘅笑容可以化解好多尷尬,如果對方本身想呃你,仲分分鐘俾你個正面笑容感化到,何樂而不為?網上嘅回應就更易啦,Emoticon愈嚟愈多,你實可以用到出神入化:D
9. 報警!
警察自己話保護市民係佢哋責任,你覺得生命受威脅所以報警冇問題㗎喎.不過若然哩句Hello真係1件騙案,唔知警察方面需要幾多時間先破到案呢?
10. 諗個藉口甩身
咩藉口都好啦,你話你好似特首咁趕住欣賞國旗飄揚都得㗎.
11. 揮手
明星上身,帶返副超,自信或尷尬地揮個手.對方應該估唔到你會有哩一著,大家鬥Odd囉做咩啫?
12. 即刻做朋友
做咗朋友,交換埋電話,咁你就可以名正言順唔聽佢電話或者已讀不回,就好似你平時對朋友咁.
13. 令到個場合有咁怪得咁怪,嚇走佢
等對方知道你並唔係省油的燈,你仲可以激發吓自已小宇宙,發揮無限創意幫自己減減壓.好似之前大家應對速遞電話騙案咁,以其人之道還治其人之身.
各位Sizz仲有冇咩創意回應可以分享吓?小編唔敢話以上方法好有用,但各位有興趣都不妨一試.假如各位發現真係遇上騙子,認真,報警啦,你都唔想有更多人受害㗎嘛.
Source: Buzzfeed


text:
[澳洲.塔斯曼尼亞.墨爾本] 澳洲新婚之旅 (Day 12)
by Blackholemini 香港2 年前
今朝一早又去到Hobart市區果度食早餐,除左Mures之外,仲有一間睇左要去食既就係Fish Frenzy,印象中d人講話唔係好貴.我地叫左一個Fish Frenzy,包兩塊魚,三個魷魚圈同埋三粒帶子加大量薯條,$17,正常價錢,不過呢度所有醬都要額外收費,一小盒$0.5Aus,最後我地都買左兩盒,如果唔係食落會好乾.炸魚同我地晌悉尼食果間差好遠,呢間好乾,炸魚又唔滑唔好食,魷魚圈同埋帶子就正常,總之點樣都係要配醬先好食少少,呢d錢唔慳得. 本來我地係打算去Bruny Island食生蠔,但係我地睇錯google map,以為有橋可以開到島上面,但原來係要搭船,一架車來回要$30,大概一個鐘頭一班,船程20分鐘,但由於我地食完野已經將近12點,由Hobart市區開落去碼頭要45分鐘,所以最快都要搭1:45分果架船,應該趕唔切5點晌機場還車,所以最終放棄.改變行程第一步,首先都係晌Hobart市區行下,因為上個星期六行完個market就走左,都未真正咁行過個city.市中心都算有少少野行既,又有少量特色建築物,應該都可以消磨到個幾鐘. 今朝一因為去唔到Bruny Island食蠔,所以我地只好轉左近Hobart果間Brailla Bay食生蠔,果度聽聞好多旅行團去,晌樓上餐廳食即開生蠔一打$21,dressed既就$22,有好多唔同口味俾你揀.最後我地揀左一款咩Barilla Bay's special既口味,其實係酸汁配上煙肉碎,味道有少少搶,味道無問題,只係好似食返正常生蠔好d.樓下有平既已開殼生蠔,一打有埋檸檬同醬既要$16,可以晌室內食,如果想外賣,盒裝既開殼生蠔只係$11.9,但係裡面無檸檬又無醬既.因為晌個盒裡面開唔到黎睇,所以唔知係點樣.最後我地買左一大盤,大概有三十隻,包檸檬同兩款醬就$39.其實醬要唔要都罷,一款係泰式食蝦餅果度酸辣醬,同生蠔完全格格不入,另一盒係Tobasco,但係好辣,又係搶晒蠔味,果度單買一個檸檬好似都係$0.7,唔介意可能買幾盒$11.9再加一顆檸檬仲好. 食完生蠔我地就去左附近既Richmond,果度係歷史悠久既小鎮,小鎮非常細,可能半個鐘多少少就行完,不過都幾靚既,反正離機場都只係10公里以內既路程,都可以一去.而晌去Richmond既B31公路上面有一間The Wicked Cheese Company,裡面有brie軟芝士賣,之前去過兩個有賣芝士既地方都係得hard cheese,所以見到有soft cheese好開心,而且仲可以試食.最後我地買左兩款soft cheese,佢地有好細包既包裝,最平可以去到$2.5一小塊,都值得買黎試下.
準時五點鐘去到機場還車,還車好順利,好快就攪掂,其實佢地驗車都好hea,兜個圈望幾眼就算,而我地租果架車其實係有miles限制,本身應該只可以開900km,之後每公里$0.03,超過150km就當租多一日車咁計,即係大約$38,其實一開始係有unlimited miles可以租,不過我地晌google計過又好似唔過900km,結果我地一共行左1150km,只係還車既時候驗車小姐又無理到,之後都有charge返信用咭.
我地班機本身係2015去Melbourne,但係因為架車要5點還,所以我地早左好多去機場,一開始仲傻更更咁話要晌機場坐三個鐘,其實應該係可以搭早一班機,但我地果一刻記唔起,5點還車,5點5有同樣有班機去Melbourne,如果我地知道再早0的去機場還車既話,或者我地可以搭車一班,咁就唔駛晌機場白白浪費三個鐘.
到左Melbourne機場,一出去就見到skybus,十分鐘一班,好方便,好似去到夜晚十點都有,但係星期日就好似六點幾就無,穩陣都係上網睇一睇時間先.單程$17,來回好似係$28,不過因為我地最尾兩日會租車,所以只係買單程.
今次租果間Miami hotel網上面既評語幾好,我見有人話行去CBD都唔算好遠,因為佢夠平,所以就訂左,但係其實都比我想象之中遠,唔知係咪因為天氣凍又大風,所以覺得都幾遠,好在有架電車可以去到酒店附近,唔想行既搭電車都仲得.本來想訂double room,點知得返twins都照殺.間酒店無樓梯,但係只得兩層高,行都唔算辛苦.房比較細但都算乾淨,房裡面有洗手盆,雪櫃,電視同風扇,廁所沖涼房同廚房都要share,整體設施都唔錯,最岩budget traveler,因為咁平真係唔容易搵.
一早知道落機咁夜,所以上網搵定宵夜地點,好多人都話唐人街有,同埋有一街希臘野,但唐人街咁夜仲開果既都係食中式小菜,做宵夜又太過重口味,仲有另一間又係食pancake既,同第一晚係Brisbane類似,所以我地又無食,怕夜晚食太多澱粉質好濟,最後我地去左一間叫做家家樂既蘭州拉麵店.
Blackholemini
SalaD blog 發掘你的日誌,讓好 Blog 感染好生活


text:
落廚製造小驚喜
好多夫妻經歷咗生小孩之後都會變得冇以前咁恩愛,因為兩個都將專注力集中喺兒女身上,再加上為口奔馳早出晚歸,激情都逐漸變成感情.兩夫婦長期將話題放落兒女功課,前途等,又少了兩口子拍拖慶祝或者去旅行,導致感情越來越淡.
記得未懷孕前,曾經試過整蛋糕比老公食,但係生完個女咁忙,加上請咗工人姐姐,就甚少入廚房啦.
前晚去咗柴灣Choco Koo cooking studio度上堂學整Lactel牛奶做嘅蛋糕,我哋好早就上到去周圍參觀,上面有好多製成品,設計得好靚好獨特!鋪面仲有好多用具同埋食材可以買到,Jasmine見到啲咁靚嘅製成品,不停嘩嘩聲啊!
我同,Jasmine試食左用Lactel牛奶做嘅熱情果mousse cake!真係好好味呀!
睇下Jasmine食左三大杯就知有幾好味啦!
以後買牛奶又可以多一個好好嘅選擇啦!
今次係由星級主廚Chef Koo教授.
靚靚女主持Isis Lee好搞笑好風趣,中文又得,英文又得.
蘭特Lactel是法國第一牛奶品牌,亦是法國歷史悠久的牛奶品牌,起源於1968年,運用豐富的專業知識和技術生產牛奶,全程採用優質全面的監控技術.Lactel是法國頂尖的牛奶品牌,在法國頗具競爭優勢,提供多種產品,能切合不同人的需要和喜好.
Lactel牌牛奶的品質承諾
– 100% 純牛奶,絕非奶粉還原
– 100% 法國生產,源自法國當地乳牛
– 100% 法國進口
– 不含防腐劑
– 香濃美味
– 適合全家享用
– 富含鈣質
Jasmine 好留心咁上堂,仲學人哋drop note 添呀!
今日做左一個Lactel牛奶做嘅焦糖慕士蛋糕,入面仲有蘋果同埋日本柚子夾心.
Jasmine好落力咁不停搞,仲成日偷偷地試味添啊,媽咪一路係旁邊提示,仲影咗佢偷食嘅罪證.
啲蘋果蓉真係好鮮甜呀!
Jasmine最enjoy 呢一part ,唧朱古力花!佢有好多idea ,又話要整花花,又話要整心心.
搞左一大輪,要放落雪櫃雪30分鐘.
焦糖又鬼死咁香,真係個個都忍唔住口要試食啊.
最期待嘅時刻到啦,我哋見到我哋努力嘅成果啊,Jasmine見到個製成品,興奮大叫!
再配合埋頭先唧嘅朱古力花,加少少金箔,係咪似足五星級大酒店呢!
Jasmine係今日最細嘅小廚師,佢又上咗寶貴嘅一課.
Jasmine同我都玩得好開心,尤其是好多哥哥姐姐請佢食嘢同埋飲野,仲有一大袋 Lactel牛奶同埋朱古力奶,President牛油等等,真係滿載而歸.最後仲送咗個氣球比Jasmine,Jasmine 話下次一定要再嚟學整其他嘢啊.
Daddy喺樓下接我哋,我哋遞上新鮮嘅蛋糕,因為太夜我哋雪一晚留返聽日先食!Daddy話賣相好好,好鍾意,但係佢話其實志不在好唔好味,志在心意吧!是的,如果兩口子經常為對方製造驚喜,增添樂趣,一定能培養更深的感情吧.


text:
去到都已經12點幾,食完lunch我地就起行去擇. 其實地方吾係好大,人都吾係好多,同埋都吾駛入場費,同佢地入去行個圈都得,身為城市人,去到郊外吸下新鮮空氣,人都精神D. 雖然個度D士多啤利吾算得上係大同靚,但醉翁之意不在酒,都係想同佢地去玩下啫. 見到佢地兩個玩得咁開心,我覺得都值得,同埋hannah一路幫手一路唱歌,同場既人以為我地帶左個收音機,哈哈哈!
Monday, June 15, 2015
擇士多啤利記
趁住天氣開始回暖,我地舉家緊係吾可以留係屋企,要出外玩下啦,嘻嘻! 本來約左朋友去NJ擇士多啤利,但因為天氣關係,NJ個度已經無得擇啦,要去到upstate NY先有,所以我地就除消同朋友去,自己一家就揸車去! 雖然真係揸左好耐咁,一去一回都無左一日,但成家人一齊去玩下食下,又幾開心既,當然啦,都有cranky既時候,特別係妹妹好多時都吾中意人抱,要自己行(除左係屋企就成日要抱抱),加上個度D地方又多石,所以睇住都幾危險.
去到都已經12點幾,食完lunch我地就起行去擇. 其實地方吾係好大,人都吾係好多,同埋都吾駛入場費,同佢地入去行個圈都得,身為城市人,去到郊外吸下新鮮空氣,人都精神D. 雖然個度D士多啤利吾算得上係大同靚,但醉翁之意不在酒,都係想同佢地去玩下啫. 見到佢地兩個玩得咁開心,我覺得都值得,同埋hannah一路幫手一路唱歌,同場既人以為我地帶左個收音機,哈哈哈!
去到都已經12點幾,食完lunch我地就起行去擇. 其實地方吾係好大,人都吾係好多,同埋都吾駛入場費,同佢地入去行個圈都得,身為城市人,去到郊外吸下新鮮空氣,人都精神D. 雖然個度D士多啤利吾算得上係大同靚,但醉翁之意不在酒,都係想同佢地去玩下啫. 見到佢地兩個玩得咁開心,我覺得都值得,同埋hannah一路幫手一路唱歌,同場既人以為我地帶左個收音機,哈哈哈!
呢條友一定超肚餓,一坐底就即刻自動波食野,奇景!
去到士多啤利場,hannah 真係有幫手架,而妹妹,當然幫手食啦,哈哈
雖然吾係好大粒,但擇完後都覺得好滿足感,都明白佢地D農夫係幾辛苦
天氣真係十分好呀,等佢地大D去hiking,camping都會幾好玩
我地既戰利品,雖然吾係好多,但已經累C了
有人好中意食士多啤利呀,幾開心!如果食飯時有咁雀躍就好!
Monday, June 8, 2015
遊樂場
見星期六無咩做,就去左屋企附近既遊樂場同佢兩個玩玩,因為係outdoor, 所以都係開得summer呢段日子,而我地當然趁天氣好時就玩盡去啦,不過呢排天氣都係一般,未至於可以去沙灘玩,但都可以著下短袖既,有時早上夜晚都要著件薄褸,唉,真係悶呀! 呢邊既夏天,其實真係短之有短,暖既日子可能都係得7,8月,所以要趁住呢兩個月同呢兩隻嘩鬼玩盡呀! 講番正題,呢個park吾係好大,但對於hannah 同 emma來講就已經好開心呀,好彩吾駛比入場費,如果吾係我就吾會去lu, 不過當然,每一個game都要比錢啦,一個game大約$3.25, 我吾知算吾算貴呀,但總好過佢入場費後佢地吾玩卦. 其實開頭我都驚hannah吾玩,因為細膽既佢連行條橋都驚,不過我發覺呢幾個月佢真係大個左好多,好似識少少野咁,除左佢會做調解員外,而家去廁所佢都會自己去,有時食食下野,佢自己會走去廁所痾peepee, 吾會叫我地幫手,有時仲叫我地出去,雖然wipe patpat好似仲未好叻,但已經係一個好大既進步呀,有時夜晚佢痾夜尿,你會聽到沖廁聲以為咩事,原來係佢,哈哈,好搞笑呀! 跟住而家有時妹妹曳,我就叫佢你要教妹妹乖乖呀,佢就話hannah乖乖,妹妹no good, 總之真係多左好多笑料啦,當然,有D野會更加執著,好似著衫咁依然煩,但起碼某幾件衫佢實會著既(咁我應該買到好似uniform咁,日日著!哈哈!) 哎呀,又離左題,其實我想講佢大個左好多,夠膽自己上去d rides度玩呀,佢個樣仲要陰陰咀笑,真係好好好得意呀!
醜態,自己玩張凳stuck左係入面,佢求救時我就影低佢先,
哈哈
玩船船玩得好開心呀
玩車車仲笑笑tim呀,真係大個女啦!
Friday, May 29, 2015
生日快樂 Hannah B
呢排真係勁忙,吾係工作上,係屋企上,真係病完一輪再一輪, anyway, 本來hannah B個生日party係16號舉行,但因為Emma B吾舒服,所以我地postpone到30號,到時有相再比大家睇啦. 吾經吾覺已經3年,呢隻豬我對佢又愛又恨,不過咁,佢吾發脾氣個陣都幾得人中意既,嘻嘻. 媽媽係呢度祝你健康快樂,做個開心快活人(我知遲左成個星期,嘻嘻,媽媽呢排好鬼懶!)
我地係22號,即係hannah B正日去左佢學校慶祝,其實都係去食蛋糕之類,但我覺得都好開心,可能終於見到佢D同學仔,知道佢平時係學校識D咩小朋友,不過來緊7月好快佢就轉校了,希望佢會認識更多新朋友啦!
而我地個晚就架車去maryland玩,其實同佢地去玩,最辛苦一定係我地兩個,我地星期五晚揸大約4小時車去到maryland, 時間過得好鬼快,因為湊住佢兩個,呢個又咁個個又咁,真係好難服侍,好彩最後佢地兩個都訓左,如果吾係我都幾難捱,我同老公講話,我寧願揸車都無咁辛苦,唉! anyway, 我地將近11點幾到左個度,但大家都好生保,都訓得十分吾好,特別我地兩個大人,又要湊住佢地,真係勁勁勁辛苦,雖然話去佢姑姐度住,但始終吾係自己屋企,同埋佢個度好似好耐無打掃咁,搞到我訓得完全吾自在,自問係好易入睡個D人,都覺得周身痕,我諗我生完之後,真係有些少潔癖吧,哈哈!
星期六一早起身就起程又meet up佢D cousin先,食過早餐我地就去左水族館,其實個aquarium都幾好睇架,不過或者對一個3歲同歲半既小朋友無咩大興趣,佢地去到都吾係太中意, 加上因為呢個aquarium係吾比用stroller, 同佢地兩個去真係大大大大大難關,話就話hannah 3歲,可以行,但認識佢既我太深,佢連行出街口兩步路都話累,更何況成足兩個鐘,簡直就impossible, 而Emma, 佢係會行,但佢太過lut 繩馬騮,同埋個度咁多人,真係抱少一秘都吾得,就係咁,我D老鼠仔又大左吾少,哈哈,加上我地要揹埋佢地D belongings, 真係好Q累呀! 不過好彩我地有佢cousin幫一幫,都係幫手拎野咁,如果吾係,我諗我未睇完已經話要走,哈哈!
吾知係咪天氣關係,同埋佢地吾開heat, 間屋好凍搞到我地個個都病哂,唉,最嚴重係Emma星期日開始發燒,而本來我地打算星期一先回NY就變左係星期日晚返,好彩我地決定正確,佢個晚燒到104度,雖然我都有帶藥去食,但始終吾夠係屋企方便,同埋佢姑姐度點都吾baby friendly, 換片沖涼都十分吾方便,加上訓得咁差,個日真係好鬼掛住自己張床呀! 就係咁,我地第一個getaway trip真係佢病左既情況下完結,吾可以話好好玩,但都吾係差既,咁有第一次,我地先會improve到下次既trip需要D咩,嘻嘻.
總括,去旅行一定要帶定藥去,如果吾係拿起上手病就大鑊. 同埋,同佢地去要帶多幾件衫,Emma B爆左兩日poo poo, 好彩帶多左幾件衫去咋,如果吾係吾知點算. 去既地方一定要係stroller friendly, 如果吾係抱住兩個,你真係寧願吾出街. 我既去旅行經驗尚淺,嘻嘻,希望下次會prepare好D啦!
今次好少相,因為爸爸大機影完好少比我,下次用手機影會多D架啦,嘻嘻!
古靈精怪既大小姐,都係個句,吾發脾氣真係好cute呀,哈哈
水族館內有個地方可以比你摸jellyfish 同魔鬼魚,感覺都幾得意呀!
佢地知道係Hannah生日,就買左個蛋糕比佢,真係食到肥呀!
星期日早上去左附近個park玩,天氣好暖呀,佢地都玩得好開心,其實小朋友好簡單,有個playground已經好開心呀!
Monday, May 11, 2015
沒有更差 只有更差
諗住佢地兩個都病左一排,都應該好得7788 啦, 原來呢個先係惡夢開始, 真係不得不寫低呀!
話說妹妹都已經病左成個星期, 因為佢係咁痾,所以d菌已經比左我,我星期二晚辛苦到暈, 訓左一日一夜,星期三請假,無食過野成 24 小時,真恐怖. 到5點左右, 99 打比我地知hannah發燒, 唉,我個日其實都已經無力,但其實佢發都已經兩日,所以我就頂住同佢去睇醫生, 佢....真係好懶行路,行兩步就話累,好彩抱左一陣佢都肯自己行陣. 去到醫生度,好彩醫生話佢無受妹妹感染,唔需要食消炎藥,發燒應該一兩日就退,我都擔心架,始終小朋友發燒我都驚有事,到星期4, 樓下個個又話病,妹妹又岩岩好,所以我就決定留係屋企做野睇住hannah, 其實睇住佢又唔難既,不過佢呢排胃口麻麻, 食少左好多野,唉,擔心中! 到星期4 晚, 99 話佢都唔係咁舒服,我心諗都唔知點算, 因為已經請左兩日假,唔想係咁請呀,如果99 真係唔舒服,我62 更加湊唔到兩個小朋友啦,呢個時候先發覺我地其實係需要一個back up plan, 唔應該等到有咩事先算. 到星期五抱妹妹落去,99 仲係床上休息緊, 咁我就知佢真係好唔舒服, 同埋人地個仔又係度,3個小朋友我62 邊得呀, 所以最後個plan 就帶埋hannah 返工,起碼我會照顧到佢, 其實佢除左發燒同咳,其他都無咩野,但發燒唔可以返學,無辦法呀! 佢係office 時都ok 啦, 都係比佢睇下電視,玩下食下,我基本上都無點做過野,哈哈,邊專心到講真, 不過好彩星期五,唔係好忙,所以先可以兼顧到. 到星期五晚, 老公就漏夜肚痾,痾左成晚,我都好驚呀,大佬,除左因為怕佢照顧唔到小朋友外,更怕佢d 菌傳染佢地,我到時就真係pk 了. 星期六約左個係日本來探我地既朋友,本來係打算一齊去賞花, 點知老公又病, 我就自己同 hannah 搭車出去join 佢,真係好掃興呀! 好彩 hannah 都唔算太差, 係有d 曳架啦,可能未係好舒服,但都算啦, 最爆係,我老公病到咁,已經痾左成日,我99 揾我同我講有d 藥比佢食,叫我開門比我, 我個刻真係好嬲,我一個人照顧3個, 你知你個仔病左都唔上來探下幫下手,跟住仲要我去拎藥,我就爆佢話,你拎得上我門口,就唔差在上去探下你個仔啦,好難咩?? 佢就話唔難,但又要整雞整性,話殘障慶祝mothers day喎, 妖,如果咁孝順就唔好叫自己老母整野啦,白痴!同埋, 隻雞真係重要過個人命? naive!!!! anyway, 佢到最後都有上來,不過我老公係唔想見到佢囉,覺得好虛偽, 我地有事都唔會問駛唔駛幫手, 屋企人wor, 我唔覺囉! 再加上個日無拿拿 emma又發番燒,hannah又有d肚痾,唉,真係仲有無更多呀?? 所以我既mothers day就係係照顧病人中渡過,痾左兩日既老公依然唔肯睇醫生,真係吹脹,我都廢鬼事理佢! 其實 mothers day我都唔望有咩禮物, 只係希望有日 dayoff已經好滿足了.
由 9 月開始,病菌都不斷地侵犯我地,係我屋企唔乾淨呀,定係我地風水有問題,識我既人都知小朋友差不多個個星期都病一次,我真係病到驚了. 求求你,比我有一個健康既家,我已經心滿意足了. 如果有咩方法可以令病菌減少,請話我知啦,我已受夠了!!!!!!!!!
話說妹妹都已經病左成個星期, 因為佢係咁痾,所以d菌已經比左我,我星期二晚辛苦到暈, 訓左一日一夜,星期三請假,無食過野成 24 小時,真恐怖. 到5點左右, 99 打比我地知hannah發燒, 唉,我個日其實都已經無力,但其實佢發都已經兩日,所以我就頂住同佢去睇醫生, 佢....真係好懶行路,行兩步就話累,好彩抱左一陣佢都肯自己行陣. 去到醫生度,好彩醫生話佢無受妹妹感染,唔需要食消炎藥,發燒應該一兩日就退,我都擔心架,始終小朋友發燒我都驚有事,到星期4, 樓下個個又話病,妹妹又岩岩好,所以我就決定留係屋企做野睇住hannah, 其實睇住佢又唔難既,不過佢呢排胃口麻麻, 食少左好多野,唉,擔心中! 到星期4 晚, 99 話佢都唔係咁舒服,我心諗都唔知點算, 因為已經請左兩日假,唔想係咁請呀,如果99 真係唔舒服,我62 更加湊唔到兩個小朋友啦,呢個時候先發覺我地其實係需要一個back up plan, 唔應該等到有咩事先算. 到星期五抱妹妹落去,99 仲係床上休息緊, 咁我就知佢真係好唔舒服, 同埋人地個仔又係度,3個小朋友我62 邊得呀, 所以最後個plan 就帶埋hannah 返工,起碼我會照顧到佢, 其實佢除左發燒同咳,其他都無咩野,但發燒唔可以返學,無辦法呀! 佢係office 時都ok 啦, 都係比佢睇下電視,玩下食下,我基本上都無點做過野,哈哈,邊專心到講真, 不過好彩星期五,唔係好忙,所以先可以兼顧到. 到星期五晚, 老公就漏夜肚痾,痾左成晚,我都好驚呀,大佬,除左因為怕佢照顧唔到小朋友外,更怕佢d 菌傳染佢地,我到時就真係pk 了. 星期六約左個係日本來探我地既朋友,本來係打算一齊去賞花, 點知老公又病, 我就自己同 hannah 搭車出去join 佢,真係好掃興呀! 好彩 hannah 都唔算太差, 係有d 曳架啦,可能未係好舒服,但都算啦, 最爆係,我老公病到咁,已經痾左成日,我99 揾我同我講有d 藥比佢食,叫我開門比我, 我個刻真係好嬲,我一個人照顧3個, 你知你個仔病左都唔上來探下幫下手,跟住仲要我去拎藥,我就爆佢話,你拎得上我門口,就唔差在上去探下你個仔啦,好難咩?? 佢就話唔難,但又要整雞整性,話殘障慶祝mothers day喎, 妖,如果咁孝順就唔好叫自己老母整野啦,白痴!同埋, 隻雞真係重要過個人命? naive!!!! anyway, 佢到最後都有上來,不過我老公係唔想見到佢囉,覺得好虛偽, 我地有事都唔會問駛唔駛幫手, 屋企人wor, 我唔覺囉! 再加上個日無拿拿 emma又發番燒,hannah又有d肚痾,唉,真係仲有無更多呀?? 所以我既mothers day就係係照顧病人中渡過,痾左兩日既老公依然唔肯睇醫生,真係吹脹,我都廢鬼事理佢! 其實 mothers day我都唔望有咩禮物, 只係希望有日 dayoff已經好滿足了.
由 9 月開始,病菌都不斷地侵犯我地,係我屋企唔乾淨呀,定係我地風水有問題,識我既人都知小朋友差不多個個星期都病一次,我真係病到驚了. 求求你,比我有一個健康既家,我已經心滿意足了. 如果有咩方法可以令病菌減少,請話我知啦,我已受夠了!!!!!!!!!
Tuesday, May 5, 2015
禍不單行
今個月真係好惆悵,本身我就已經病左成兩個星期,又咳又流鼻,不過咳就令我好辛苦,好似chok住條氣咁,到而家都係架,不過我已經慣左,可能加上天氣時凍時熱,真係好易令人病呀,所以我兩位小姐又病病,唉! 其實Hannah又吾算太嚴重,都係咳同流鼻,所以食幾次藥就無事,至於Emma, 可憐既佢,又比其他人傳染,因為佢D cousins又喉嚨發炎,搞到佢生哂飛滋,睇見就陰功,加上因為痛,所以連食野都無食,開頭仲飲奶,但之後因為佢係咁痾水,真係成身都係,所以我地又要停埋奶,所以佢真係除左飲幾啖粥水外,都幾日無食過野,我記得好似無幾耐前佢先去完睇醫生,又係同一個問題,我懷疑係藥物敏感,真係令我極心痛! 見佢成身軟哂真係陰功, 真係寧願病個個係我自己,發燒都發左幾日,餵藥都餵到驚呀! 希望過埋呢幾日佢會好D啦!!!
不過weekend原本我地約左朋友去睇櫻花,就因為Emma病病我地就要取消,而我地星期六就留係屋企湊女,但時間過得真係慢,我地就決定星期日去玩,雖然emma病病,我地都吾好哂左咁好天既一日啦! 我地去左個children museum玩,吾知係我地早定點,無咩人,不過佢地都好似吾多岩玩,最好玩既就係有個地方比你玩30 mins, 即係你可以坐係度睇小朋友玩,而佢地又吾會走到出去架. 個度算係比我地少少時間休息,哈哈, 而個museum居然無野食(我以為起碼有人賣D cookies),得個cafeteria...所以我地就玩左一陣後,就走去食野lu....其實個日天氣好,應該出外行行,但因為Emma仲病,怕佢吹風,所以轉移去室內. 來緊呢個星期天氣都好暖,希望佢地吾會再病病啦!
不過weekend原本我地約左朋友去睇櫻花,就因為Emma病病我地就要取消,而我地星期六就留係屋企湊女,但時間過得真係慢,我地就決定星期日去玩,雖然emma病病,我地都吾好哂左咁好天既一日啦! 我地去左個children museum玩,吾知係我地早定點,無咩人,不過佢地都好似吾多岩玩,最好玩既就係有個地方比你玩30 mins, 即係你可以坐係度睇小朋友玩,而佢地又吾會走到出去架. 個度算係比我地少少時間休息,哈哈, 而個museum居然無野食(我以為起碼有人賣D cookies),得個cafeteria...所以我地就玩左一陣後,就走去食野lu....其實個日天氣好,應該出外行行,但因為Emma仲病,怕佢吹風,所以轉移去室內. 來緊呢個星期天氣都好暖,希望佢地吾會再病病啦!
因為病病,只可以係後yard玩陣
玩到隻腳硬哂,哈哈哈
可愛的小豬,你想做工程師呀?
病到R哂頭?
Monday, April 20, 2015
Picnic遊
完全估不到星期六天氣咁好,因為開頭都1516,星期五見forecast都話會大風,咁出吾出去玩好呢,之後係屋企feel下,又覺得好暖wor, 咁就決定同佢地兩隻野去picnic, 真係勁開心呀,嘻嘻,本身約左另一個朋友,不過到last minute先confirm去啦,同埋早上先同我老公嗌左陣,真係搞到我個mood都差哂(遲D再講咩事!) anyway, 我地去到個park,個度真係好大呀,個park係大到要架車去第二度先可以去到, 我諗外國地方就好在有多地方卦, 我地就坐陣食下野,而小朋友就去玩下波,走下,放下風箏咁,天氣真係好到不得了, 小朋友們都玩得好盡興, 我地兩個女人又傾得好開心, 男人就吾知佢地點過了,哈哈哈! 不過睇住D小朋友玩,我地都好開心, 時間過得好快架,坐坐下就已經成5點, 好彩朋友拎左D 小朋友玩意,我下次都要投資一下先得,嘻嘻!
天朗氣清,真係perfect for picnic
我兩隻小豬都玩得好開心呀! 其實困住係屋企咁耐,真係要出去走下先OK
有波波玩好開心呀,鳴謝yanyan 肉手上鏡,同埋不停吹波波佢地玩
跑得幾有美感,影個個都好難capture架,嘻嘻
好衰咁影左樓下個仔,難得好天都要困住係屋企,可憐呀!係咪好似prison呢(尤其係有咩D bar仲似)
Wednesday, April 8, 2015
摘蛋記
復活節終於完結,其實又無假期,同平時無咩分別咁過,至特別都係有呢個egg hunt呢樣野令我既復活節生色不少. 本來打算星期六去架,但個日大風到暈,真係好似打風咁,咁唯有放棄呢個節目留係家中過算啦,跟住原來約左朋友去,之後佢話我知個度真係吾多掂,無蛋之餘又咩都無野做,唉,但諗住近近地(車程都不過係15min左右),所以就冒住無野玩既心情去一下啦. 星期日去到,天氣都吾係好暖,跟住仲要排成30min先入到去,真係已經吾多想入去啦, 不過老公話,既然來到,就去啦,咁我地就努力排隊呀! 小朋友吾等得呢個定律係吾會變的,等30min好似攞佢地命咁,連我條都差不多攞埋,撞鬼! 好彩入到去,妹妹就訓左,而我就同Hannah入去egg hunt, 不過,吾駛問,D蛋真係多到數到呀,但都算做過下啦,哈哈哈! 而佢當然好開心,因為跟本都吾知發生咩事,哈哈,覺得有得玩最重要! 雖然weekend真係好忙好忙,但對住佢地兩個又覺得好開心,見到佢地成長又安慰,雖然經常都比trouble我地,但都覺得係幸福的.
哈哈,D蛋多到睇吾到呀!!不過我地都hunt到大約7粒咁多既蛋蛋,下年要去第二度呀!
個度有個栗米池比佢地玩,睇下玩得幾開心!
返到屋企,為食貓食得幾乾淨,嘻嘻嘻! 最中意就係呢D時間,好純真個樣呀!
Wednesday, March 25, 2015
Jayden生日會
多謝朋友bel既邀請,我地一家4口去左Jayden生日會呀! 我地個日差不多成點先到, 好彩party仲未開始,而Hannah岩岩係車上訓左一陣,所以都算係有精神玩呀! 我地個group朋友,有幾個小朋友都係好似Hannah年紀,雖然不至於話一齊玩,但都好surprise Hannah 記得佢地個名呀! 相就吾係影得好多,因為真係好忙碌,但我地都好開心呀玩得,特別係媽媽們又一聚,可以8下玩下,吾駛咁悶,嘻嘻! 雖然其中一個朋友lala已經離開左......NY,但我地一班NY朋友都會keep住出來玩下呀! 吾算好多人,但幾個family已經好開心了! 希望有機會再約出來玩下食下hea下啦! 天氣開始回暖,真係要趁我地呢個短短既夏天玩多D呀!
有set 火車,我覺得幾好玩呀,不過吾會自己買,太大份了!
hello, 我又有份出場呀! 妹妹個日都OK呀,無係咁要抱,仲自己hea玩tim, 都算係咁呀!
Hannah姐玩blocks, 估吾到佢用廁紙盒都整到一set咁既野,好型呀!
玩完pinata, 執糖糖時間呀!!!!!
個蛋糕好大好靚呀!!!! 生日快樂Jayden!
4隻同齡小鬼食蛋糕,哈哈,食到個咀變哂色
Monday, March 23, 2015
激氣!
嘿嘿,今日終於吾係講病歷,不過都係講下人地,8下先得!
講番星期六,本來夜晚老公要出去應酬,咁佢就叫我99上來幫手啦,我吾知佢點同99講,佢上來個陣就幫手清潔下,我心諗,明明叫你上來幫手睇住D小朋友wor....跟住老公出去個陣,就同佢亞媽講我今晚成10點幾先返架,你幫我睇住佢地啦,仲問佢駛吾駛食野,跟住佢好似好突然咁,話我陣間要落去(即係樓下殘障)睇住佢地D小朋友呀,我自己落去煮得啦,我聽完佢講,真係想趕佢走,佢都吾係上來幫我睇架啦,廢話! 之後我老公走左無耐,殘障佢地既小朋友無人睇,佢話叫佢地兩個上來,我真係呆一呆,頂,無野呀,我叫你上來幫手睇住D小朋友,佢就惹多兩隻野上我屋企,其實hannah都中意同cousin姐姐玩,但佢個cousin姐姐態度惡劣,見到人連hi都吾hi,有時hannah叫佢又吾睬,我真係希望我個女吾同佢玩囉,以為自己好巴閉,挑! 跟住上到來,佢話想彈琴,咁咪開比佢玩囉,跟住係度彈3彈4,話我部琴又舊又多塵,我個下真係把幾火,我好想好想同佢講,挑,我起碼有部琴,你,你個D叫keyboard咋,無知!!!! 我真係好吾明,點解有D咁既小朋友可以咁串,佢真係以為自己識彈個兩首白痴歌就好勁? 我個下真係好難hold住,我選擇ignore佢,如果我同一個7歲0靚妹咁爭論,永遠sit底既都係我! 真係他媽的,我懇求我老公以後都吾好叫你老母上來,因為我好似要湊多兩件咁,攞命! 之後,我煮左D野比Hannah食,個條女又話自己肚餓,我就夾硬比左D麵同肉佢食,呢個咩人來架? 來到人地屋企仲要痴飲痴食,我真係好好好火!!!!! 到7點幾,終於走啦,不知幾開心,又吾肯clean up, 搞到我成個廳都係玩具,佢老味,佢上來我仲多D工夫,都吾諗下我一陣間仲要湊佢地兩個訓覺!跟住佢地落左去無耐,我就聽到佢老豆返來,妖,你一個人吾係睇吾掂一個7歲一個3歲呀,無Q用! 好彩係,佢地兩個都OK,亞妹訓時我要係佢隔離,我就抱住Hannah係隔離床到訓,佢雖然好想要爸爸,但我就解釋佢聽爸爸要返工工賺錢錢,所以hannah要聽話,跟住佢話hannah都要返工工賺錢錢,我就話你咁細返工,爸爸媽媽會比差人拉架,哈哈!
總括,我寧願自己湊兩個女都吾想比人來我屋企睹亂,雖然我知老公係怕我辛苦,但我寧願生理上辛苦好過我心理上比人折磨,所以....多謝老公愛錫我,但我自己搞得掂!!!!
講番星期六,本來夜晚老公要出去應酬,咁佢就叫我99上來幫手啦,我吾知佢點同99講,佢上來個陣就幫手清潔下,我心諗,明明叫你上來幫手睇住D小朋友wor....跟住老公出去個陣,就同佢亞媽講我今晚成10點幾先返架,你幫我睇住佢地啦,仲問佢駛吾駛食野,跟住佢好似好突然咁,話我陣間要落去(即係樓下殘障)睇住佢地D小朋友呀,我自己落去煮得啦,我聽完佢講,真係想趕佢走,佢都吾係上來幫我睇架啦,廢話! 之後我老公走左無耐,殘障佢地既小朋友無人睇,佢話叫佢地兩個上來,我真係呆一呆,頂,無野呀,我叫你上來幫手睇住D小朋友,佢就惹多兩隻野上我屋企,其實hannah都中意同cousin姐姐玩,但佢個cousin姐姐態度惡劣,見到人連hi都吾hi,有時hannah叫佢又吾睬,我真係希望我個女吾同佢玩囉,以為自己好巴閉,挑! 跟住上到來,佢話想彈琴,咁咪開比佢玩囉,跟住係度彈3彈4,話我部琴又舊又多塵,我個下真係把幾火,我好想好想同佢講,挑,我起碼有部琴,你,你個D叫keyboard咋,無知!!!! 我真係好吾明,點解有D咁既小朋友可以咁串,佢真係以為自己識彈個兩首白痴歌就好勁? 我個下真係好難hold住,我選擇ignore佢,如果我同一個7歲0靚妹咁爭論,永遠sit底既都係我! 真係他媽的,我懇求我老公以後都吾好叫你老母上來,因為我好似要湊多兩件咁,攞命! 之後,我煮左D野比Hannah食,個條女又話自己肚餓,我就夾硬比左D麵同肉佢食,呢個咩人來架? 來到人地屋企仲要痴飲痴食,我真係好好好火!!!!! 到7點幾,終於走啦,不知幾開心,又吾肯clean up, 搞到我成個廳都係玩具,佢老味,佢上來我仲多D工夫,都吾諗下我一陣間仲要湊佢地兩個訓覺!跟住佢地落左去無耐,我就聽到佢老豆返來,妖,你一個人吾係睇吾掂一個7歲一個3歲呀,無Q用! 好彩係,佢地兩個都OK,亞妹訓時我要係佢隔離,我就抱住Hannah係隔離床到訓,佢雖然好想要爸爸,但我就解釋佢聽爸爸要返工工賺錢錢,所以hannah要聽話,跟住佢話hannah都要返工工賺錢錢,我就話你咁細返工,爸爸媽媽會比差人拉架,哈哈!
總括,我寧願自己湊兩個女都吾想比人來我屋企睹亂,雖然我知老公係怕我辛苦,但我寧願生理上辛苦好過我心理上比人折磨,所以....多謝老公愛錫我,但我自己搞得掂!!!!
Wednesday, March 18, 2015
病歷blog??
如果呢個blog改成係記錄病歷blog我諗我都無異議,因為差不多個個月,佢地兩個緊會病一次,真係難忍到飛起! 如果中獎有咁密集就好,可惜咁幸運既事又點會輪到我呀!!! 唉!!!!
上星期四, Emma BB開始發燒,諗住佢無咩野,都係keep住食退燒藥啦,其實發燒都無咩可以做, 不過發左兩日,都仲係微燒,咁一定係有D野,所以星期六就同佢去見醫生 (醫生呢單野都要講一陣,不過等我寫完佢D病歷先啦!) ,個醫生就check到佢有ear infection, 所以就即刻去開消炎藥佢食. 其實星期六佢已經無發燒,不過穩陣起見都要check下,同埋要食藥啦. 星期日見佢地好似無咩事,我地就出左去一陣,不過天氣時冷時熱,真係好難控制,可能係咁,就又凍親啦. 到星期一,晚上99話今日Emma痾左好多次,好似肚瀉咁, 跟住又吾多想食野,我地都無迫佢,但晚上又訓吾好,又咳又嘔,搞到我都好忙碌,又眼訓,之後到星期二,就決定同佢去睇醫生,因為佢又吾食,搞到成個人無哂精神,係咁想訓,睇見都心痛呀,我就同62一齊去睇醫生,睇完醫生就話佢有ear infection, 有少少感冒,同埋吾知佢係咪對牛奶敏感所以肚瀉, 加上D感冒菌可能入左去肚,所以係咁痾,睇見都淒涼呀,嗚嗚! 醫生話吾好食奶兩日睇下點,但見佢吾食野又無哂精神,真係吾係辦法,唯有開稀D等佢可以消化好D啦. 講真,病左咁多次,吾擔心就假,但今次見佢無哂精神,成個人謝哂真係好心痛,之前都起碼係普通感冒,都算係可以食得野,而家連奶都吾比飲,真係好難過呀佢! anyway, 真係希望佢可以快D好番啦,我吾想再出blog又係寫病歷,真係好沮喪.
anyway, 我想講番D醫生. 本來我地有個家庭醫生,但因為呢個冬天係咁病,佢地兩個係咁去呢間診所,但都醫得吾好,所以想試下第2個醫生. OK, 兩個月前我地轉左醫生,基本上都係一個月去幾次,我記得佢地去過total 4次, 第一次去見,係一個老番醫生,無經驗, 第二次,老番醫生都好D,有個少少經驗既醫生,第三次,終於係我地想去見既醫生,到上星期六,第4次,居然係一個實習醫生,我真係有D嬲,間診所明明係寫住李醫生,點知次次去見既都係吾同既人,李醫生吾係係醫院啦,就係吾知去左邊,咁即係點呢? 我地選擇呢間診所就係因為想去睇李醫生,但如果佢長期吾係診所,我覺得無意思囉! 次次都係吾同人睇,我已經極之吾中意,我地星期六去到仲要等個實習醫生,我覺得吾係路呀.....十分奇怪! 所以到琴日,我就又轉左去睇另一個醫生,呢個醫生係唐人街,出出入入都搞左成幾個鐘,真係超累,最慘既係,本來之前打去又話收我保險,去到既時候又話吾收,要我比錢,我真係十分吾gur, 但既然去到,我都吾想走來走去,如果睇得好Emma就算吧,本來之前打算轉佢做PCP, 點知同佢講,個醫生就話,轉咩鬼野呀,你地咁遠,我做多幾年退休啦,吾好轉啦,即刻關我後門,本來之前準備好講既野我都吾想講,因為真係好吾中意勉強人,而且呢個醫生都係吋吋地,我都吾想再令自己咁多煩惱了. 要搵一個好醫生,真係人夾人緣,之前睇開既,係好似少左D經驗,但起碼佢地都係有愛心既,到琴日個位,有幾30幾年經驗,但實在以為自己好了得而少左D愛心,所以都係算吧.
上星期四, Emma BB開始發燒,諗住佢無咩野,都係keep住食退燒藥啦,其實發燒都無咩可以做, 不過發左兩日,都仲係微燒,咁一定係有D野,所以星期六就同佢去見醫生 (醫生呢單野都要講一陣,不過等我寫完佢D病歷先啦!) ,個醫生就check到佢有ear infection, 所以就即刻去開消炎藥佢食. 其實星期六佢已經無發燒,不過穩陣起見都要check下,同埋要食藥啦. 星期日見佢地好似無咩事,我地就出左去一陣,不過天氣時冷時熱,真係好難控制,可能係咁,就又凍親啦. 到星期一,晚上99話今日Emma痾左好多次,好似肚瀉咁, 跟住又吾多想食野,我地都無迫佢,但晚上又訓吾好,又咳又嘔,搞到我都好忙碌,又眼訓,之後到星期二,就決定同佢去睇醫生,因為佢又吾食,搞到成個人無哂精神,係咁想訓,睇見都心痛呀,我就同62一齊去睇醫生,睇完醫生就話佢有ear infection, 有少少感冒,同埋吾知佢係咪對牛奶敏感所以肚瀉, 加上D感冒菌可能入左去肚,所以係咁痾,睇見都淒涼呀,嗚嗚! 醫生話吾好食奶兩日睇下點,但見佢吾食野又無哂精神,真係吾係辦法,唯有開稀D等佢可以消化好D啦. 講真,病左咁多次,吾擔心就假,但今次見佢無哂精神,成個人謝哂真係好心痛,之前都起碼係普通感冒,都算係可以食得野,而家連奶都吾比飲,真係好難過呀佢! anyway, 真係希望佢可以快D好番啦,我吾想再出blog又係寫病歷,真係好沮喪.
anyway, 我想講番D醫生. 本來我地有個家庭醫生,但因為呢個冬天係咁病,佢地兩個係咁去呢間診所,但都醫得吾好,所以想試下第2個醫生. OK, 兩個月前我地轉左醫生,基本上都係一個月去幾次,我記得佢地去過total 4次, 第一次去見,係一個老番醫生,無經驗, 第二次,老番醫生都好D,有個少少經驗既醫生,第三次,終於係我地想去見既醫生,到上星期六,第4次,居然係一個實習醫生,我真係有D嬲,間診所明明係寫住李醫生,點知次次去見既都係吾同既人,李醫生吾係係醫院啦,就係吾知去左邊,咁即係點呢? 我地選擇呢間診所就係因為想去睇李醫生,但如果佢長期吾係診所,我覺得無意思囉! 次次都係吾同人睇,我已經極之吾中意,我地星期六去到仲要等個實習醫生,我覺得吾係路呀.....十分奇怪! 所以到琴日,我就又轉左去睇另一個醫生,呢個醫生係唐人街,出出入入都搞左成幾個鐘,真係超累,最慘既係,本來之前打去又話收我保險,去到既時候又話吾收,要我比錢,我真係十分吾gur, 但既然去到,我都吾想走來走去,如果睇得好Emma就算吧,本來之前打算轉佢做PCP, 點知同佢講,個醫生就話,轉咩鬼野呀,你地咁遠,我做多幾年退休啦,吾好轉啦,即刻關我後門,本來之前準備好講既野我都吾想講,因為真係好吾中意勉強人,而且呢個醫生都係吋吋地,我都吾想再令自己咁多煩惱了. 要搵一個好醫生,真係人夾人緣,之前睇開既,係好似少左D經驗,但起碼佢地都係有愛心既,到琴日個位,有幾30幾年經驗,但實在以為自己好了得而少左D愛心,所以都係算吧.
陰功豬Emma, 你快D好番啦! 我好掛住你笑笑既樣呀!
Tuesday, March 3, 2015
Emma BB @ 15 months
呢期心情一般,可能亞媽返左HK之後真係多野做左好多,要比D時間自己慢慢adjust, 加上二小姐又訓得差,咁我就更加吾駛講啦,唉,幾時先有好訓既一日呀???? 明明細個係睡公主,點知而家又係一個臭豬,真係好討厭呀!!! 而家晚晚要陪訓,一日時間已經少,仲要浪費多一個小時去陪佢,真係無陰功呀! 夜晚喊聲,只要你係隔離佢聽到你把聲,佢就會死死地氣訓番,真係吹X脹! 大個D真係要狠狠地打佢一身呀!
近期中意捉迷藏,有時轉過頭見吾到佢,原來hide係椅底
難得的4 cousins相,不過完全見吾到樣,哈哈
琴晚抱住Emma B食strawberry, 見到我食,又要搶,勁greedy呀!! 都吾明點解吾訓覺隻眼都可以咁大既?
Wednesday, February 11, 2015
滑雪記
上星期六,原本約左朋友去滑雪,點知老公又突然間手痕,打比佢個 friend 問佢去唔去,因為我地都打賭佢地唔會去, 點知,佢又話ok, 真係吹脹,原本多d 人去應該會開心d, 但佢地真係好煩,又嫌呢樣又嫌個樣,話明去滑雪,點知又話要玩 snow tubing, 真係吹脹呀! 因為本身去個度係無tubing 玩,而我又約左我d friend 係個度,咁唯有我放我朋友飛機,同佢地去snow tubing 個場啦!不過最衰都係老公,唔手痕就唔會咁!
Anyway, 我地成 2:30pm 先去到第二個location, 搞呢樣搞個樣,租鞋換鞋去廁所,其實玩都唔知有無15 分鐘,但我就比哂錢,陰功! 亮點係,我租左個helmut 比hannah 小朋友, 點知c 都唔肯用,白白令我無左 $16, 係美金呀,好傷!!!!!
但見到hannah 小朋友咁開心咁過左一日,我又好有滿足咁,就算花多左$16, 見個女笑,都係priceless! 不過滑雪呢個節目,都唔係窮人(i. e. 我) 既玩意,就咁去一去,就洗左我成 $100, 仲要係貼錢買難受個隻,唉!我諗我都係冬眠到夏天算數!
我唔識post video, 不過可以上我fb 睇呀!
包到成個賊咁,哈哈哈,不過滑雪D人個個都要bundle up
終於見到個真面目,證明係hannah小朋友
妹妹,sorry呀,因為你吾岩玩,所以無同你去,同埋你成日病,都係留係屋企穩陣D! 吾好以為佢中意睇書,其實係幫我fing哂D書落黎,有排執!
Subscribe to: Posts (Atom)


text:
各位會員幫幫手?點樣可以同女朋友分手.我就係太過愛佢.想要一個好好理由. 原因我女友為一些小事吵架.事情發生經過.我借咗架車比朋友揸.架車係我假日車/同接女友.架車完本係借兩三日.咪同我女友講.女友知道咗好嬲.唔睬我.等我攞返架車先找佢.點知架車一借就借咗一星期.到我攞返架車.敢我第一時間話比女友知.女友知道後.比我感覺上仲係好嬲.約女友食飯.唔去.敢就不知不覺大家又二個月冇見面.通信都係打短信.女友手掔.我會比錢佢用. 有一次我話有超市現金券比女友.唔係好多得幾百蚊.打短訊比我.係唔係有現金券比佢.我話有 . 就今晚食飯.食完飯車去返屋企.點知同我講話約咗朋友係旺角.叫我返屋企.到而家又二個星期冇見面.大家都係短訊聯絡.最緊我手電壞壞地.又同女友講.叫我換 .跟住我話想出部i phone4.我知道自己根本用不著i phone4. 我同女友講.不如你部手機比我用.你上台出機我比錢.女友諗咗一晚.同我講話訂咗機.32G 我心諗.女友部手機都係我買.買唔夠四個月.敢又話換機.我唔敢同女友講.我本來部電話以為壞咗.點知完來係hean機,唔想講比女友知.費時再嬲我.我而家等佢出完部i phone4 .想分手.我想講到自己好衰.好衰敢.有什麽辨法呢?我估部機仲又十日到.各位幫幫手.謝謝 講到自己好衰?
可以係佢面前同個女仔一齊 唔係唔想.但係女友知道我無異性朋友.我可以點做? 甘你咪係同佢去叫chicken囉@@" 就甘聽你女朋友好睇錢份上
你不如同佢講你冇晒錢
佢自然離開你
而且甘耐唔找你,可能她都找到第二個了 你講到你女友咁物質~~
狠下心飛左佢~~~唔洗理由~~
頁: [1]


text:
細佬啱啱步入青春期....有啲嘢我真係唔係好識處理
我好少出post, 上一次已經係兩年前,嗰陣時仲問大家細佬開始大個,我同阿妹係屋企著衫係唔係要檢點D,但係估唔到咁快佢而家已經變到咁...好傷心...我一直都相信細佬會係好純品..
近來我覺得佢有啲古怪,自從屋企轉左用notebook 佢就經常呢埋一邊上網,我去睇返history 咁梗係比我估中佢上鹹網啦,不過我都知道佢呢個年紀會好奇好正常,我都識做隻眼開隻眼閉唔會踢爆佢...但係當我一click 入去睇嚇佢睇過啲乜當堂嚇死我...有強姦又有偷窺既變態野.
..我而家真係好擔心佢會由只係對性好奇變成變態..
另外一啲事令到我更驚我既擔心唔止擔心咁簡單.我同阿妹都留意到佢近排會扮嘢唔小心去開我哋啲門,去廁所又試過換衫又試過.
(阿媽以前擔心我哋細個貪玩鎖住自己,所以全屋啲門除咗大門都冇得鎖)而最可怕係我發現佢琴日有個坐檯鐘係佢個袋裏便,佢好少會買呢啲嘢,我覺得個鐘有啲奇怪於是send 張相俾男朋友睇佢話俾我知其實係一部針孔攝錄機.
......我個下真係晴天霹靂...即刻係咁鬧佢點解要買個咁嘅嘢返嚟,佢不斷咁話只係幫朋友去令,聽日就俾人佢自己都冇留意係乜嘢...佢又講到好似好真咁我而家都唔知信唔信佢好....老實講最怕唔係佢影我哋,我最怕係佢唔知出面做啲乜嘢,搞出個大頭佛就真係後悔一世....
除左細佬外,我屋企成屋都係女人,我大我細佬成十年,佢以家十五歲,阿妹就快十八.阿爸好細個已經走咗,阿媽要經常番工,由細到大都係我照顧佢地,尤其係細佬,真係當佢係自己生咁,去到六歲七我都仲有同佢一齊沖涼,老實講佢有乜野未見過
同埋我都唔覺得有人會對家姐自己有興趣....所以我真係唔明點解佢仲要咁做
唔好意思...我一講嘢就長篇大論,成日比人話長氣
但係今次我真係唔知應該點做,有咩方法可以同佢講要檢點D唔好做變態野?
點解青春期d細路咁吾聽父母話?? 反叛期只是部份的原因
一定有一部份細路本質好差, 人品吾合格~不過也有吾少本性係好的~之所以吾聽話係因為同父母關係有裂縫~
好多父母都會鬧d細路, 隔離A班個大文幾叻, 全級第一, 你呢? 我吾係話你要第一, 但你都要俾心機讀書啦, 得果30分, 吾合格, 懶到死, 都冇心讀既, 低分到死~!!! 以後再吾勤力讀既話冇得買玩具/手機/靚3/psp...~!!!
各位父母試想想, 如果你個細路鬧你, 人地李家誠億億聲, 你得個萬零蚊, 大家都係人, 因乜事你會搵得咁少, 真係冇鬼用, 懶到死, 都吾俾心機搵錢既~!!!!
相信好多父母聽到咁樣一定打死d細路都似了~!!! 點解會咁嬲呢??? 其實係因為佢鬧錯左, 你深知道搵錢多否有好多原因, 搵最多錢既人好可能吾係做得最多野最勤力果個~~ 搵少錢俾吾係冇心機搵, 吾鐘意錢~ 有邊個吾想有多d錢享受???
d細路一樣, 有邊個細路吾想攞100分吾想攞全級第一, 如果父母鬧d細路冇心讀書, 情況就像細路鬧家長冇心搵錢~
作為父母一定要好明白, 讀書並吾係單靠勤力咁簡單, 甚至點樣可以勤力都係一個學問~
有部份細路天生係叻係事實, 我認識的某些朋友曾對我說他們睇一陣就明哂堂上既野, 有些更在預習下一個學期既野~以本人為例, 本人數理稍有天份, 也不否認理科科目好容易便取得高分~然而文科科目的分數垃圾至極, 溫極都溫吾入腦, 冇哂心機~所以我好明白好多成績低分既同學, 佢地也有試過盡力將勤補綴, 無奈真係好難入腦, 當心想自己溫多多學到少少, 真係無哂癮了, 仲還有什麼心機溫下去~ 此外有d細路有好多心事, 好似朋友衝突, 愛情失意等等, 加上學業上知道自己天份比人低, 要比人付出多多的努力才有成果, 咁多野困擾下真係咩信心都冇哂, 此時佢地最需要最親既人理解佢地幫助佢地心靈+行動上支持佢地時父母仲吾理子女既苦處, 踩得就踩, 親子關係從此斷裂~
總結, 子女低分吾代表佢地冇心讀書, 吾代表佢地懶, 更可能暗示佢地有背後既心事與困難, 作為家長應該諒解, 多與子女作溝通~


text:
泛民喺呢幾年嘅工作表現係點,大家都心中有數.唔少人會問,我好撚憎保皇共狗,但係泛民咁不濟,又唔抗拒大陸化,可以點投!?
個人認為,最理想嘅情況係,如果你嗰區有擺明車馬係支持本土政策嘅新人嘅話,我一定會支持,唔會考慮會唔會有「分薄票源」嘅情況.區議會選舉,係一個比新人鍛煉嘅好場合,而且勝負往往只係幾十至到幾百票之間,如果人人都摒棄「分薄票源」嘅諗法,本土可以爆冷突圍嘅機會係絕對有.就算佢哋贏唔到,嗰一千幾百票,亦都會係令佢哋努力再戰嘅動力.
好唔好彩,我嗰區只係得泛民(白鴿)同打正旗號反佔中嘅保皇黨,而我最後都係決定投俾白鴿.首先,我真係好撚唔喜歡保皇黨,亦都唔想因為我呢一票,令到我呢區多咗好似大埔天安門,或者鰂魚涌廢躉避雨亭呢啲利益輸送嘅無用設施.我一向嘅理念都係,如果只係得泛民或者保皇黨,我會揀一個「 the lesser evil」嘅選擇.
有唔少本土派人士,認為係呢個情況下,應該投畀共狗或者投白票,懲罰泛民,亦都有人話,全面消滅泛民,加速香港嘅死亡,先至會達到全面革新抗爭嘅氣候.我個人認為用呢種方法,只係懲罰埋自己.我比較悲觀,經過雨革之後,發覺香港仍然充滿港豬嘅情況下,貿然破釜沉舟,只會令到大部分人更加接受衰敗,放棄抗爭;而係更加高壓嘅政治環境之下,仍然係處於萌芽階段嘅本土政治組織只會更加快被打壓消亡.
希望我以上嘅睇法,可要比到少少頭緒大家.如果你有幸可以係泛民/保皇黨之外有其他選擇,恭喜你.不過,記住要睇清楚,邊啲係假獨立,真建制,又或者只係得一個 wechat number 嘅假傘兵.點樣分辨?或者以下個懶人包可以幫到你.
photo source: 香港網絡大典


text:
名稱大型山水園林——南粵苑地址廣州市番禺區沙灣鎮紫坭村寶墨園對面景區類...
名稱仙沐園地址從化溫泉鎮溫泉東路80號景區類別其他景點所屬地區從化市開放...
名稱寶墨園地址廣州市番禺區沙灣鎮紫坭村景區類別其他景點所屬地區番禺區開...
8月8日,長隆歡樂世界全新世界級項目“星際決戰”震撼開放,廣東長隆歡樂世...
中國廣東廣州星期8小鎮位於廣東省廣州市白雲區雲霄路353棟5號停機坪購物廣...
中國廣東廣州塔位於廣東省廣州市海珠區閱江西路222號,從香港怎麽去廣州塔...
中國廣東廣州石頭記礦物園位於廣州市花都區珠寶城大觀園路1號,從香港怎麽...
中國廣東廣州長隆水上樂園位於廣州市番禺區迎賓路,從香港怎麽去廣州長隆水...
中國廣東廣州華南植物園位於廣州市天河區天源路1190號,從香港怎麽去廣州華...
中國廣東廣州廣東科學中心位於廣東省廣州市番禺區大學城西六路168號,從香...
中國廣東廣州余蔭山房位於廣州市番禺區南村鎮北大街余蔭山房,從香港怎麽去...
中國廣東廣州蓮花水鄉位於廣州市番禺區石樓鎮蓮花東路80號(蓮花山東側),從...
中國廣東廣州從化寶趣玫瑰世界位於廣東廣州市從化市寶趣玫瑰世界,從香港怎...
中國廣東廣州珠江夜遊大沙頭碼頭位於廣東省廣州市沿江東路466號,從香港怎...
中國廣東廣州順德碧桂園歡樂世界位於廣州番禺區鐘村禺山西路碧桂園東苑農莊...
中國廣東廣州南湖遊樂園位於廣東省廣州市廣州大道北同和路983號,從香港怎...
中國廣東廣州雲峰翡翠夢想館位於廣東省廣州市花都區鏡湖大道2號(雲峰大酒...
中國廣東廣州黃埔軍事主題園位於廣州市黃埔區長洲島深井長庚門1號黃埔軍事...
中國廣東廣州錯覺4D奇幻趣味館位於廣州市越秀區北京路光明廣場六樓,從香港...
中國廣東廣州碧桂園兒童職業體驗中心位於廣東省廣州番禺區鐘村禺山西路碧桂...
中國廣東廣州南沙濕地二期位於廣東省廣州市南沙區萬頃沙鎮新墾十八湧,從香...
中國廣東廣州濱海樂園位於廣州市南沙區萬頃沙鎮新港大道1號,從香港怎麽去...
中國廣東廣州藝陶工作室位於廣東省廣州市番禹區市橋街長提西路198號旁國韻...
中國廣東廣州二號館真人密室位於廣州天河區珠江新城花城大道5號南天廣場龍...
中國廣東廣州摩斯密室位於海珠店地址:廣東省廣州市海珠區濱江中路327號首...
中國廣東廣州SilentHill密室逃脫位於廣州市越秀區較場西路2號置地大廈商鋪2...
中國廣東廣州VA反恐帝國野戰拓展基地位於廣東省廣州市化龍鎮化龍大道化龍農...


text:
2016年8月14日星期日
素肉粽
又玩包粽喇,今次學識咗包三角粽!
包咗幾次之後,發覺真係要買啲靚嘅粽葉同水草先得,唔使包包吓塊葉又裂,漏哂啲料出嚟;到紮粽時條水草又好易斷!!之前因為第一次買無經驗,唔知道唔同價錢有咩分別,用哂手頭上嘅葉同草之後再買時就識喇.水草應該都唔會再買喇,學網友用繩紮好過,實唔會斷!!
2016年8月9日星期二
山合桃無花果鄉村包 Pecan & Fig Country Bread
近排多數都係食麵包機整嘅麵包,但其實我就唔係太鍾意,因為個 texture 實在太軟熟,唔係我杯茶呢!不過就真係方便兼慳時間,夜晚準備好哂材料放入麵包機內,預校好時間,第二朝起身就有出爐麵包,唔使自己做功夫之餘又食得相對健康,總好過出街買 "化學包" 食啦!
趁連續三日 dayoff 喺屋企,好好休息之餘,又整番個半人手製作嘅山合桃無花果鄉村包先!
2016年8月8日星期一
同一材料攪掂兩餐
依家天氣咁熱,喺廚房做完嘢之後,真係成身濕透,好似俾桶水由頭淋到落腳咁!!所以盡可能都簡單為主,做得少啲得少啲,盡量縮短喺廚房嘅時間.
今日買咗一份材料就攪掂哂兩餐喇!第三餐整韓式炒粉絲,喺啲材料度每樣留起少少,再開個麵糊,咁就整好第二餐嘅韓式雜菜煎餅,真係名符其實懶到爆!!
2016年8月2日星期二
又整 panini 喇!
實走唔甩!!
2016年8月1日星期一
夜香花
今朝去到街市時,見到勁多人,比平時特別旺,好多檔口都做到唔停手,又有一,兩檔菜檔直情無哂嘢賣,提早收檔.我幫襯開嘅菜檔都好似賣完賣剩咁款,後尾先知原來天文台講咗今晚會改掛 8 號風球,唔怪得之街市咁墟冚啦!
其實都唔係好明點解次次打襯風啲人都咁鬼緊張,好似就快飢荒無得食咁係咁搶,攪到啲檔主同職員做到黑哂面,發哂脾氣,查實依家情況都唔會好似以前細個嗰陣時咁 "物資短缺" 啦!
2016年7月31日星期日
意式青醬 Homemade Pesto
一直以嚟我都以為 pesto 就只係得一種配方,後尾先發覺原來只係一個統稱,凡係用綠色香草整嘅醬料都係叫做 pesto,所以選用嘅食材係可以好隨意咁依自己口味而選取.
街外現成 pesto 我就一定食唔到喇,因為基本上都一定會有 parmesan cheese,所以又係嗰句,真係想食的話,咪唯有自己整囉!
2016年7月24日星期日
惠州梅菜
上次素友 Alice 過嚟學做阿茂時,專登送我一包惠州梅菜,惠州嘅梅菜就夠哂出名,真係要多謝呢位朋友嘅心意!
沙律
2016年7月20日星期三
德國黑麥汁
訂閱: 文章 (Atom)


text:
唔係講緊自殺.
我想做個負責任嘅人,乜都無咁黎,乜都無咁走.但我發覺喺任何一個時間點,呢件事都好難做到.細個覺得如果忽然間急病死左,老豆老母喺我身上面嘅投資就血本無歸.虛無飄渺既野唔講,淨係講飯錢零用,以至洗頭水護髮素既錢都計埋,壓縮我嘅生活需要,我一個月大概用屋企人三千蚊左右.
我真係認真計緊,而我無去計居住成本,因為無左我佢地都要住.我喺頭廿幾年都無獨立空間.
所以為左清還父母債,係呀我唔係講緊兒女債,苟存於世上十數年,終於入到大學,然後有全額資助,重可以借到一大筆生活費用.於是我又欠左呢個社會,呢個特區政府,所有納稅人……例如大姨媽,三叔公,四表嬸,同埋企喺嗰邊既川島芳子小姐.
點講呢?
直到出左黎做野,終於可以用我嘅能力去回報返呢個社會,都係唔講虛無飄渺既野,略盡綿力,我都需要交稅.另一方面,我可以比家用啦!人生總債務慢慢減少,心入面忽然有半秒安心,盡人事,聽天命,就算依家要離開呢個世界,我都喺有生之年盡力報答返幫助過我既人.生不逢時或者係全人類既感嘆,但死得其所其實都係一種精神慰藉.
但我要葬喺邊度?
正值壯年就去google關鍵字土葬費用,的確係唔多吉利,但個個都話人生規劃好重要,生養死葬自理,我都算係個成熟既人.以前我同阿寶睇住個樓價,問如果第時住既地方好細咁點算,佢話無所謂.然後我笑住話,原來除左抵抗失戀沖喜套餐,土葬火葬都有set會平啲.
「斯是陋室,惟吾德馨.」然後佢偷偷地貼左張Memo喺我檯頭,用七層膠紙貼到實一實.角落頭細細隻字寫住:唔好亂諗野.我望住啲字,忽然有種好幽默既感覺——我以為我係擔心緊將來必定會發生嘅問題.
點知原來我係亂諗野.
我問過其他人,得出既結論大概係:如果你一直思考一個解決唔到嘅問題,就叫鑽牛角尖.但我有正職,有打機,閒時重會寫下野添,用少少餘力去諗下解決唔到既問題,會唔會好浪漫?
「Come on!幽默啲!」阿寶有時會催促我精神啲樂觀啲,畢竟政府資助下土葬火葬都可以得到安排,價錢重好優惠添!我話我怕要排好耐,又唔想違法處理自己屍體,可唔可以簽consent form 合情合理合法合規地將自己遺體燒一燒之後撈七味粉同上海麵,再燒返比地府嘅自己收?
「……你知唔知咁樣會嚇親我?」阿寶正視我,無聲淚自眼眶滑落.可能佢好擔心我,覺得我有某程度上既情緒病,其實我只係覺得百無禁忌,生老病死都係必經階段,幽默何需忌諱?
「笑下啦,我唔會死架!」我既人生負債表重未到正數,父母債,學生貸款,同好多好多虛無飄渺既野我未還清,就算日子再艱難,生活再無趣,都要支持落去呀!生前死後,都唔可以欠任何人野!
幾瀟灑.
然後我就為左死得有尊嚴而活得好匆忙,趕住讀書趕住搵錢去還比人,還返啲資源比社會,還返個清白比自己——立身處世,有借有還.香港係一個咩地方?所有喺一條好窄既通道入面,唔容許停低,唔容許倒退,更加唔容許阻到其他人,唔容許有負面情緒,媒體只會話比你知最正面既野,獅子山精神,奮發自強,唔輸得,但同時又理性,高智識水平,有品味……
由香港人定義既香港人,根本係完美無暇.
完美到唔會談論失敗,香港既地方太細,細到一停低就影響到人.喺地鐵入面發呆,就阻住後面既人;唔溫書唔做野,就算過到自己嗰關,都影響父母對你既期望.人生係幾咁痛苦,有幾多人想Surrender,死左都要比人留言話跳樓影響樓價,圖書館好多細路睇書點解要揀呢個地方死.
當大家覺得向上游既機會無左,社會唔比生路啲後生去行,當有人灰心到決定唔行啦,其他人又指責佢做咩唔行,唔行會阻住人行……
係囉,最好連死都要收收埋埋咁死.一大堆討論去研究點解都市人咁唔開心,例如因為學童功課好多,升學壓力好大,然後就話教育制度本身解決唔到,之後呢?有無諗過用第二啲方法去補償返人?個人層面,你上次關心人,唔係講緊幫人解決問題,而係真係感性咁問:「你係咪唔開心呀?」
係幾時?
大家慣左忽視其他人情感上嘅需要,冷處理係必然中既必然.香港,唔知係指緊一個地方,一種民族性,定一堆高潔既人種.以前大陸人覺得香港好似外國,啲人程度普遍高啲.我由出世到依家都住喺香港,我開始覺得承受唔到香港人呢個名.
「香港人」嘅程度太高,可能住緊中半山嘅大陸人,比香港人更有資格做香港人,所謂既「香港精神」,由佢地去繼承延續落去.
大時大節,有人問點解點探討死亡,我失笑,話我其實拎緊僅餘既幽默感,探討點樣生存落去.


text:
之後我地就去咗戲院,我記得上一次追的女仔講完自己唔食D咩,我轉過頭又問佢食唔食果D野,真心超失敗.今次好彩係買爆谷果陣冇犯同樣的錯誤,就咁睇下戲就散場了.
之後就直接等巴士,佢其實好似都唔係咁想我陪佢等埋巴士先走,佢的諗法似乎係唔想我太夜返到屋企,同樣,依種設身處地的思考方式我真係加晒分.
不過你問我同佢有冇發展機會呢? 我諗我要close file ,真心唔會晒時間了,因為佢本身原來已經唔係香港長住,佢係周圍走,周圍工作的人,我自己都有心理準備我的人生又多咗一個過客,同埋佢的目的純粹想搵個人係身邊睇場戲,佢的目的都達到了.可能我地唔會再見,或者過番一段時間,我會回憶番依幾小時唔錯的時光!
我講得最大的得著係我剛剛同佢傾完計,因為一D原因唔小心爆咗自己係A0,佢完全唔覺得驚訝,佢覺得有D線索係可以睇得出我係A0,我當時都幾驚,下...我頭上面又冇寫住A0,佢點知.我仲預期佢會覺得玩得交友app的男仔一定呃個好多蝦條,點會係A0.
我有問佢係咪因為我講咗你先覺得我係A0, 佢話覺得我d 動作奇奇怪怪,覺得我坐低食野好似唔係好熟手咁,因此判斷到我係A0
.依下真心淆底...各位巴打不妨留言下身邊的人有冇A0相啦
我自己都好驚俾人知我現實係A0...


text:
二百多呎的套房收藏了過百件籃球戰利品,足夠鋪滿他的六呎牀,而牀尾的大櫃都被他擺滿各式各樣收藏品,唔怪得佢要霸間大房啦!
星悅居 7歲便跟家人移民加拿大多倫多的高鈞賢(Matthew),住慣大屋望慣草地,閒時滑雪,打冰上曲棍球,外國生活零舍自由自在. 04年高鈞賢回歸香港做model,05年贏埋首屆香港先生,隨即簽約TVB,住屋都揀番將軍澳.「想住近公司,所以揀將軍澳,不過之前只係租屋.08年終於儲夠錢,呢間屋係我一手一腳揀番嚟.爹哋媽咪返香港都會住呢度,不過成日陪住我嘅都係Mon Mon(柴犬)同埋呢堆籃球獎牌!」目前高鈞賢擁有將軍澳君傲灣一高層800呎望海單位,雖然比多倫多的平房細得多,不過27歲已擁有自家物業,已經羨慕死唔少香港人啦!
27歲的高鈞賢最愛籃球,家中擺滿各式各樣的籃球獎牌,獎座,訪問後一星期他就發生打波斷腳筋的意外,聽說手術後仲要打石膏一個月,真係成也籃球,敗也籃球.
籃球塞滿房
步入高鈞賢的家,第一個感覺是清新開揚.全屋白雪雪,牆身及大部分傢俬都選用白色,加上露台開揚,陽光直接入屋,感覺舒服.經過他爸媽,家姐的房間後,最後就到高鈞賢的房間.由於他在家的時間最多,所以連廁所的套房也歸他擁有.房間二百多呎,整間房除了大牀和電視外, 還放滿有關籃球的物品.「我喺加拿大都有打籃球,返到香港冇得滑雪,冇Hockey(冰上曲棍球)就更加專注打籃球,所以除咗獎牌,獎盃之外,我去到邊都會買有關籃球嘅紀念品,特別會儲波衫.」
執屋靠媽咪
高鈞賢住在將軍澳區已有七年之久,「05年選完《香港先生》之後,我就租過將軍澳中心自己住,後來家姐都打算返香港,決定買屋一齊住.」08年他用375萬買入現時所住的將軍澳君傲灣一個八百多呎,三房兩廳單位,當年他是是但但用30萬裝修便算了.不過事隔五年,裝修依然新淨,都係多得高媽媽.「家姐之前同我住,所以佢會幫手執屋,但呢兩年佢結咗婚已經搬走咗.媽咪同爹哋依家香港,加拿大兩邊走,媽咪返親嚟都會幫我打掃.冇辦法,一個麻甩仔嘛,懶做家務.」父母不在港的日子,高鈞賢就與愛犬Mon Mon為伴.訪問當日,Mon Mon不時衝過來逗主人玩,看着他們將網球一拋一接,默契十足,他說:「呢間屋好彩都夠佢跑,不過我依家都睇緊另一層樓,大多少少可以俾Mon Mon走動多啲.」廿四孝主人只肯透露新樓在荃灣區,不過現居已升值約一倍,買多層當投資都係時候啦! ####
光猛客廳一入屋見到呢個光猛大廳,感覺乾淨舒服.高鈞賢專登用上玻璃枱櫈和茶几,增加空間感.
變色水晶燈兩年前高媽媽特登花近四萬,在加拿大帶咗呢盞水晶燈返香港,高鈞賢仲好大細路咁話:「可以轉色㗎!」盞燈可以由白燈變成七彩顏色.
最佳神射手高鈞賢多年來贏過唔少獎盃,佢話最鍾意係呢兩個「最佳射手」盃.因為呢兩個盃,係代表佢喺嗰場賽事入面,入球分數最多,一啲都唔易㗎!
Lego玩具呢個Lego籃球系列模型,係高鈞賢喺美國帶返嚟,公仔可以帶波射籃,真係可以同朋友打番場籃球game㗎!
偶像簽名波身為籃球迷,點會唔鍾意Kobe Bryan(高比拜仁)!呢個籃球就有呢位神級球員嘅親筆簽名,所以高鈞賢平時打波唔捨得用偶像簽名波.
收藏車仔除咗籃球,高鈞賢都好鍾意車.呢堆車仔,有啲係自己買,有啲係fans送.佢話佢好鍾意警車,消防車,貨車之類嘅車仔,睇真啲又幾得意喎!
宅男咖啡高鈞賢有時幾自閉,可以全日留喺房唔出廳,所以佢連咖啡機都放喺房,方便隨時沖咖啡喎!沖完咪成房都咖啡味?
神級簽名波衫白色24號洛杉磯湖人隊波衫(左)上面有Kobe Bryan(高比拜仁)嘅簽名; 而藍色嘅俄克拉荷馬雷霆隊波衫(右)上面就有Kevin Durrant(杜蘭特)嘅簽名.兩位神級球員嘅簽名波衫,收好啲呀,俾賊佬打劫就弊啦!
露台嘆紅酒家有露台,高鈞賢閒時會開支紅酒,企喺露台摸住酒杯底望海.確係幾好feel.
與狗同居柴犬Mon Mon一出世就俾高鈞賢帶咗返屋企,依家已經五歲半,同主人感情好到不得了.高鈞賢話每次出trip,最掛住就係Mon Mon.咁講,翠翠會唔會嬲㗎?
遠望海景將軍澳嘅住宅愈起愈多,依家高鈞賢間屋嘅客廳同房都仲有海景望吓,但前面係地盤,過多幾年應該得番條罅囉!難怪佢密密睇樓想搬啦!
訪問期間,高鈞賢父母都返咗加拿大,記者發現有條爛布掛咗喺廚櫃外面,令原本整潔嘅廚房增添一份麻甩味.
家訪當日,高鈞賢為將所有籃球戰利品放上牀晒冷,竟將本來喺牀上嘅雜物全部推晒落Mon Mon個狗竇入面,委屈咗Mon Mon喎!


text:
因為有啲材料我屋企附近個街市同商場都買唔到,所以要等到有機會買齊哂所有材料先可以開工,卒之禮拜日煮咗喇!
主材料:
四季豆
枝竹
豆卜
發酵黃豆餅
紅蘿蔔
佛手瓜
蝦米
洋蔥
椰漿
香料:
乾蔥頭 20 粒
蒜頭 2 粒
辣椒乾 10 隻
馬拉盞 1 湯匙
黃薑粉 1/4 茶匙
南薑 1 小塊
- 娃娃菜及四季豆洗乾淨;枝竹用水浸軟後沖洗,之後全部切件.
- 豆卜沖洗後開邊;黃豆餅切厚片;紅蘿蔔同佛手瓜刨皮後切塊.
- 處理香料,辣椒乾去核,用熱水浸至軟身後切細;石栗略拍碎.
- 除黃薑粉同南薑之外,其餘香料全部放入石盅內樁爛,再加埋黃薑粉同南薑撈勻.
- 燒熱油,將黃豆餅兩面煎香至金黃色,盛起.
- 將咖喱料落鑊,用慢火爆香,之後加埋蝦米同洋蔥一齊兜炒.
- 先加入 5 湯匙椰漿,兜炒至大部份椰漿被材料吸收.
呢塊就係發酵黃豆餅喇,喺專買東南亞食材嘅店舖有售.Ernest 媽咪話
可以就咁煎香嚟食,不過要事先用鹽,薑蓉同黃薑蓉醃好.
呢包係石栗,英文係 Candlenut,上網睇過資料,真係
用佢嚟做蠟燭㗎!Ernest 媽咪話用原粒杏仁
代替都可以,效果都係差唔多.
係咪覺得我好犀利呢,連石盅都有一個,咪係因為我老竇囉!之前佢話北上時
見到有石盅賣,好鬼死平,佢話下次再上去時買過落嚟,我話買乜鬼呀,
未得嚟重過咩,用攪拌機就得啦!點只有次佢真係買咗返
材料豐富,香濃又唔油膩,可選擇不同蔬菜一齊煮,
跟原食譜加入鮮蝦都得!
- 原食譜係用 500 克鮮椰子肉加
量清雞湯及水代替.- 如果無石盅的話,可以將咖喱料放入攪拌機內攪至細碎.


text:
2013年11月17日星期日
2013年9月26日星期四
又去「樹記」入貨
2013年8月9日星期五
海鮮價仲勁過恆指
早排成日落雨,好彩我唔係貴人,每次出街時都唔係真係勁大雨嗰隻,嗰幾個星期,印象中都只係開過幾次遮咋!
出門口前已經落雨的話,我就可以揀對防水鞋嚟著,但唔好處係好重,好焗,所以唔落雨的話我一定唔會著,但係如果出門口時無預佢落雨,我就會著波鞋返工,萬一中途落起雨上嚟咁就出事喇,因為對波鞋身經百戰,個底開始穿,咁咪入哂水囉,如果唔好彩的話,對腳分分鐘 “噏“ 足大半日,從來無腳汗嘅我都 “噏“ 到腳都臭,仲勁唔舒服㖭啦!而且近排先發現連對勁重嘅「Timberland」個底都開始擘大個口,上次一路行緊時,幾驚佢中途突然甩底,咁就真係勁樣衰囉!所以都係要的起心肝去買對新波鞋!!
上星期其實已經出去旺角波鞋街睇過哂,格過哂價,間間都賣 $4XX - $5XX 呢個價,睇見都呆咗,因為咁多年以來都係賣緊大約 $350 ,做乜突然貴咁多嘅,完全 out of budget,但都無辦法啦,鬼叫一定要買佢咩!行吓行吓,唔經唔覺,原來時間已經差唔多要教學生,但仲未食 lunch,咁就所以無買到.點知噚日返工前又再出去買過,發覺好多間都做緊特價,$3XX - $4XX 已經有交易,行哂咁多間舖頭格價之後,最終以 $345 扑槌成交,真係人都癲呀,早一個星期同遲一個星期買,價錢可以相差咁大,好彩上次唔夠時間買啫,如果唔係就 “豬” 到爆,我個心肯定俾我揼到去背脊呀!!
2013年6月24日星期一
碗碟瀝水架
做我呢行,成日都會穿房入舍,除咗會見到大廳同放鋼琴嘅地方之外,可以的話,好多時我都會𥄫吓人家個廚房.
發覺原來好多家庭都會用到碗碟瀝水架,因為我屋企一向都無用呢樣嘢,所以我亦唔知道點解要用,因為我哋習慣洗乾淨哂啲碗碟之後就即刻抹乾,放番入櫃,覺得如果洗淨哂又就咁放番喺個架度就鋪番哂塵,即係一樣唔乾淨!但最近發覺,原來佢對我嚟講都好有用!
依家啲毛巾都唔知做乜鬼,抹得一,兩隻碗碟就已經索滿哂水,一定要扭乾先可以再抹下一隻,以前都成日聽到媽咪投訴呢個情況,但因為當時只係間中幫吓手,唔覺情況咁惡劣,到依家自己一個人落手落腳去做就知道煩,煮一餐會用到幾多廚具碗碟至得㗎,真係扭毛巾都扭到暈,而且我又係要求塊布要好乾好乾先用,所以呢幾年間,不經不覺已經扭到兩隻手起哂繭,所以我就打算買個瀝水架返嚟,等啲碗碟廚具都 "擎" 水 "擎" 到七七八八先抹,睇吓會唔會好少少.
因為係第一次用,求其買個平平哋試吓用住先,睇吓效果好唔好,點知俾我
發現「AEON Living Plaza」有得買喎,我仲等到做九折先買,
只係 $10.8,真係抵玩!
初初見到左手咁樣,仲以為係起水泡,摸落去超硬,先知道原來係繭.
右手都唔好得去邊,依家仲厚到硬皮開始脫落呀!
俾著以前,要抹乾哂呢堆嘢,閒閒哋要扭十幾廿次毛巾先抹得乾哂,淨係抹隻鑊
都要扭幾次啦!依家好好多喇,扭幾次都已經攪掂,如果相對濕度低的話,
好多時擺一陣間都已經乾哂,根本唔使再抹就已經可以放入櫃喇!
希望可以緩和一下對手啦,再係咁扭落去,
份份鐘風濕關節炎㖭呀!
2013年1月18日星期五
貝殼蛋糕模 & 玉子燒煎 pan
但係我依家就會話,無事入 JUSCO Living Plaza 小破財囉!每次感謝日如果咁啱行過有間,都會走入去睇一睇,打個 round,諗住都係得個睇字啫,點知幾乎次次都總有一,兩件拎走.咪睇佢平平哋 $12 件,買十件已經 $120 㗎喇,即使九五折後都要過百蚊㗎!!
今次就買咗個玉子燒煎 pan 同 madeleine 蛋糕模,大家即管拭目以待,
睇吓我幾時先會同佢哋剪彩喇!
新書櫃
呢個就係新書櫃喇!居然俾我買到個同舊嗰個
差唔多色同款,真係犀利!
你睇,兩個係咪好似呢!難得十幾年後都可以喺唔同公司
買到差唔多款,不過新嗰個就無咗幾個櫃桶,
有啲唔方便囉!
舊嗰個櫃塊背板已經離開哂.
櫃門又凹陷,而且櫃桶仲甩底㖭呀,老竇用封箱膠紙
黐住佢,暫時頂住先咋!
攪足幾日,今日卒之都執好哂喇!!
2012年10月29日星期一
新買保溫袋
行過幾間 $12 店,淨係得銅鑼灣店有呢款保溫袋,我特別鍾意佢
款式較為好之外,最重要係質料無咁 “兒戲”,心理上
覺得比其他款式較為穩陣耐用.
而且內櫳又夠大,放個 6 吋蛋糕都夠呀!
2012年7月23日星期一
撞到缸瓦佬!
之前喺 MOONmoon 個 blog 度睇到佢介紹「缸瓦佬」,當時已經好有興趣去 “打個 round”,點知去到旺角花墟時搵極都搵唔到,後尾再問番 MOONmoon 先知原來已經摺咗,準備喺運動場道搵舖重開,點知都係搵唔到佢嘅蹤影.
直到上個月,MOONmoon 又再提起「缸瓦佬」,原來卒之搬咗過灣仔!噚日教完 Ernest 之後,行經天樂里時,無意中俾我撞到 “佢”,咁我梗係走入去同條 “佬” 搭吓訕啦!
啲餐具真係好平,平均十零蚊就有交易,特別係啲入得焗爐嘅容器,真係睇見件件都想買,但係平還平,屋企邊得咁多位擺至得㗎!好多碗碟已經重疊重咁擺,最近就係因為放得唔夠穩陣,一次過打爛幾件喇!!所以最終都好忍得手,只係買咗兩件咁大把!
其實我最主要就係買番一,兩隻疏乎里盅,因為早前又俾我打爛咗隻呀!
呢度只係賣 $7 隻,真係超抵!其實見到好多貨都係「吉之島 $10 店」
貨色,但佢就 $10 都唔駛,況且依家都已經變成「$12」店㖭啦!
聽個看舖阿姐講,原來佢哋係做食肆生意,好多酒店,餐廳同食肆都搵佢哋攞貨,生意唔係全靠做門市,所以個阿姐話以後都唔會再喺對面海開鋪,因為九龍嗰邊啲租勁貴,根本頂唔順咁貴租,依家灣仔呢間舖都係由上環搬過嚟㗎喎!
如果 blog 友們都有興趣去探吓條 "佬" 的話,可以睇番 MOONmoon 篇《缸瓦佬~英皇道!!!》,有哂卡片地址,仲圖文並茂㖭㗎!
2012年7月21日星期六
久違了的食味
記得我細個嗰陣,媽咪間唔中就會用霸王花煲湯,嗰陣時好鍾意食霸王花㗎,覺得好有質感,特別最鍾意食中心嗰條花蕊,因為特別 “滑劣劣”,感覺好得意.可能媽咪都知道我鍾意食,所以每次都專登夾條花蕊俾我食㗎!
但係唔知點解,之後媽咪一路都無再用霸王花煲湯,唔知係咪因為無得賣呢?自從我 in charge 個廚房之後,其實我都一直有搵霸王花嚟買,想搵番啲回憶,重溫兒時味道嘛!但真係搵極都搵唔到,可能有但我遇唔到啩,直到最近,卒之俾我見番佢喇!
雖然霸王花係乾品,但唔知點解,一見到呢隻霸王花就覺得好新鮮,
而且香氣仲非常濃郁㖭呀!
我今次仲加咗菜乾,猴頭菇,雪梨同雜豆一齊煲,
雖然係齋湯,但都好清甜㗎!
2012年6月4日星期一
玻璃密實盒
前日睇報紙見到「實惠」賣廣告,$ 55 兩個玻璃密實盒,立即對佢好有興趣,皆因我一向都好鍾意用玻璃同不鏽鋼的器皿,貪佢方便清洗又唔易染色.於是我就叫老竇得閒去「實惠」𥄫一𥄫,睇睇質素如何再決定買唔買.
噚日放工返到屋企已經見到兩個玻璃盒放喺枱面呀!
不過最吸引到我買嘅原因係佢可以入焗爐,真係好少有,
而且條膠邊又非常密氣,呢次執到荀貨喇!
2012年4月28日星期六
打奶泡器
各位 blog 友,佛誕快樂,阿彌陀佛!
其實呢枝打奶泡器買咗好耐 o架喇,係之前「JUSCO $10 店」做 9 折時買落,
依家都已經變咗 $12 店囉!不過每次整好豆漿之後都淨係掛住飲,
完全無諗過要留番起嚟玩打泡.
嘩,好好玩呀,唔駛好耐已經打到好綿細嘅泡沫,而且又唔會好快消泡,
估唔到豆漿都可以做到呢個效果喎!自製無奶 cappuccino 都唔難呀!
2011年12月10日星期六
新玩具
兩個模都係同一英國牌子.
呢個批模好抵,原價都只係 $35,7 折之後只需 $ 24.5 咋!
原本想買 450 克嗰個,點知一睇個價錢,900 克呢個賣 $40,
而450 克嗰個都賣成 $35,咁我梗係揀呢個啦!況且細
牛油蛋糕模我都已經有兩個,不過要自己
墊入爐紙囉!
2011年8月14日星期日
HP Deskjet 1050
舊拍擋一句說話都無講,就咁就走咗,明明之前你都仲好哋哋,安然無恙,點知想再搵你幫手時,你已經毫無氣色.立即幫你搵醫生 check check,點知淨係見醫生都要收 $400,醫務所個 reception 仲話你年事已高,根本無藥可救,check 完都係得個桔,香港根本再無藥幫到你!咁我就唯有物色新戰友.
適逢一年一度嘅嘉年華,睇啱咗嘅新戰友編號 1050 只需俾 $249 中介費用,就可以即刻上工,真係抵到爛,無他,皆因都係內地工人!
新戰友套軍裝特別型仔,又醒目,不過可惜效率始終唔及舊拍檔,
如果要搵番同舊拍檔一模一樣嘅效率,
中介費用要高出一陪!
舊拍檔,你唔好怪我唔再要你呀,因為我都想再同你並肩作戰,但可惜根本無藥
可醫治你,而且新戰友又實在抵用,迫於無耐之下,我先至唯有咁做!
不過,你捐贈出嚟嘅器官可以移植到 Winnie 親戚家中嘅工人身上,
算係可以幫到你延續你嘅使命吧!
舊拍檔 F380,再見吧!
2011年1月4日星期二
永安百貨酬賓日
每年年尾,各大百貨公司都會有做大減價,「JUSCO」會員日例牌會洗幾百蚊,趁平入定啲成日用嘅醬油,調味料,味噌,咖喱磚之類嘅嘢.到咗「永安百貨」酬賓日時,又再洗多幾百蚊,因為大部份我要買嘅都會做九折甚至八折,所以例必會買濾水芯及洗面膏,折完之後真係平過出面好多 o架!
今年有意外收獲,就係喺餐具部執到平嘢,皆因呢個 counter 全部做七折.
其實酬賓日已經係上月月中嘅事,點解等到咁遲先 post 出嚟,
之唔係為咗呢份送俾 Louisa 嘅入伙禮物囉!如果一早
post 咗出嚟,咁佢咪無 surprise 囉!
我睇中佢每隻碗同碟都印有新鮮香草圖案,而且個梅花形狀又好特別.
其實每隻碗都配有匙羹 o架,不過每隻都用發泡膠紙包得好好,
費事全部折開啦,拆一隻出嚟影相就算喇!
呢幾隻玻璃碗都好抵呀,玻璃好通透,意大利貨嚟 o架,折咗之後
都係 $10.5 一隻咋,「JUSCO $10 店」都搵唔到呢啲
貨色啦!我之前一早已經俾咗兩隻 Louisa.
呢隻玻璃碟仲抵,日本貨兼入得焗爐,原價好似係 $5X,折咗之後
係 $44,我去買果日咁啱又再有額外九折,咁就變咗 $40 咋!
細細隻,要嚟做批模最啱.
2010年8月18日星期三
Aceto Balsamico di Modena
因為一直都有諗住買 Balsamic vinegar,所以都有喺 「Taste」留意過.其實有平有貴,價錢真係可以相差好遠,由三十零蚊到三百幾蚊支都有!不過我留意到一樣嘢,不論價錢平貴,原來好多時 Balsamic vinegar 都會落色素,一睇到個 ingredient 有用到色素,我就即刻放低!由細到大,我都好怕有色素嘅食物.
千挑萬選,最終我就睇中咗呢隻牌子:
2010年7月9日星期五
「生活素質」入貨
噚日喺何文田教完學生之後,出番旺角時途經毛豆個 "後備糧倉",見到全店所有貨品做緊九折,所以就入去兜個圈,睇吓有咩啱,最後買咗幾樣嘢.
土耳其杏甫就不嬲都有買開,試過喺其他地方買過,質量無咁好,
有啲會好乾兼有渣,所以都係嚟番呢度買好啲.
西班牙出產嘅鹽水黑橄欖,買定嚟放喺屋企,隨時可以
用嚟整意粉,foccacia,焗飯 ………
黑松露醬其實折咗都過百,不過已經算係平,見過其他地方賣好貴,
不過可能一分錢一分貨,貴果啲可能黑松露含量比較高.
就豪一次咁多啦,哈哈!
其實仲想買埋 salami 同 balsamic vinegar o架,不過見條 salami 個樣好似唔係咁討好,兼且係丹麥製,硬係覺得買意大利貨好似正宗啲.至於 balsamic vinegar,有樽百幾蚊,仲係好細樽咋,當然唔捨得買啦!之但係見到有樽只係賣 $26 嘅,又覺得好平唔敢買,雖然寫明係意大利 Modena 出產,但係見到 ingredient 有用到焦糖色素,都係唔買住喇!
今日經過元朗站間分店都唔見有做到九折優惠,可能淨係旺角鋪有做,有興趣嘅朋友就快啲去喇,店員話做到今個月 18 號咋!毛豆,妳快啲入倉攞貨啦!!
2010年6月20日星期日
環保洗衣球
早前打開張報紙,幾乎日日都有「SOGO」做特價嘅廣告,不過我都無理到,因為諗住都唔會幫襯 o架啦!一來,我呢啲 "窮家仔" 點會捨得喺呢度洗錢呀;二來,個地點真係鞭長莫及,我呢啲住喺 "偏遠墮角" 地區嘅 ( 唔係自己都嫌遠呀,係「有線」個《樓盤傳真》成日都用呢個 term 嚟形容新界樓咋 ),都唔會咁神心走到咁遠 shopping 啦,你估真係唔駛錢咩!
但估都估唔到,原來自己到最後都有幫襯到喎,哈哈!不過就唔駛我親身出去 shopping,因為學生 Michelle 有日打電話俾我,話佢媽咪問我係咪真係買洗衣球,佢話「SOGO」減到好平,原本賣開四百幾蚊減到 $268,如果係就幫我買個.雖然我唔知道呢個價係咪真係好抵買,但係呢個係個家長嘅一番心事,我梗會領情啦!咪就係喺咁嘅情況下幫襯咗「SOGO」囉!
其實我都知我自己後知後覺 o架喇,個洗衣球已經出咗好耐,但係我對佢嘅功能真係半信半疑,都唔知係咪真係洗得乾淨.但係 "先頭部隊" Winnie 用過話好好用,Michelle 又話真係洗到啲衫好乾淨,又唔駛落洗衣粉同柔順劑,而且亦因為唔駛洗清殘餘洗衣粉,所以洗一轉就已經可以脫水,真係連水費都慳埋.加上我早前都上過網睇過啲相關資料,覺得都幾 "可信",於是就決定買嚟用喇!
個包裝盒寫住,洗衣球可用 1000 次,如果每日洗衫一次,可用足 3 年.咁講法,我平均每兩星期先開機 3 次,計落我咪可以用超過 10 年!? 嘩,抵呀!!!!
2010年2月1日星期一
Kenwood 食物處理器
平時我都好少送禮物俾人 ( 收人禮就多,哈哈! ),更加唔好講話送禮物俾自己,機會幾乎係零!不過今次就破例買咗份 "大玩具" 俾自己,真係好 "大" o架!話時話,我發覺每次買嚫 "玩具" 俾自己都好鬼大份 o架喎,好似微波焗爐同鋼琴咁,真係超重量級呀!
今次件玩具係部食物處理器,上個禮拜六收到 o架喇!
你睇,係咪真係好大份呢!
呢部食物處理器係 Kenwood FP920,應該係喺香港有得賣嘅型號之中最 top o架喇!之前 Louisa 一早已經買咗,我見佢有好多好好用嘅功能,包括切片,切絲,切條,榨汁,打蛋,搓粉,乾磨,攪肉等等,部機都只係賣 $1488,覺得都唔算貴,合理啦!所以一早已經決定要買 o架喇,因為整起嘢食上嚟真係慳到唔少時間,功夫同 "力水" 呀!原本諗住買部低啲 model o架,一來慳啲錢,二來就係依家呢個 model 其實同我屋企用緊果部攪拌機有好多功能都係重覆咗,但係當我睇過實物之後,發覺原來低啲 model 果幾部唔單只係功能少啲,連容量同摩打馬力都細好多,咁所以最後都係決定買番最 top 呢個 model 囉!而且又諗住依家用緊果部攪拌機始終都會有壞嘅一日,咁到時咪可以改用呢部囉!
我買呢部機其實都幾抵呀,因為我有 Compass VISA,所以可以用「即享錢」去「豐澤」度買嘢當錢駛,原價 $1488,扣咗 $600 多啲「即享錢」,即係只需俾 $888 度就攪掂.而且屋企附近個屋邨商場最近又新開咗間「豐澤」,喺 1月8 號前買嘢滿 $1000,仲可以用張 $50 coupon o添!
扣埋呢張 coupon 果 $50,係咪真係好抵呢,差唔多半價咁滯!
仲有本靚靚食譜跟機 o添!
本食譜係法國著名嘅「藍帶廚藝學院」所編寫 o架!
裡面嘅食譜都唔錯 o架,Louisa 都係咁話.
唔知部機幾時剪采呢?而頭號處理嘅食物又會係邊樣呢?麵包?甘荀蛋糕?蘿蔔糕?蔥油餅?甜薯批?哈哈,我自己都未知呀!不過整乜都係假,最重要都係自己唔好懶,唔係部機買番嚟就得個擺字!!
大家拭目以待啦!


text:
優點:
4.5G 明顯上網快咗
手機機身 做工好 顏色 迷人
Wifi上網超級快
四千尾至五千頭價錢合理
冇乜垃圾apps
好在有跟埋 usb type-c 轉3.5.mm使唔買
有透明硬膠殼跟, 新機唔使急住買殼
835 cpu和ddr4 6gb ram 爽快! 機身唔發熱!
個mon 啲顏色無味精好唔好就見仁見智啦!
防水
指紋識別放前面好方便( 部機放喺張枱度,都開到鎖, 唔似得v20要下下拎起部機)
極少又有返三個實體鍵
通話畀v20清晰
缺點:
弧形mon, mon貼難買 好難買!
機身好跣手好怕跌
話就話冇乜垃圾apps連原廠player都冇要自己download( 只得google player)
買咗兩日電就唔評論啦但係都唔算太好但係又好似唔係咁差,一日剛剛夠用,帶多個流動電唔少得!(玩多兩日部機用電比v20好少少, 基本一日絕對夠用, 但你想連續打機5 6個鐘就唔好諗啦,乜phone 都死, 如想打機連續五六個鐘用ps4或者桌上電腦啦,24個鐘都得呀,除咗個人!)
妖!!!!!用佢耳機可用增強音質功能,但用佢轉3.5頭用其他耳機就唔得!妖!!!!!(真陰質)
意見:
本身用開v20,部機都係唔錯,但是都係
屎忽痕換咗u11!
但換咗都係比v20好好多!
我本身屋企用緊1g網速上網 , 之前v20 download 4g東西要兩小時,而家U11用咗20分鐘超快!(但 你用的家用網絡得100或者500mb的話咁就唔知喇,仲有你個router一定要有得行ac, 如果冇的話, 行唔到咁快,就唔好周圍鬧人啦!)
相機雖然1200萬像素, 但係都係唔差,影出D相幾利幾立體, 有啲似olympus機影出嚟, 起碼唔 油畫feel,質素係旗艦機中上水平!( 有D機像素高並不代表靚!完!)
4K 拍片只,得一分鐘但對我唔乜所謂,我好少拍片!
而家機價已新機計係算平, 有啲電訊商四千七左右買得到但係要(客戶),大舖平均都要5300, 比起其他大牌子佢都係平一節! 仲有啲大陸牌子 買成六千幾蚊,4.5G都行唔到呀! 仲有日本牌子嗰部仲少2G ram同埋64Grom仲要貴過佢幾百 , 韓國牌子要貴過佢千五蚊, 大陸平價牌子又冇行貨 ,水貨都4千幾蚊, 壞咗都唔知去邊度整呀!
聽歌音質係唔錯, 佢本身跟機耳機都唔差 , 耳機做工都唔少嘢( 我覺得做工 一定好過v20跟的b&o耳機, 我煲了兩三日個htc耳機啲聲都畀b&o好,低音又重啲)! 兩部機的聲音風格唔同, 我覺得u11聲音篇柔,推力比20好, 我用佢個kkbox下載歌曲試聽都唔錯,最衰 7日後下載歌曲要畀錢 , 佢同v20一樣,一般mp3 dap可以慳番唔使買,但 始終要用usb type-c 轉番3.5 mm至用得其他耳機,有啲麻煩! 如果有出usb type-c升級線係mmcx頭咁就好喇!
話就話冇乜垃圾apps,但係好多apps都要自己下載, 如果有啲人連app都唔識download嘅話, 最好都要諗下先啦!( 我成日見到啲阿叔阿嬸係有HK人, 換機將啲相 上載咗雲端, 換咗機後走咗,轉頭再返去鬧個sales,點解冇曬啲相, 個sales就好客氣同個阿叔阿嬸講,你未login入去呀, 跟住啲阿叔阿嬸話,你唔好呃我,要login入去嘅咩! 你唔好當我唔識喎! 最後 都係要死死地氣叫個sales幫佢 login入去 , 所以唔識唔緊要最緊要有禮貌啲去問, 唔使下下一開始就鬧人嘅,我一年起碼見過四五次,我買呢部u11都有一次, 講完題外話, 而家做sales同埋客戶服務部真係慘!)
你會覺得好煩, 播放器同埋檔案管理員都要自己download, 但部機識得用其實幾好用!
仲有一個手握緊部機開app功能都幾得意,可開相機和影相!
以往換機, 好少有升級部機嘅感覺, 今次就有好似i3換了i7嘅感覺!
唔錯唔錯!